മലയാളത്തിൻറെ മെഗാസ്റ്റാർ മമ്മൂട്ടിക്ക് ലോകത്താകമാനം ഒട്ടേറെ ആരാധകരുണ്ട് . മമ്മൂട്ടി എവിടെയെങ്കിലും വരുന്നുണ്ടെന്നറിഞ്ഞാൽപ്പിനെ അവിടേക്ക് ആരാധകരുടെ ഒഴുക്ക് തന്നെ . ഇത് കേരളത്തിലെ കാര്യം മാത്രമല്ല . ഇന്ത്യയ്ക്ക് പുറത്തായാലും ഇതു തന്നെയാണ് അവസ്ഥ . ചിലപ്പോൾ ആരാധകരുടെ അമിത സ്നേഹം പലപ്പോഴും അതിരുകടക്കാറും തലവേദനയാകാറുമുണ്ട് . എന്നാൽ ഇത്തരമൊരു സംഭവമാണ് മമ്മൂട്ടിക്ക് ഇയിടെ ഉണ്ടായത് . ബഹ്റെയിൻ മനാമിൽ ഗോൾഡ് സിറ്റി ജുവലറിയുടെ ഉദ്ഘാടനത്തിന് താരം എത്തിയപ്പോഴായിരുന്നു സംഭവം . മമ്മൂട്ടി വരുന്നതറിഞ്ഞ് ആരാധകരുടെ വലിയൊരു കൂട്ടം തന്നെ നേരത്തെ തന്നെ ഇവിടേക്ക് എത്തിയിരുന്നു . ഒരുവിധത്തിലാണ് മമ്മൂട്ടി കാറിൽ നിന്നും ഇറിങ്ങിയത് . ഇതിനിടയിൽ സംഘാടകരെത്തി മമ്മൂട്ടിയെ സ്വീകരിച്ചു . ഇവർക്കൊപ്പം മമ്മൂട്ടി മുന്നോട്ടു പോകുന്നതിനിടെ ഉന്തും തള്ളും വർധിച്ചു . ഇതിനിടയിൽ സംഘാടകർ മമ്മൂട്ടിക്ക് നൽകിയ ബൊക്ക താഴെ പോയി . ഒരു വിധത്തിലാണ് താരം വീഴാതെ രക്ഷപ്പെട്ടത് . ആരാധകർക്ക് ഇടയിലൂടെ ഒരുവിധത്തിലാണ് ഉദ്ഘാടനത്തിനായി സ്ഥലത്തെത്തിയത് . റിബൺ മുറിച്ച് ജുവലറി ഉദ്ഘാനം ചെയ്ത് അകത്തു കയറി . എന്നാൽ ആരാധകർ ഉടനെ ജുവലറിക്ക് അകത്തുമെത്തി . എന്നാൽ ആരാധക സ്്നേഹത്തിൽ വീർപ്പുമുട്ടിയെങ്കിലും പിന്നീട് അവർക്കൊപ്പം ഫോട്ടോ എടുത്ത ശേഷമാണ് താരം മടങ്ങിയത് .


ഐഫോൺ 8 പുറത്തുവരുന്നെന്ന വാർത്തയ്ക്ക് പിന്നാലെ ഫോണിന്റെ ഫീച്ചറുകളെ കുറിച്ചുളള സൂചനകളും പുറത്തുവന്നിരുന്നു . ഓൺസ്ക്രീൻ ഫിംഗർപ്രിന്റ് സ്കാനർ എന്നത് ഒരു പുതിയ ആശയമാണ് . ആപ്പിൾ പുറത്തിറക്കുന്ന ഐഫോൺ 8ൽ ഈ ഫീച്ചർ ഉണ്ടാകുമെന്ന് നേരത്തെ വാർത്തകൾ വന്നിരുന്നു . എന്നാൽ ഇത് തളളിക്കളഞ്ഞാണ് പ്രശസ്ത ആപ്പിൾ വിശകലന വിദഗ്ധരായ കെജിഐ സെക്യൂരിറ്റീസിന്റെ മിംഗ് ചി കുവോയുടെ റിപ്പോർട്ട് . ഡിസ്പ്ലെയ്ക്ക് താഴെയായി ഫിംഗർപ്രിന്റ് സെൻസർ ഉണ്ടാവില്ലെന്നാണ് പുതിയ പ്രവചനം . ആശയം വികസിപ്പിച്ചെടുക്കാൻ കൂടുതൽ വെല്ലുവിളികൾ നേരിടുന്നത് കൊണ്ടാണ് പുതിയ ആപ്പിൾ മോഡലിൽ ഇത് ഉൾപ്പെടാൻ സാധ്യതതയില്ലെന്ന് വിദഗ്ധർ പ്രവചിക്കുന്നത് . ഡിസ്പ്ലെയ്ക്ക് താഴെ ഫിംഗർ പ്രിന്റ് സ്കാനർ ഉൾപ്പെടുത്താനുളള വഴി ആപ്പിൾ കണ്ടെത്തിയെന്ന റിപ്പോർട്ടുകളെ തളളിയാണ് പുതിയ വിവരം . കുവോയുടെ പ്രവചനങ്ങൾ പ്രകാരം മൂന്ന് ഡിസൈനുകളിലാവും ആപ്പിളിന്റെ മോഡൽ പുറത്തുവരിക . 5 . 2 ഇഞ്ചും 5.8 ഇഞ്ചുമുളള മോഡലുകൾക്ക് ഒഎൽഇഡി ആണ് ഉണ്ടായിരിക്കുക . അതേസമയം 4,7 ഇഞ്ച് , 5.5 . ഇഞ്ച് മോഡലുകൾക്ക് എൽസിഡി ഡിസ്പ്ലെയാണ് . ഐഫോൺ 8ൽ മുഖം തിരിച്ചറിയാനുളള 3ഡി സെൻസിംഗും ഉണ്ടായിരിക്കുമെന്നാണ് പ്രവചനം . മികച്ച ക്യാമറയോട് കൂടിയായിരിക്കും മോഡൽ വിപണിയിലെത്തുക . 32 ജിബി മോഡലുകൾ ഉണ്ടാവില്ലെന്നും 64,256 ജിബി മോഡലുകൾ മാത്രമായിരിക്കും ഉണ്ടാകുകയെന്നും കുവോ പറയുന്നു . 2017 സെപ്റ്റംബർ മാസത്തോടെയായിരിക്കും ആപ്പിളിന്റെ പുതിയ മോഡൽ അവതരിപ്പിക്കുകയെന്നും സൂചനയുണ്ട് . ഐഫോൺ 8 പുറത്തിറങ്ങാൻ ഇനിയും സമയം ഉണ്ടെന്നിരിക്കെ ഫിംഗർ പ്രിന്റ് സെൻസർ സാധ്യത വിവോ തേടുന്നതായി റിപ്പോർട്ടുണ്ടായിരുന്നു . പക്ഷെ , ലഭിക്കുന്ന വിവരങ്ങളനുസരിച്ച് വിവോ ഓൺസ്ക്രീൻ ഫിംഗർപ്രിന്റ് സ്കാനറുള്ള ഫോൺ ചൈനയിൽ മാത്രമാണ് അവതരിപ്പിക്കുന്നത് . ഇന്ത്യ ഉൾപ്പെടെയുള്ള രാജ്യങ്ങളിൽ ഫോൺ എത്തിപ്പെടാൻ സമയമെടുക്കും . ഇതിന് മുമ്പായി ഐഫോൺ 8 അവതരിപ്പിച്ചാൽ ഇന്ത്യയിലെത്തുന്ന ആദ്യ ഓൺസ്ക്രീൻ ഫിംഗർപ്രിന്റ് ഫോൺ ആപ്പിളിന്റേതായിരിക്കും


സ്മാർട്ട്ഫോൺ വിപണിയിലെ തിളങ്ങും താരം ആപ്പിൾ പുതിയൊരു മേഖലയിലേക്ക് ചുവടുറപ്പിക്കുന്നു . അടുത്ത ലക്ഷ്യം കാർ വിപണിയാണെന്ന സൂചനകൾ കമ്പനി നേരത്തേ നൽകിയിരുന്നു . എന്നാൽ ഊഹാപോഹങ്ങൾക്ക് വിരാമമിട്ടാണ് ആപ്പിൾ മേധാവി ടിം കുക്ക് തന്നെ രംഗത്തെത്തിയത് . ഡ്രൈവറില്ലാ കാർ നിർമ്മിക്കാനുളള പദ്ധതി തങ്ങൾ തയ്യാറാക്കുന്നുണ്ടെന്ന് അദ്ദേഹം വ്യക്തമാക്കി . ബ്ലൂംബെർഗ് ടെലിവിഷന് അനുവദിച്ച അഭിമുഖ്തതിലാണ് അദ്ദേഹത്തിന്റെ പ്രതികരണം . ഐ കാർ പ്രോജക്റ്റിന് ഉപകരിക്കുമെന്നതിനാൽ മക്ലാറനെ വാങ്ങാൻ ആപ്പിൾ ശ്രമിക്കുന്നതായി കഴിഞ്ഞ വർഷം വാർത്തകൾ വന്നിരുന്നു . മക്ലാറന്റെ അപ്ലൈഡ് ടെക്നോളജീസ് ഗ്രൂപ്പിന്റെ വൈദഗ്ധ്യമാണ് ആപ്പിൾ പരിഗണിച്ചത് . മാത്രമല്ല , ഫോർമുല വണ്ണിനും നാസ്കാറിനും ഇലക്ട്രോണിക്സ് വിതരണം ചെയ്യുന്നത് മക്ലാറനാണ് . സിലിണ്ടർ ആകൃതിയിലുള്ള ലിഥിയം - അയൺ ബാറ്ററികൾക്കായി ദക്ഷിണ കൊറിയൻ ബാറ്ററി നിർമ്മാണ കമ്പനിയുമായി കഴിഞ്ഞ ഓഗസ്റ്റിൽ ആപ്പിൾ കരാർ ഒപ്പുവെച്ചിരുന്നു . പുതിയ ഡ്രൈവറില്ലാ കാറിൽ ഈ ബാറ്ററി ഉപയോഗിക്കുമെന്നാണ് പ്രതീക്ഷിക്കുന്നത് .


വിൻഡീസിലെ ഏകദിനങ്ങളും , ട്വൻറി20യും അവസാനിക്കുന്നതോടെ ഇന്ത്യൻ ക്രിക്കറ്റിലെ ഒരു യുഗം അവസാനിക്കുമോ എന്ന സംശയം ഉയരുന്നു . മുൻ ഇന്ത്യൻ ക്യാപ്റ്റൻ ധോണിയുടെയും , സൂപ്പർതാരം യുവരാജ് സിംഗും വിരമിക്കലിൻറെ വക്കിലാണെന്നാണ് പുതിയ വാർത്ത . നേരത്തെ ഓസ്ട്രേലിയൻ പര്യടനത്തിൻറെ പാതിവഴിയിൽ വെച്ചായിരുന്നു എംഎസ് ധോണി ടെസ്റ്റ് ക്രിക്കറ്റ് മതിയാക്കിയത് . അതുപോലെ അപ്രതീക്ഷിതമായ തീരുമാനം പ്രതീക്ഷിക്കുന്നതായി ഒരു ദേശീയ മാധ്യമം റിപ്പോർട്ട് ചെയ്തു . രാഹുൽ ദ്രാവിഡ് , സുനിൽ ഗവാസ്ക്കർ , ഓസ്ട്രേലിയൻ താരം ആദം ഗിൽക്രിസ്റ്റ് തുടങ്ങിയവർ ഇതിനകം ഈ രണ്ടുതാരങ്ങൾക്കെതിരെ രംഗത്ത് എത്തിയിരുന്നു . ഇംഗ്ലണ്ടിൽ നടക്കുന്ന 2019 ലോകകപ്പിനെ മുൻ നിർത്തി ടീം ഇന്ത്യ നീങ്ങുമ്പോൾ ഈ താരങ്ങൾ യുവപ്രതിഭകൾക്ക് വെല്ലുവിളിയാണ് എന്ന ധ്വനിയാണ് സീനിയർ താരങ്ങളുടെ അഭിപ്രായത്തിലുണ്ടായിരുന്നത് . ഇവർ മാറി നിൽക്കുന്ന യുവതാരങ്ങൾക്ക് മത്സര പരിചയം ലഭിക്കാൻ നല്ലതെന്നാണ് മുൻതാരങ്ങളുടെ അഭിപ്രായം . ധോണിയും യുവരാജും ആദ്യകാലത്തെ കൂറ്റൻ പ്രകടനങ്ങൾക്ക് അപ്പുറം ടീമിലെ സ്വദീന ശക്തി എന്നതാണ് ധോണിക്ക് എന്നും അനുകൂലമായ ഘടകം . ലോക ക്രിക്കറ്റിലെതന്നെ ഏറ്റവും മികച്ച ഫിനിഷർ എന്നതായിരുന്നു ധോണിക്ക് ലഭിച്ച ഏറ്റലും വലിയ കിരീടം . സമീപകാലത്തായി ക്യാപ്റ്റൻ കൂളിന് ഈ പദവിക്ക് അർഹിക്കുന്ന പ്രകടനം നടത്താൻ കഴിഞ്ഞില്ല . മധ്യനിരയിൽ നെടുന്തുണായി കളിക്കാനുള്ള മികവു ധോണി ഇപ്പോൾ കൈവിട്ടു എന്ന് പറയാം , ഒപ്പം ബിഗ്ഷോട്ടുകൾ കളിക്കാനുള്ള വിമുഖതയും ധോണിയുടെ ബാറ്റിംഗിൽ കാണാം . അതിൻറെ വലിയ തെളിവാണ് 16 വർഷത്തിനിടെ ഒരു ഇന്ത്യൻ താരത്തിൻറെ ഏറ്റവും വേഗം കുറഞ്ഞ അർധ സെഞ്ചുറി . 108 പന്തിൽ നിന്നാണ് ധോണി അത് നേടിയത് . റിഷഭ് പന്തിനെപ്പോലൊരു മികച്ച വിക്കറ്റ്കീപ്പർ ബാറ്റ്സ്മാൻ അവസരം കാത്തുനിൽക്കുന്നു എന്നതു ധോണിയുടെ സ്ഥാനത്തിനു വെല്ലുവിളിയാണ് . കഴിഞ്ഞ പത്ത് ഏകദിനങ്ങളിൽ ധോണിയുടെ പ്രകടനംഃ 63,4,9 * , 13 * , 78 * , 54 നാലു കളികളിൽ ബാറ്റ് ചെയ്തില്ല


എന്നാൽ ഈ വിഷയത്തിൽ പുതിയ വെളിപ്പെടുത്തലുമായി യുവതി തന്നെ നേരിട്ട് രംഗത്തെത്തി . ഒരു സ്ത്രീയെ പൊതുമധ്യത്തിൽ കൈയ്യേറ്റം ചെയ്യുന്നത് കണ്ട് കാർ നിർത്തിയതിന് സൂര്യയോട് നന്ദി . കൃത്യസമയത്തായിരുന്നു അങ്ങ് ഇടപെട്ടത് . പുഷ്പ കൃഷ്ണസ്വാമി ട്വിറ്ററിൽ പറയുന്നു . രണ്ട് കുട്ടികളും ചേർന്ന് കാറിന്റെ ചില്ലു തകർത്തു . എന്നെ കാറിൽ കയറ്റാതിരിക്കാൻ ശ്രമിച്ചു . ആ സമയത്താണ് സൂര്യ ഇടപെട്ട് കുട്ടികളിൽ നിന്ന് എന്നെ രക്ഷിക്കുന്നത് . അവരുടെ അസഭ്യവർഷങ്ങളിൽ നിന്നും ഭീഷണയിൽ നിന്നും എന്നെ രക്ഷിച്ച സൂര്യയോട് എത്ര നന്ദി പറഞ്ഞാലും തീരില്ല . പുഷ്പ പറഞ്ഞു . ഇതിന് പ്രതികരണവുമായി സൂര്യയും ട്വിറ്ററിൽ എത്തി . പുഷ്പയുടെ ധൈര്യത്തെ അഭിനന്ദിച്ചാണ് സൂര്യ ട്വിറ്റ് ചെയ്തത് .


ഇന്ത്യൻ ഫുട്ബോൾ വീണ്ടും ഫുട്ബോൾ ആവേശത്തിലേക്ക് . ഇന്ത്യൻ സൂപ്പർ ലീഗ് ഫുട്ബോളിന്റെ ( ഐഎസ്എൽ ) മൂന്നാം സീസണുള്ള മത്സരക്രമമായി . ഒക്ടോബർ ഒന്നിന് ഗുവാഹത്തിയിൽ കേരള ബ്ലാസ്റ്റേഴ്സ് - നോർത്ത് ഈസ്റ്റ് യുണൈറ്റഡ് പോരാട്ടത്തോടെയാണ് ഐ എസ് എല്ലിൻറെ മൂന്നാം പതിപ്പിന് തുടക്കമാവുക . അഞ്ചിന് അത്ലറ്റിക്കോ ഡി കൊൽക്കത്തയ്ക്കെതിരായണ് ബ്ലാസ്റ്റേഴ്സിന്റെ ആദ്യ ഹോം മത്സരം . ബ്ലാസ്റ്റേഴ്സിന്റെ തുടർന്നുള്ള രണ്ട് മത്സരങ്ങളും കൊച്ചിയിലാണ് . ഒൻപതിന് ഡൽഹി ഡൈനമോസിനെതിരെയും 14ന് മുംബൈ സിറ്റിക്കെതിരെയും . നിലവിലെ ജേതാക്കളായ ചെന്നൈയുടെ ആദ്യപോരാട്ടം ഒക്ടോബർ രണ്ടിന് അത്ലറ്റിക്കോ ഡി കൊൽക്കത്തയ്ക്കെതിരെ . ഗ്രൂപ്പ് ഘട്ടത്തിൽ ഹോം ആൻഡ് എവേ അടിസ്ഥാനത്തിൽ ആകെ 56 മത്സരങ്ങൾ . ആദ്യ നാല് സ്ഥാനക്കാർ സെമിയിലേക്ക് മുന്നേറും . ഡിസംബർ 10നും 11നും ആദ്യപാദ സെമിയും 13നും 14നും രണ്ടാംപാദ സെമിയും നടക്കും . ഡിസംബർ 18നാണ് ഫൈനൽ . കലാശപ്പോരാട്ടത്തിൻറെ വേദി പിന്നീട് പ്രഖ്യാപിക്കും . പുതിയ കോച്ച് സ്റ്റീവ് കോപ്പലിൻറെയും മാർക്വീ താരം ആരോൺ ഹ്യൂസിൻറെയും നേതൃത്വത്തിലാണ് ബ്ലാസ്റ്റേഴ്സ് മൂന്നാം പതിപ്പിന് ഇറങ്ങുക .


രാജ്യത്തെ അഭ്യന്തര വ്യോമയാന മേഖലയിൽ ജനുവരി മാസത്തിൽ 20 ശതമാനം വർധന രേഖപ്പെടുത്തി . കേന്ദ്ര വ്യോമയാനമന്ത്രാലയം പുറത്തുവിട്ട കണക്കുകളിലാണ് ഇക്കാര്യമുള്ളത് . കഴിഞ്ഞ വർഷം വർഷം ജനുവരിയിൽ 95 ലക്ഷം പേരാണ് രാജ്യത്തിനകത്ത് വിമാനയാത്ര നടത്തിയതെങ്കിൽ ഈ വർഷം 1.14 കോടി പേർ അഭ്യന്തരയാത്രക്കാരായി എത്തി . യാത്രാക്കാരുടെ എണ്ണം വർധിച്ചതിന്റെ ഗുണം മുൻനിര വിമാനക്കമ്പനികൾക്കെല്ലാം ലഭിച്ചിട്ടുണ്ട് . ജനുവരിയിലെ ഭൂരിപക്ഷം അഭ്യന്തരസർവവീസുകളും എൺപത് ശതമാനത്തിലേറെ യാത്രക്കാരേയും വഹിച്ചാണ് യാത്ര ലക്ഷ്യസ്ഥാനത്തെത്തിയത് . ഗുരുഗ്രാം ആസ്ഥാനമായി പ്രവർത്തിക്കുന്ന സ്പൈസ് ജെറ്റാണ് കൂടുതൽ യാത്രക്കാരെ ആകർഷിച്ചത് . അഭ്യന്തരറൂട്ടിൽ സ്പൈസ് ജെറ്റിന്റെ 95 ശതമാനം സീറ്റുകളും ഇക്കാലയളവിൽ നിറഞ്ഞിരുന്നു . 90 ശതമാനം സീറ്റുകളും നിറച്ച ഗോ എയറാണ് രണ്ടാം സ്ഥാനത്ത് .


ഓൺലൈനിൽ സെക്സ് ടേപ്പ് ചോർന്നതിനെതിരെ പരാതിയുമായി മോഡൽ ബ്ലാക് ചൈന . ആരാണ് വീഡിയോ പുറത്തുവിട്ടതെന്ന് അറിയില്ലെന്നും അന്വേഷണം നടത്തണമെന്നും ശിക്ഷിക്കണമെന്നുമാണ് പരാതി . ഇത് ഒരു ക്രിമിനൽ കുറ്റമാണ് . പോലീസ് അന്വേഷിക്കേണ്ടതാണ് . ആരാണ് ഇത് ചോർത്തിയത് എന്നറിയില്ല - ബ്ലാക്ക് ചൈനയുടെ വക്കീൽ പറഞ്ഞു . ബ്ലാക്ക് ചൈനയുടെ മുഖം വ്യക്തമായിട്ടുള്ളതായിരുന്നു വീഡിയോ . അതേസമയം പരാതിയെ തുടർന്ന് , വീഡിയോ പുറത്തുവിട്ട ട്വിറ്റർ അക്കൌണ്ട് സസ്പെൻഡ് ചെയ്തിട്ടുണ്ട് . ഇരുപത്തിരണ്ടുകാരിയായ ബ്ലാക്ക് ചൈനയ്ക്ക് രണ്ടു മക്കളുണ്ട് .


പെർത്ത് ടെസ്റ്റിൽ ഇന്ത്യൻ പേസർ ഉമേഷ് യാദവിൻറെ പേസ് പോരാ എന്നായിരുന്നു ആരാധകരുടെ അഭിപ്രായം . മികച്ച പേസ് ലഭിക്കുന്ന പിച്ചിൽ 140 കി . മീയിൽ കുറവ് വേഗത്തിലാണ് ഉമേഷ് മിക്കപ്പോഴും പന്തെറിഞ്ഞത് . ധാരാളം റൺസ് വഴങ്ങുകയും ചെയ്തു . എന്നാൽ ആരാധകരെ ഞെട്ടിച്ച് മണിക്കൂറിൽ 150 കി . മീയിലേറെ വേഗത്തിൽ ഉമേഷിൻറെ ഒരു പന്ത് ചീറിപ്പാഞ്ഞു . ഓസ്ട്രേലിയയുടെ രണ്ടാം ഇന്നിംഗ്സിൽ 65 - ാം ഓവറിലെ രണ്ടാം പന്തിലാണ് സ്പീഡോ മീറ്ററിൽ 156.5 കി . മീ എന്ന് തെളിഞ്ഞത് . ഉസ്മാൻ ഖവാജയുടെ ഓഫ് സ്റ്റംപിന് പുറത്തുകൂടെ ചീറിപ്പായുകയായിരുന്നു ഉമേഷിൻറെ പന്ത് . എന്നാൽ പന്തിൻറെ കൃത്യമായ വേഗമാണോ സ്പീഡോ മീറ്ററിൽ രേഖപ്പെടുത്തിയത് എന്ന കാര്യത്തിൽ സ്ഥിരീകരണമില്ല .


തമിഴ് സിനിമ ലോകം ഈ വർഷം ഏറെ കാത്തിരുന്ന ചിത്രമാണ് വേലയില്ല പട്ടതാരി 2.2014ൽ ഇറങ്ങിയ , ധനുഷിന്റെ അഭിനയ ജീവിതത്തിലെ ഏറ്റവും വലിയ വിജയമായിരുന്നു വിഐപി . അതിന്റെ രണ്ടാം ഭാഗമാണ് വിഐപി 2 . ധനുഷ് കഥയും സംഭാഷണവും എഴുതിയ ചിത്രത്തിന്റെ തിരക്കഥയും സംവിധാനവും നിർവഹിച്ചിരിക്കുന്നത് സൌന്ദര്യ രജനീകാന്താണ് . കൊച്ചടിയാൻ പോലുള്ള ചിത്രങ്ങൾ ഒരുക്കിയ സൌന്ദര്യ ധനുഷിൻറെ ഭാര്യ സഹോദരിയാണ് . ഇതോടെ ചിത്രം ഒരു കുടുംബകാര്യമാണെന്ന് പറയാം . കാജോൾ ആണ് ചിത്രത്തിലെ പ്രധാന നെഗറ്റീവ് റോൾ ചെയ്യുന്നത് . സമുദ്രക്കനി , വിവേക് അടക്കമുള്ളവർ ചിത്രത്തിൽ എത്തുന്നു . സാധാരണപോലെ കഥാപാത്രങ്ങളെ മറ്റൊരു പരിസരത്തിൽ മാറ്റി പ്രതിഷ്ഠിക്കുന്ന രണ്ടാംഭാഗമല്ല വിഐപി 2 . ഒന്നാം ഭാഗം എവിടെ അവസാനിച്ചോ അവിടെ നിന്നാണ് രണ്ടാം ഭാഗം ആരംഭിക്കുന്നത് . നായകൻ രഘുവരൻ മുതൽ വീട്ടിൽ വളർത്തിയ പട്ടി ഹാരിപോർട്ടർ വരെ രണ്ടാം ഭാഗത്തിലുമുണ്ട് . ഇതിന് പുറമേ വിഐപി എന്ന എഞ്ചിനീയറിംഗ് സംഘവും രഘുവരന് ഒപ്പമുണ്ട് . ഇന്ത്യയിലെ മികച്ച എഞ്ചിനീയർക്കുള്ള അവാർഡിനെ രാഘുവരനെ തെരഞ്ഞെടുത്തതായി പ്രഖ്യാപിക്കുന്നയിടത്താണ് കഥ തുടങ്ങുന്നത് . വസുന്ധര എന്ന കാജോൾ അവതരിപ്പിക്കുന്ന കോടീശ്വരിയായ ബിൽഡർ അവരുടെ കമ്പനിയിലേക്ക് രഘുവരനെ ക്ഷണിക്കുന്നു . എന്നാൽ ഈ ഓഫർ രഘുവരൻ സ്വീകരിക്കുന്നില്ല , അവിടെ ആരംഭിക്കുന്ന ഇരുവരും തമ്മിലുള്ള സംഘർഷമാണ് കഥയുടെ കാതൽ എങ്കിലും , രക്ത ചൊരിച്ചിൽ ഇല്ലാത്ത ചിത്രത്തിന്റെ ക്ലൈമാക്സ് മികച്ച സന്ദേശമാണ് നൽകുന്നത് . കൃത്യമായ രീതിയിൽ , വിഐപി രണ്ടാം ഭാഗം എന്ന നിലയിൽ സ്റ്റണ്ട് മുതൽ അടിച്ചുപൊളി പാട്ട് വരെ മികച്ച രീതിയിലാണ് ചിത്രത്തിൽ സൌന്ദര്യ സംയോജിപ്പിച്ചിരിക്കുന്നത് . എന്നാൽ തിരക്കഥയിലും , ചിത്രത്തിന്റെ മാസ് അപ്പീലിലും ഒന്നാം ഭാഗത്തോളം എത്താൻ വിഐപി 2 പരാജയപ്പെടുന്നു എന്ന് പറയേണ്ടിവരും . ചിത്രം റിലീസിന് മുമ്പ് സൃഷ്ടിച്ച അമിത പ്രതീക്ഷ ചിത്രത്തിന് തിരിച്ചടിയായി എന്ന് പറയേണ്ടിവരും . രണ്ടാം ഭാഗത്തിൽ എത്തുന്നതോടെ കഥാപാത്രങ്ങളുടെ സ്വഭാവത്തിൽ വരുന്ന മാറ്റങ്ങൾ പലപ്പോഴും പ്രേക്ഷകന് കൺവേ ആകുന്നില്ല . അമലപോളിന് , ഒന്നാം ഭാഗത്തിലെ രഘുവരന്റെ കാമുകി എന്ന റോളിൽ നിന്നും ഭാര്യയായി പ്രമോഷൻ ലഭിച്ചിട്ടുണ്ട് . എന്നാൽ ഇതോടെ ഒന്നാം ഭാഗത്തിൽ ഈ കഥാപാത്രം പുലർത്തിയിരുന്ന നിഷ്കളങ്കത പൂർണ്ണമായും നഷ്ടപ്പെട്ട് ഒരുതരം കൃത്രിമത്വത്തിലേക്ക്മാറുന്നു . പടയപ്പയിലെ രമ്യാ കൃഷ്ണന്റെ കാദംബരിയുടെ ഛായയിലാണ് കജോളിന്റെ വസുന്ധര എന്ന റോൾ അണിയിച്ചൊരുക്കിയിരിക്കുന്നത് . എന്നാൽ അത്രത്തോളം വലിയ പ്രകടനം പുറത്തെടുക്കാൻ കാജോളിന് കഴിയുന്നില്ല എന്ന് പറയേണ്ടിവരും . മലയാളിയായ സമീർ താഹീറാണ് ചിത്രത്തിന്റെ ഛായഗ്രഹണം . ആ രീതിയിൽ മികച്ച വർക്കാണെന്ന് പറയാം . സീൻ റോൾഡന്റെ ഗാനങ്ങൾ അത്ര മികച്ച നിലവാരം പുലർത്തുന്നില്ലെങ്കിലും അനിരുദ്ധിന്റെ പാശ്ചാത്തല സംഗീതമാണ് ചില സമയങ്ങൾ ചിത്രത്തിന് ജീവൻ നൽകുന്നത് എന്ന് പറയാം . എന്തായാലും ധനുഷ് ആരാധകർക്ക് ഒരു വെടിക്കുള്ള മരുന്ന് സൌന്ദര്യയുടെ സംവിധാനത്തിൽ ഒരുക്കിവച്ചിട്ടുണ്ടെന്ന് പറയാം .


ചില പ്രത്യേക ഫോർമാറ്റിൽ മാത്രം കളിക്കാനുള്ള തീരുമാനത്തിൽ താരങ്ങളെ വിമർശിക്കാനാകില്ലെന്ന് മുൻ ഇന്ത്യൻ നായകൻ എം എസ് ധോണി . അഭ്യന്തര ക്രിക്കറ്റ് താരങ്ങൾക്ക് പ്രയോജനകരമാണ് എന്നതിൽ തകർക്കമില്ല . എന്നാൽ ടി20 ക്രിക്കറ്റിൽ ഇത് നിർണായകമാണെന്ന് പറയാനാകില്ല . താരങ്ങളുടെ വ്യക്തിപരമായ മുൻഗണനകളെ വിമർശിക്കാൻ പാടില്ലെന്ന് ധോണി ചെന്നൈയിൽ പറഞ്ഞു . ശിഖർ ധവാനും യുസ്വേന്ദ്ര ചഹാലും അടക്കമുള്ള താരങ്ങൾ രഞ്ജി ട്രോഫി മത്സരങ്ങളിൽ നിന്ന് വിട്ടുനിൽക്കാൻ തീരുമാനിച്ചിരുന്നു . അമ്പാട്ടി റായുഡു ഫസ്റ്റ് ക്ലാസ് മത്സരങ്ങളിൽ നിന്ന് വിരമിക്കുകയും ചെയ്തു . ഫിറ്റ്നസ് നിലനിർത്താനും ഫോം വീണ്ടെടുക്കാനും ഫസ്റ്റ് ക്ലാസ് മത്സരങ്ങൾ കളിക്കണമെന്ന ഇതിഹാസ താരം സുനിൽ ഗവാസ്കറുടെ അഭിപ്രായത്തെ പരോക്ഷമായി വിമർശിക്കുക കൂടിയാണ് എം എസ് ധോണി . ഇന്ത്യൻ ടീമിൻറെ നിലവിലെ പ്രകടനത്തിൽ സംതൃപ്തനാണ് . പേസർമാർ മികച്ച പ്രകടനം പുറത്തെടുക്കുന്നു , ടെസ്റ്റ് മത്സരങ്ങൾ ജയിപ്പിക്കുന്നു . എല്ലാ മത്സരത്തിലും 20 വിക്കറ്റും വീഴ്ത്തുന്നു . എല്ലാ ടെസ്റ്റുകളും ജയിക്കാൻ കെൽപുണ്ടെന്ന് നാം കാട്ടുകയാണ് . ലോകകപ്പ് മുൻപിലുള്ളതിനാൽ ബൌളർമാരെ പരിക്ക് പറ്റാതെ കാത്തുസൂക്ഷിക്കേണ്ടതുണ്ടെന്നും താരങ്ങളെ പിന്തുണച്ച് ഇന്ത്യൻ മുൻ നായകൻ കൂട്ടിച്ചേർത്തു .


സ്റ്റേറ്റ് ബാങ്കിൻറെ കറൻസി അഡ്മിനിസ്ട്രേറ്റീവ് സെല്ലിൽ നിന്ന് പണം ശാഖകളിലേക്ക് വിതരണം ചെയ്യുന്നതിനും ശാഖകളിൽ നിന്ന് വൈകിട്ട് തിരിച്ച് പണം സെല്ലിലേക്ക് എത്തിക്കുന്നതും ഇനിമുതൽ മുദ്രാക്ഷി ഹൈടെക് ഇന്ത്യ പ്രൈവറ്റ് ലിമിറ്റഡ് എന്ന കമ്പനിയാകും . എസ്ബിഐ ജീവനക്കാർ ഇതുവരെ ദൈനംദിന ജോലിയുടെ ഭാഗമായി ചെയ്തുകൊണ്ടിരുന്ന പ്രവർത്തിയാണ് ബാങ്ക് കൊൽക്കത്ത ആസ്ഥാനമായ മുദ്രാക്ഷിക്ക് പുറംകരാർ നൽകിയിരിക്കുന്നത് . സ്റ്റേറ്റ് ബാങ്ക് ജീവനക്കാർ ബാങ്കിൻറെ ഈ നടപടിയോട് ശക്തമായി പ്രതിഷേധിച്ചു . മുൻപ് ഇത് രാജ്യത്തെ ചില മെട്രോകളിൽ നടപ്പാക്കിയിട്ടുണ്ട് . കമ്പനിയുമായി ബാങ്കുണ്ടാക്കിയ കരാർ പ്രകാരം തൃശ്ശൂരിൽ നിന്ന് ശനിയാഴ്ച്ച സ്വകാര്യ കമ്പനി പണം കൊണ്ടുപോകാൻ ശ്രമിച്ചെങ്കിലും ജീവനക്കാരുടെ എതിർപ്പിനെ തുടർന്ന് നടന്നില്ല . ദിവസവും 20,000 മുതൽ 30,000 രൂപ വരെയാണ് ഒരോ സ്ഥലത്തും മുദ്രാക്ഷിക്ക് ബാങ്ക് നൽകേണ്ടി വരുന്ന കമ്മീഷൻ . എടിഎമ്മിൽ പണം നിറയ്ക്കുന്ന നടപടി പൂർണ്ണമായും സ്വകാര്യ കമ്പനിയെ ഏൽപ്പിച്ചതിന് പിന്നാലെയാണ് എസ്ബിഐയുടെ പുതിയ നടപടി . സ്റ്റേറ്റ് ബാങ്കിൻറെ കാഷ് എഫിഷ്യൻസ് പ്രോജക്ടിൻറെ ഭാഗമായാണ് സെല്ലുമായി ബന്ധപ്പെട്ട പ്രവർത്തനങ്ങൾ പുറം കരാർ നൽകിയത് . കേരളത്തിൽ തിരുവനന്തപുരം , എറണാകുളം , തൃശ്ശൂർ , കോഴിക്കോട് എന്നിവടങ്ങളിലാണ് എസ്ബിഐയുടെ കറൻസി സെല്ലുകൾ പ്രവർത്തിക്കുന്നത് .


ഷാവോമിയുടെ റെഡ്മി 5 പ്രോ , എംഐ എ2 , റെഡ്മി വൈ2 ഫോണുകളുടെ വില ഷവോമി കുറച്ചു . റെഡ്മി നോട്ട് 6 പ്രോ സ്മാർട്ഫോൺ നവംബർ 22 ന് ഇന്ത്യയിൽ എത്തുന്നതിനാലാണ് റെഡ്മി നോട്ട് 5 പ്രോയ്ക്ക് വിലകുറയുന്നത് എന്നാണ് സൂചന . കഴിഞ്ഞ ദിവസം റെഡ്മി 6 , റെഡ്മി 6എ ഫോണുകൾക്കും രണ്ട് എംഐ എൽഇഡി ടിവികൾക്കും വില വർധിപ്പിച്ചതിന് പിന്നാലെയാണ് മൂന്ന് ഫോണുകൾക്ക് വില കുറച്ചിരിക്കുന്നതെന്നാണ് സൂചന . നേരത്തെ രൂപയുടെ മൂല്യതകർച്ച മൂലം ഈ ഫോണുകളുടെ വില വർദ്ധിപ്പിക്കാൻ സാധ്യതയുണ്ടെന്ന് ഷവോമി വ്യക്തമാക്കിയിരുന്നു . റെഡ്മി നോട്ട് 5 പ്രോ ആദ്യം പുറത്തിറക്കിയത് 13,999 രൂപയ്ക്കാണ് . പിന്നീട് ഇത് 14999 രൂപയിലേക്ക് വർധിപ്പിച്ചു . 1000 രൂപയാണ് റെഡ്മി നോട്ട് 5 പ്രോയുടെ നാല് ജിബി + 64ജിബി സ്റ്റോറേജ് പതിപ്പിന് കുറഞ്ഞത് . നിലവിൽ 13,999 രൂപയാണ് വില . റെഡ്മി നോട്ട് 5 പ്രോയുടെ ആറ് ജിബി റാം , 64 ജിബി സ്റ്റോറേജ് പതിപ്പിനും 1000 രൂപ കുറഞ്ഞു . ഇപ്പോൾ ഫോണിന് 15,999 രൂപയാണ് വില . ഷാവോമിയുടെ ആൻഡ്രോയിഡ് വൺ സ്മാർട്ഫോണുകളിലൊന്നാണ് എംഐ എ 2 സ്മാർട്ഫോൺ . എംഐ എ2 നാല് ജിബി 64 ജിബി പതിപ്പിന്റെ പുതിയ വില 15,999 രൂപയാണ് . 1000 രൂപയാണ് ഈ ഫോണിന് കുറച്ചത് . ഇതിന്റെ ആറ് ജിബി റാം 128 ജിബി പതിപ്പിന് 1000 രൂപ കുറഞ്ഞ് 18999 രൂപയായി . റെഡ്മി വൈ 2 സ്മാർട്ഫോണിന്റെ നാല് ജിബി റാം + 64 ജിബി സ്റ്റോറേജ് പതിപ്പിന് 1000 രൂപ കുറഞ്ഞു . പുതിയ വില 11,999 രൂപയാണ് .


വില്യം ഷേക്സ്പിയറിന്റെ നാനൂറാം ചരമദിനത്തിൽ ആദരമർപ്പിച്ച് ഗൂഗിൾ . തങ്ങളുടെ പ്രത്യേക ഡൂഡിലിലൂടെയാണ് ഇതിഹാസതാരത്തിന് ഗൂഗിൾ ആദരമർപ്പിച്ചത് . ഷേക്സ്പിയറിന്റെ പ്രശസ്ത നാടകങ്ങളായ ടെംപസ്റ്റ് , റോമിയോ ജൂലിയറ്റ് എന്നിവയിലെ ദുർമന്ത്രവാദ രംഗങ്ങളെ സൂചിപ്പിക്കുന്ന ഡൂഡിലാണ് ഗൂഗിൾ തയാറാക്കിയിരിക്കുന്നത് . ഗൂഗിൾ മാത്രമല്ല ടെക് ലോകത്തെ പല ഭീമന്മാരും ഇന്ന് സാഹിത്യ ലോകത്തെ അതുല്യ പ്രതിഭയ്ക്ക് ആദരം അർപ്പിച്ച് ട്വിറ്റർ പ്രത്യേക ഇമോജി തന്നെ രംഗത്ത് ഇറക്കി . പ്രമുഖ ബ്രിട്ടീഷ് അഭിനേതാവ് പാട്രിക് സ്റ്റ്യുവർട്ടാണ് ട്വിറ്ററിന്റെ ഷേക്സ്പിയർ സ്പെഷ്യൽ ഇമോജി ഇറക്കിയത് . ഇതോടൊപ്പം ട്വിറ്ററിന്റെ ലൈവ് സംവിധാനമായ പെരിസ്കോപ്പിൽ # ShakespeareLives , # Shakespeare400 എന്നീ ഹാഷ്ടാഗുകളിൽ തൽസമയം ഷേക്സ്പിയർ അനുഭവങ്ങൾ പങ്കുവയ്ക്കാനുള്ള സംവിധാനവും ട്വിറ്റർ ഒരുക്കുന്നു . പെരിസ്കോപ്പും ഗോപ്രോയുമായി സഹകരിച്ച് ലണ്ടനിലെ ഗ്രാസ്റൂട്ട് ഷേക്സ്പിയർ വേദിയിൽ നടത്തുന്ന നാടകപ്രദർശനത്തിന്റെ ലൈവ് അവതരണവും ഇന്ന് പ്രേക്ഷപണം ചെയ്യുന്നുണ്ട് . ഹാംലെറ്റ് , റോമിയോ ആൻഡ് ജൂലിയറ്റ് , ട്വെൽഫ്ത്ത് നൈറ്റ് , മാക്ബെത്ത് തുടങ്ങിയ പ്രമുഖ നാടകങ്ങൾ ഒന്നിനു പുറകെ ഒന്നായി പെരിസ്കോപ്പിൽ കാണാം . ബ്രിട്ടീഷ് സമയം രാവിലെ ആറുമണിമുതൽ വൈകിട്ട് എട്ടു വരെയാണ് പെരിസ്കോപ്പിൽ ഇത് കാണാം , ഗോ പ്രോ ക്യാമറ ഉപയോഗിച്ചു പകർത്തുന്നത് ഈ നാടകങ്ങൾ . വോഡഫോൺ സ്റ്റോറുമായി സഹകരിച്ച് ബ്രിട്ടിഷ് ലൈബ്രറി ' ഡിജിറ്റൽ വോൾപേപ്പർ ' പുറത്തിറക്കിയിട്ടുണ്ട് . ക്യൂ ആർ കോഡ് ഉപയോഗിച്ചു കുട്ടികൾക്കു ഷേക്സ്പിയറിന്റെ പ്രധാന നാടകങ്ങൾ ഡൌൺലോഡു ചെയ്യാൻ ഈ സേവനം വഴി സാധിക്കും . ബ്രിട്ടീഷ് കുട്ടികളുടെ ഇടയിൽ ഷേക്സ്പിയറിനെക്കുറിച്ചുള്ള അറിവ് കുറഞ്ഞുവരുന്നു എന്നതിനാലാണ് ഈ നീക്കം . , , ,


ആധാർ ഡാറ്റ കവർച്ചയുടെ ഞെട്ടിപ്പിക്കുന്ന രീതികൾ കേസിലെ മുഖ്യപ്രതിയായ അഭിനവ് ശ്രീവാസ് തവ അന്വേഷണം സംഘത്തിക് മുമ്പാകെ പുറത്തുവിട്ടു . ആറ് മണിക്കൂർ നീണ്ട പ്രതിയുടെ ഡാറ്റാ കവർച്ചാ രീതിയുടെ അവതരണം അന്വേഷണ സംഘത്തെ അമ്പരപ്പിച്ചു . സർക്കാർ വെബ് സൈറ്റിൽ നിന്ന് ആധാർ വിവരങ്ങൾ ഹാക്ക് ചെയ്യുന്ന രീതിയാണ് പ്രതി വിവരിച്ചത് . സൈബർ കുറ്റാന്വേഷണ വിഭാഗം ഇൌ നടപടികൾ ഒന്നടങ്കം വീഡിയോയിൽ പകർത്തുകയും ചെയ് തിട്ടുണ്ട് . ആധാർ വിവരങ്ങൾ കൈകാര്യം ചെയ്യുന്ന ചില വെബ്സൈറ്റുകളിലെ എച്ച് . ടി . ടി . പി . എസ് സുരക്ഷയുടെ അഭാവമാണ് വിവരങ്ങൾ ചോർത്താൻ സഹായിച്ചത് . നാഷണൽ ഇൻഫർമാറ്റിക്സ് സെന്റർ കൈകാര്യം ചെയ്യുന്ന ഇ - ഹോസ് പിറ്റൽ വെബ് സൈറ്റിൽ നിന്നാണ് ആധാർ വിവരങ്ങൾ ഹാക്ക് ചെയ്തത് . ബ്രൌസറും വെബ് സൈറ്റിനും ഇടയിൽ നടക്കുന്ന വിനിമയങ്ങൾ ഒന്നും തന്നെ രഹസ്യകോഡിലേക്ക് ( എൻക്രിപ് റ്റ് ) മാറ്റിയിരുന്നുമില്ല . ബാങ്കിങ് , ഒാൺലൈൻ ഷോപ്പിങ് പോലുള്ള അതീവ സുരക്ഷാ ഇടപാടുകൾ സുരക്ഷിതമാക്കാൻ വേണ്ടി എച്ച് . ടി . ടി . പി . എസ് ഉപയോഗിക്കാറുണ്ട് . എന്നാൽ ആധാർ വിവരങ്ങൾ കൈകാര്യം ചെയ്യുന്ന പല സർക്കാർ വെബ്സൈറ്റുകളിലും ഈ സുരക്ഷാ സംവിധാനമില്ല . ഖരക്പൂർ ഐ . ഐ . ടിയിൽ നിന്ന് എം . എസ് സി ബിരുദം നേടിയ അഭിനവ് ശ്രീവാസ് ത ഇ - ഹോസ് പിറ്റൽ വെബ് സൈറ്റ് ഹാക്ക് ചെയ് തെന്നതിനാണ് അറസ് റ്റിലായത് . ആധാർ ആധികാരികത പരിശോധിക്കുന്ന കെ . വൈ . സി യൂസർ ഏജൻസിയാണിത് . ഇവിടെ നിന്ന് വിവരങ്ങൾ മോഷ്ടിച്ച ശേഷം ശ്രീവാസ് ത ഗൂഗിൾ പ്ലേ സ് റ്റോറിൽ ഇ - കെ . വൈ . സി എന്ന പേരിൽ ആപ് ഒരുക്കി . ആർക്ക് വേണമെങ്കിലും ഇതുവഴി ആധാർ ഡാറ്റ ലഭ്യമായിരുന്നു . എന്നാൽ തന്റെ നടപടിയിൽ ക്രിമിനൽ ലക്ഷ്യം ഇല്ലായിരുന്നുവെന്നാണ് ഇയാൾ അവകാശപ്പെടുന്നത് . സാധാരണക്കാർക്ക് ആധാർ വിവരങ്ങൾ ലഭ്യമാകാൻ ലക്ഷ്യമിട്ട് ഒരു ആപ് രുപപ്പെടുത്തുകയാണ് ചെയ് തതെന്നാണ് ഇയാൾ പറയുന്നത് . എന്നാൽ വെബ് സൈറ്റ് ഹാക്ക് ചെയ് തത് തന്നെ ക്രിമിനൽ കുറ്റമാണെന്ന് അന്വേഷണ ഉദ്യോഗസ് ഥർ അറിയിച്ചത് . ഇയാളിൽ നിന്ന് പിടിച്ചെടുത്ത നാല് ലാപ് ടോപ്പ് , ഹാർഡ് ഡിസ് ക് എന്നിവ ഫോറൻസിക് സയൻസ് ലാബിൽ പരിശോധനക്ക് അയച്ചിട്ടുണ്ട് .


സൂപ്പർ താരം മോഹൻലാലിൻറെ മകൻ പ്രണവ് മോഹൻലാൽ നായകനാകുന്നു ചിത്രത്തിന് ആദിയെന്ന് പേരിട്ടു . ജീത്തു ജോസഫ് സംവിധാനം ചെയ്യുന്ന ചിത്രത്തിലൂടെയാണ് പ്രണവിൻറെ നായകനായുള്ള അരങ്ങേറ്റം . ഉടൻ ചിത്രീകരണം തുടങ്ങുന്ന ചിത്രത്തിൻറെ ലോഞ്ചിംഗ് തിരുവനന്തപുരത്ത് ഒടിയൻ എന്ന മോഹൻലാൽ ചിത്രത്തിൻറെ പൂജയ്ക്ക് ഒപ്പം നടന്നു . നേരത്തെ ജീത്തു ജോസഫിൻറെ പാപനാശം , ലൈഫ് ഓഫ് ജോസൂട്ടി തുടങ്ങിയ ചിത്രങ്ങളിൽ സഹസംവിധായകനായി പ്രണവ് പ്രവർത്തിച്ചിട്ടുണ്ട് . മോഹൻലാലിൻറെ കരിയറിയെ എക്കാലത്തെയും വലിയ ഹിറ്റായ ദൃശ്യം ഒരുക്കിയതും ജീത്തു ജോസഫാണ് . മേജർ രവി സംവിധാനം ചെയ്ത പുനർജനി എന്ന ചിത്രത്തിലൂടെ ബാലതാരമായാണ് പ്രണവ് സിനിമയിൽ അരങ്ങേറ്റം കുറിച്ചത് . ആ ചിത്രത്തിലെ അഭിനയത്തിന് 2002ലെ മികച്ച ബാലതാരത്തിനുള്ള സംസ്ഥാന സർക്കാർ പുരസ്കാരം പ്രണവ് നേടിയിരുന്നു . പിന്നീട് തമ്പി കണ്ണന്താനം സംവിധാനം ചെയ്ത ഒന്നാമൻ എന്ന ചിത്രത്തിൽ മോഹൻലാലിന്റെ കുട്ടിക്കാലം അവതരിപ്പിച്ച പ്രണവ് സാഗർ എലിയാസ് ജാക്കിയിൽ ഒരു സീനിൽ മാത്രം പ്രത്യക്ഷപ്പെട്ടു . ഇപ്പോഴിതാ ജീത്തു ജോസഫ് ചിത്രത്തിലൂടെ നായകനായും പ്രണവ് എത്തുകയാണ് . ആൻറണി പെരുമ്പാവൂരാണ് ചിത്രത്തിൻറെ നിർമ്മാതാവ് .


ഇന്ത്യയെക്കുറിച്ച് നിർണ്ണായ പ്രഖ്യാപനവുമായി അന്താരാഷ്ട്ര നാണയനിധി . 2018 ൽ സാമ്പത്തിക വളർച്ചയിൽ ഇന്ത്യ ചൈനയെ മറികടക്കുമെന്നും ജിഡിപിയിൽ 7.4 ശതമാനം വളർച്ച സ്വന്തമാക്കുമെന്ന് പ്രതീക്ഷിക്കുന്നുവെന്നും ഐഎംഎഫ് വ്യക്തമാക്കി . 6 . 8 ശതമാനം വളർച്ചയുള്ള ചൈനയെ ഇന്ത്യയെ മറികടക്കുന്നതിന് സാക്ഷിയാവുമെന്നും ഐഎംഎഫ് പറയുന്നുണ്ട് . തിങ്കളാഴ്ചയാണ് അന്താരാഷ്ട്രനാണയനിധി ഇത് സംബന്ധിച്ച പ്രഖ്യാപനം നടത്തിയിട്ടുള്ളത് . ഇന്ത്യയിൽ 55 ലക്ഷം തൊഴിൽ അവസരങ്ങളോ . . എല്ലാം ഫേക്ക് . . കൊട്ടിഘോഷിച്ച ആ റിസർച്ച് ഫലത്തിന് പിന്നിൽ ! ! നരേന്ദ്രമോദി സർക്കാർ ഇന്ത്യയിൽ കൊണ്ടുവന്ന രണ്ട് സാമ്പത്തിക പരിഷ്കാരങ്ങളുടെ ആഘാതത്തിൽ നിന്ന് ഇന്ത്യ കരകയറുമെന്നും ഐഎംഎഫ് പറയുന്നു . 2019ൽ ഇന്ത്യയുടെ ജിഡിപിയുടെ വളർച്ച 7.8 ശതമാനത്തിലെത്തുമെന്നും ചൈനയുടേത് 6.4 ശതമാനമാകുമെന്നും ദാവോസിൽ നടക്കാനിരിക്കുന്ന ലോക സാമ്പത്തിക ദർശത്തിലാണ് ഇന്ത്യയുടെ സാമ്പത്തിക വളർച്ചയെക്കുറിച്ച് പ്രവചനമുള്ളത് . കുറച്ച് കാലം സാമ്പത്തിക വളർച്ചയിൽ പിന്നോക്കം പോയെങ്കിലും ഇന്ത്യ മികച്ച നേതൃരാജ്യമായി വളർച്ച പ്രാപിക്കുന്നുണ്ടെന്ന് നേരത്തെ തന്നെ ഐഎംഎഫ് ചൂണ്ടിക്കാണിച്ചിരുന്നു . ഉയർന്ന നിക്ഷേപവും കയറ്റുമതി ഉയർത്തിയതും അനുകൂല ഘടകങ്ങളായാണ് കണക്കാക്കുന്നത് . നിലവിൽ ആഗോള വളർച്ചയുടെ മൂന്നിലൊന്നും സംഭാവന ചെയ്യുന്നത് ചൈനയാണ് . മറ്റ് വികസ്വര രാജ്യങ്ങളുമായി താരതമ്യം ചെയ്യുമ്പോൾ ഇന്ത്യയ്ക്ക് വൻ വളർച്ചാ സാധ്യതയാണുള്ളതെന്നും ചൈനയെ കാത്തിരിക്കന്നത് മാന്ദ്യമാണെന്നും ഐഎംഎഫ് പറയുന്നു . തൊഴിൽ മേഖകളിൽ ഇന്ത്യ നടപ്പിലാക്കിയ പരിഷ്കാരങ്ങൾ , ആരോഗ്യം , വിദ്യാഭ്യാസം , നിക്ഷേപത്തിനുള്ള സാധ്യതകൾ എന്നിവ ഇന്ത്യയ്ക്ക് അനുകൂല ഘടകമായി ഭവിച്ചിട്ടുണ്ടെന്നും ഐഎംഎഫ് വിലയിരുത്തുന്നു . ജിഎസ്ടിയുൾപ്പെടെയുള്ളവയെ സർക്കാർ ഗൌരവത്തോടെ നോക്കിക്കാണുന്നത് മികച്ച നീക്കമാണെന്ന വിലയിരുത്തലും ഐഎംഎസ് നടത്തുന്നുണ്ട് .


ഇന്ത്യയും അമേരിക്കയും സംയുക്തമായി ഹൈദരാബാദിൽ സംഘടിപ്പിയ്ക്കുന്ന ആഗോള സംരംഭക ഉച്ചകോടിയിൽ പങ്കെടുക്കാൻ അമേരിക്കൻ പ്രസിഡൻറ് ഡോണൾഡ് ട്രംപിൻറെ മകളും വൈറ്റ് ഹൌസ് ഉപദേശകയുമായ ഇവാൻക ട്രംപ് ഇന്ന് ഇന്ത്യയിലെത്തും . എസ് സംരംഭകബന്ധം മികച്ചതാക്കാനുള്ള അവസരമാണിതെന്ന് ചെന്നൈയിലെ യു . എസ് കോൺസുൽ ജനറൽ റോബർട്ട് ബർജസ് ഏഷ്യാനെറ്റ് ന്യൂസിനോട് പറഞ്ഞു . വൈറ്റ് ഹൌസിലെ മുതിർന്ന ഉപദേശകയായി സ്ഥാനമേറ്റെടുത്ത ശേഷമുള്ള ഇവാൻക ട്രംപിൻറെ ആദ്യ ഇന്ത്യൻ സന്ദർശനമാണിത് . കഴിഞ്ഞ തവണ അമേരിക്ക സന്ദർശിച്ചപ്പോൾ പ്രധാനമന്ത്രി നരേന്ദ്രമോദി ഇവാൻകയെ ഇന്ത്യയിലേയ്ക്ക് ക്ഷണിച്ചിരുന്നു . ആ ക്ഷണം സ്വീകരിച്ചാണ് ഇന്ത്യയും യു . എസ്സും സംയുക്തമായി സംഘടിപ്പിയ്ക്കുന്ന എട്ടാമത് ആഗോള സംരംഭക ഉച്ചകോടിയിലേയ്ക്ക് ഇവാൻക എത്തുന്നത് . വനിതാസംരംഭകരുടെ വികസനമാണ് ഉച്ചകോടിയുടെ പ്രധാന പ്രഖ്യാപിത ലക്ഷ്യം . ഉച്ചകോടിയ്ക്ക് ശേഷവും കേരളത്തിൽ നിന്നുൾപ്പടെയുള്ള സ്ത്രീസംരക്ഷകരുടെ ഉന്നമനത്തിനുള്ള പദ്ധതികൾ തുടരുമെന്ന് കോൺസുൽ ജനറൽ റോബർട്ട് ബർജസ് പറഞ്ഞു . ഇവാൻകയുടെ സന്ദർശനത്തോടനുബന്ധിച്ച് വൻ സുരക്ഷാ സന്നാഹങ്ങളാണ് ഹൈദരാബാദിൽ ഏർപ്പെടുത്തിയിരിയ്ക്കുന്നത് .


നികുതി പിരിക്കുന്നതിലും നിയന്ത്രണത്തിലും സംസ്ഥാനങ്ങളും കേന്ദ്ര സർക്കാരും തമ്മിലുള്ള തർക്കം തുടർന്നതിനാൽ എട്ടാം ജിഎസ്ടി കൌൺസിൽ യോഗവും അലസി . നികുതി വരുമാനത്തിൽ 50 ശതമാനം കേന്ദ്രത്തിനും 50 ശതമാനം സംസ്ഥാനത്തിനും എന്ന കേന്ദ്ര നിലപാടിനെതിരെ കേരളം പുതിയ നിർദ്ദേശം മുന്നോട്ടുവച്ചു . സംസ്ഥാനങ്ങൾക്ക് 60 ശതമാനവും കേന്ദ്രത്തിന് 40 ശതമാനവുമെന്ന കേരള നിർദ്ദേശംത്തെ ഡൽഹി , പശ്ചിമബംഗാൾ , തമിഴ്നാട് തുടങ്ങിയ സംസ്ഥാനങ്ങളും പിന്തുണച്ചതോടെ കേന്ദ്രസർക്കാർ തീരുമാനം ഈ മാസം 16ലെ ഒമ്പതാം ജിഎസ്ടി കൌൺസിലിലേക്ക് മാറ്റി . ഒന്നരക്കോടിക്ക് താഴെ വാർഷിക വിറ്റുവരവുള്ളവരുടെ നികുതി പരിക്കിക്കാനുള്ള അവകാശം പങ്കിടാമെന്ന കേന്ദ്ര നിലപാട് തള്ളിയ സംസ്ഥാനങ്ങൾ വിട്ടുവീഴ്ചയ്ക്ക് തയ്യാറായില്ല . നികുതി സംസ്ഥാനങ്ങൾക്ക് മാത്രമാക്കണമെന്നാണ് സംസ്ഥാനങ്ങളുടെ നിലപാട് . സമുദ്രതീരത്ത് നിന്ന് 12 നോട്ടിക്കൽ മൈലിനകത്ത് നിലയുറപ്പിക്കുന്ന കപ്പലുകളിലെ ചരക്കുകൾക്കും ഇന്ധനത്തിനും ഉള്ള നികുതിയും വിട്ടു നൽകാനാകില്ലെന്ന് സംസ്ഥാനങ്ങൾ ഒറ്റക്കെട്ടായി നിലപാടെടുത്തു . ഇതോടെ ഏപ്രിൽ മുതൽ ചരക്ക് സേവന നികുതി നടപ്പിലാക്കാനാകില്ലെന്ന് ഉറപ്പായതായി ധനമന്ത്രി തോമസ് ഐസക് പറഞ്ഞു . 16ലെ കൌൺസിൽ യോഗത്തിൽ സമവായത്തിലെത്തി സെപ്റ്റംബറിന് മുന്പ് ചരക്ക് സേവന നികുതി യാഥാർഥ്യമാക്കാനാണ് കേന്ദ്രസർക്കാർ ശ്രമം .


കളിക്കളത്തിൽ നിരവധി തവണ നേർക്കുനേർ എറ്റുമുട്ടിയിട്ടുണ്ട് മാസ്റ്റർ ബ്ലാസ്റ്റർ സച്ചിൻ ടെൻഡുൾക്കറും ഓസീസ് പേസർ ബ്രെറ്റ് ലീയും . ലീയുടെ 150കി . മിയിലേറെ വേഗമുള്ള തീതുപ്പുന്ന പന്തുകൾക്ക് ബൌണ്ടറികളായിരുന്നു മിക്കപ്പൊഴും സച്ചിൻറെ മറുപടി . എന്നാൽ സച്ചിനെ വീണ്ടും അങ്കത്തിന് ക്ഷണിച്ചിരിക്കുകയാണ് ബ്രൈറ്റ് ലീയിപ്പോൾ . സച്ചിനെ മത്സരത്തിന് ക്ഷണിച്ചുകൊണ്ടുള്ള ബ്രെറ്റ് ലീയുടെ ട്വീറ്റാണ് സംഭവം . 2006ൽ മുുംബൈയിലെ കാർട്ടിംഗ് ട്രാക്കിൽ കാർ റേസിംഗിൽ ഇരുവരും നേർക്കുനേർ എറ്റുമുട്ടിയിരുന്നു . കാർട്ടിംഗ് ട്രാക്കിൽ വീണ്ടും ഏറ്റുമുട്ടാൻ തയ്യാറുണ്ടോയെന്നാണ് സച്ചിനോട് ബ്രെറ്റ് ലീ തമാശയായി ആരാഞ്ഞത് . ബ്രെറ്റ് ലീക്കെതിരെ കളിക്കുന്നത് സന്തോഷമാണെന്നും എന്നാൽ തൻറെ പ്രതികരണ രീതി താങ്കൾ അറിയുമെന്നുമായിരുന്നു സച്ചിൻറെ മറുപടി . ക്രിക്കറ്റിൽ എതിരാളികളായിരുന്നെങ്കിലും പിച്ചിന് പുറത്തെ അടുത്ത സുഹൃത്തുക്കളാണ് ഇരുവരും . ഇന്ത്യക്കെതിരെ 12 ടെസ്റ്റുകളിൽ 53 വിക്കറ്റും 32 ഏകദിനങ്ങളിൽ 55 വിക്കറ്റും ലീ വീഴ്ത്തിയിട്ടുണ്ട് . വേഗവും ബൌൺസും കൊണ്ട് എതിരാളികളെ കീഴ്പ്പെടുത്തിയിരുന്ന ബ്രെറ്റ് ലീ 2012ൽ സജീവ ക്രിക്കറ്റിൽ നിന്ന് വിരമിച്ചു . ഏകദിനത്തിൽ 380 വിക്കറ്റും ടെസ്റ്റിൽ 310 വിക്കറ്റും ലീയുടെ പേരിലുണ്ട് .


ഇന്ത്യയ്ക്കെതിരായ അഞ്ചാം ഏകദിനത്തിൽ ദക്ഷിണാഫ്രിക്കയ്ക്ക് 275 റൺസ് വിജയലക്ഷ്യം . ടോസ് നഷ്ടപ്പെട്ട് ബാറ്റിംഗാരംഭിച്ച ഇന്ത്യ 50 ഓവറിൽ ഏഴ് വിക്കറ്റിന് 274 റൺസെടുത്തു . 17 - ാം ഏകദിന സെഞ്ചുറി നേടിയ ഓപ്പണർ രോഹിത് ശർമ്മയുടെ ബാറ്റിംഗ് മികവിലാണ് ഇന്ത്യ ഭേദപ്പെട്ട സ്കോറിലെത്തിയത് . വിമർശനങ്ങളെ അതിർത്തികടത്തി പരമ്പരയിലെ ആദ്യ സെഞ്ചുറി കണ്ടെത്തിയ രോഹിത് 126 പന്തിൽ 115 റൺസെടുത്ത് പുറത്തായി . 107 പന്തിൽ എട്ട് ഫോറും നാല് സിക്സും സഹിതമാണ് രോഹിത് ദക്ഷിണാഫ്രിക്കയ്ക്കെതിരായ രണ്ടാം സെഞ്ചുറി പൂർത്തിയാക്കിയത് . ഇന്ത്യയ്ക്കായി ഓപ്പണർമാരായ ശീഖർ ധവാനും രോഹിത് ശർമ്മയും മികച്ച തുടക്കമാണ് നൽകിയത് . 23 പന്തിൽ 34 റൺസെടുത്ത ശീഖർ ധവാൻറെ വിക്കറ്റാണ് ഇന്ത്യയ്ക്ക് ആദ്യം നഷ്ടമായത് . രോഹിത് - കോലി സഖ്യം മികച്ച കൂട്ടുകെട്ട് സൃഷ്ടിച്ചതോടെ ഇന്ത്യ കൂറ്റൻ സ്കോറിലെത്തുമെന്ന് പ്രതീക്ഷിച്ചു . എന്നാൽ 36 റൺസിൽ നിൽക്കേ കോലി പുറത്താകുമ്പോൾ ടീം സ്കോർ 153 - 2.32 റൺസ് കൂട്ടിച്ചേർക്കുന്നതിനിടെ രഹാനെ ( 8 ) കൂടി പുറത്തായത് ഇന്ത്യയ്ക്ക് കനത്ത തിരിച്ചടിയായി . സിംഗിളെടുക്കാൻ രോഹിതുമായുണ്ടായ ആശയക്കുഴപ്പമാണ് രഹാനെയ്ക്ക് വില്ലനായത് . ഇതോടെ ഇന്ത്യൻ റൺവേട്ട ഏറെക്കുറെ അസ്തമിച്ചിരുന്നു . എന്നാൽ ഒരറ്റത്ത് അമിതാവേശമില്ലാതെ കരുതലോടെ കളിച്ച രോഹിത് തകർപ്പൻ സെഞ്ചുറി പൂർത്തിയാക്കി . പോർട്ട് എലിസബത്തിൽ ഏകദിനത്തിൽ ഇന്ത്യൻ താരത്തിൻറെ ആദ്യ സെഞ്ചുറിയും ഉയർന്ന സ്കോറുമാണ് രോഹിത് സ്വന്തമാക്കിയത് . രോഹിത് പുറത്തായതിന് പിന്നാലെ ക്രീസിലെത്തിയ ഹർദിക് പാണ്ഡ്യ ഗോൾഡൺ ഡക്കായി പുറത്താകുമ്പോൾ 42.3 ഓവറിൽ ഇന്ത്യൻ സ്കോർ 236 - 5 . ഒരിക്കൽ കൂടി ടീമിൽ അവസരം ലഭിച്ച ശ്രേയാംസ് അയ്യരാവട്ടെ 30 റൺസെടുത്ത് പുറത്തായതോടെ ഇന്ത്യ മെല്ലെപ്പോക്കായി . ഈ മത്സരത്തിൽ പതിനായിരം ക്ലബിലെത്തുമെന്ന് കരുതിയ ധോണിയാവട്ടെ ( 13 ) മർക്രാമിൻറെ തകർപ്പൻ ക്യാച്ചിൽ വീണതോടെ ഏഴ് വിക്കറ്റിന് 265 എന്ന നിലയിൽ ഇന്ത്യ തകർന്നു . ഒടുവിൽ വാലറ്റത്ത് ഭുവനേശ്വർ കുമാർ 19 റൺസെടുത്തും കുൽദീപ് യാദവ് രണ്ട് റൺസുമായും പുറത്താകാതെ നിന്നു . ദക്ഷിണാഫ്രിക്കയ്ക്കായി ലുങ്കി എൻഗിഡി നാലും കഗിസോ റബാഡ ഒരു വിക്കറ്റും വീഴ്ത്തി . ഇന്ന് ജയിച്ചാൽ ദക്ഷിണാഫ്രിക്കയിലെ ആദ്യ പരമ്പര വിജയം ഇന്ത്യയ്ക്ക് സ്വന്തമാക്കാം .


റെക്കോർഡുകൾ തകർത്ത് മുന്നേറുന്ന ചിത്രം നിങ്ങളിതുവരെ കണ്ടില്ലേ . എന്നാൽ വിഷമിക്കേണ്ടതില്ല , അതിനുള്ള അവസരമിതാ . . . മൂവി ടിക്കറ്റിൽ പണം ലാഭിക്കാൻ നിങ്ങൾക്ക് അവസരം ബുക്ക്മൈഷോയിലൂടെ BookMyShow മൂവി ടിക്കറ്റ് ബുക്ക് ചെയ്യുമ്പോൾ ലഭിക്കുന്ന 10 ഓഫറുകൾ * ആമസോൺ പേ വാലറ്റ് വഴി ടിക്കറ്റ് എടുക്കുകയാണെങ്കിൽ 100 % ക്യാഷ്ബാക്ക് നേടൂ * ആർബിഐ ബാങ്ക് കാർഡ് വഴി സൌജന്യമായി രണ്ട് മൂവി ടിക്കറ്റുകളും , ഓരോ മാസവും 1000രൂപയുടെ ഒരു മൂവി വൌച്ചറും നേടൂ * ആക്സിസ് ബാങ്ക് ഒരു ടിക്കറ്റ് വാങ്ങൂ , ബർഗണ്ടി ഡെബിറ്റ് കാർഡിലൂടെ മറ്റൊന്ന് ഫ്രീയായി നേടൂ * ബുക്ക്മൈഷോയിൽ എച്ച്ഡിഎഫ്സി ടൈംകാർഡിലൂടെ 25 % കിഴിവ് നേടൂ * ഓരോ മാസവും 4000രൂപവരെ സിറ്റി ഗോൾഡ് ഡെബിറ്റ് കാർഡിലൂടെ ലാഭം നേടൂ * വിസ ബ്ലോക്ക്ബസ്റ്റർ വീക്കന്റ് , മൂവി ടിക്കറ്റ് , ഫുഡ് എന്നിവയിൽ 500രൂപ കിഴിവ് നേടൂ * ഫ്രീ ചാർജ് വാലറ്റിലൂടെ പേ ചെയ്യൂ , 75രൂപ ക്യാഷ്ബാക്ക് നേടൂ * എസ്ബിഐ കാർഡ് എലൈറ്റിലൂടെ ഓരോ മാസവും രണ്ട് മൂവി ടിക്കറ്റ് സ്വന്തമാക്കൂ * ആക്സിസി ബാങ്കിലൂടെ 150രൂപ കിഴിവ് നേടൂ , മൂവികൾ , നോൺ മൂവികൾ എന്നിവയ്ക്കു മാത്രം * ഹാപ്പി ഹവേർസ് 5പിഎം - 11പിഎം , കൊടക് സിഗ്നേച്ചർ കാർഡിലൂടെ 25 % കിഴിവ് നേടൂ Click here ഓഫറുകൾ ലഭിക്കാൻ ഇവിടെ ക്ലിക്ക് ചെയ്യൂ


ബാങ്കിംഗ് ഇടപാടുകൾക്കായി തിരക്കിട്ട് ബാങ്കുകളിലേയ്ക്ക് പോകുമ്പോൾ ശനിയാഴ്ചയാണെങ്കിൽ അൽപ്പമൊന്ന് ശ്രദ്ധിയ്ക്കുന്നത് നന്നാകും . അല്ലെങ്കിൽ പോയത് പോലെ നിങ്ങൾക്ക് തിരികെ വരേണ്ടി വരും . രാജ്യത്തെ ബാങ്കുകൾക്ക് ഇനി മുതൽ രണ്ടാം ശനിയും നാലാം ശനിയും അവധി ദിവസമാണ് . മാസത്തിലെ ഒന്നും മൂന്നും ശനിയാഴ്ചകൾ മുഴുവൻ ദിന പ്രവർത്തി ദിവസങ്ങളാകും . പുതിയ പരിഷ്കാര പ്രകാരം രണ്ടാം ശനിയാഴ്ചയായ ഇന്ന് ( 12 - 9 - 2015 ) ബാങ്കുകൾ അവധിയാണ് . മാസത്തിലെ രണ്ട് ശനിയാഴ്ചകൾ ബാങ്കുകൾക്ക് അവധി വേണമെന്ന ജീവനക്കാരുടെ ഏറെ നാളത്തെ ആവശ്യം അടുത്തിടെയാണ് അംഗീകരിയ്ക്കപ്പെട്ടത് . അതേ സമയം സ്വകാര്യ ബാങ്കുകൾ ശനിയാഴ്ചകളിൽ ഉച്ചവരെ പ്രവർത്തിയ്ക്കും . ഓൺലൈൻ ബാങ്കിംഗ് പോലുള്ള അത്യാധുനിക പ്രവർത്തന ശൈലിയിലേയ്ക്ക് ബാങ്കുകളുടെ പ്രവർത്തനം മാറിയ സാഹചര്യത്തിലാണ് ബാങ്കുകൾക്ക് രണ്ട് ദിവസത്തെ അവധി നൽകുവാൻ തീരുമാനമായത് .


ഇന്ത്യക്കെതിരായ ഏകദിന പരമ്പരയ്ക്കുള്ള ടീമിനെ ക്രിക്കറ്റ് ഓസ്ട്രേലിയ പ്രഖ്യാപിച്ചു . പേസർ പീറ്റർ സിഡിൽ , സ്പിന്നർ നഥാൻ ലിയോൺ , മുൻനിര ബാറ്റ്സ്മാൻ ഉസ്മാൻ ഖവാജ എന്നിവർ ടീമിൽ തിരിച്ചെത്തിയതാണ് ശ്രദ്ധേയം . മിച്ചൽ സ്റ്റാർക്ക് , ജോഷ് ഹേസൽവുഡ് , പാറ്റ് കമ്മിൺസ് എന്നിവർക്ക് വിശ്രമം അനുവദിച്ചു . ആരോൺ ഫിഞ്ച് നായകനായ ടീമിൽ അലക്സ് കാരിയാണ് ഉപനായകൻ . ജാസൺ ബെഹ്റൻഡോർഫ് , പീറ്റർ ഹാൻഡ്കോമ്പ് , ഉസ്മാൻ ഖവാജ , നഥാൻ ലിയോൺ , മിച്ചൽ മാർഷ് , ഷോൺ മാർഷ് , ഗ്ലെൻ മാക്സ്വെൽ , ജേ റിച്ചാർഡ്സൺ , പീറ്റർ സിഡിൽ , ബില്ലി സ്റ്റാൻലേക്ക് , മാർക്കസ് സ്റ്റോയിനിസ് , ആദം സാംബ എന്നിവരാണ് മറ്റ് താരങ്ങൾ . മൂന്ന് ഏകദിനങ്ങളുടെ പരമ്പരയ്ക്കായി 14 അംഗ ടീമിനെയാണ് സെലക്ടർമാർ പ്രഖ്യാപിച്ചത് . ട്രാവിസ് ഹെഡ് , ക്രിസ് ലിൻ , ഡാർസി ഷോർട്ട് എന്നിവരെ ടീമിലേക്ക് പരിഗണിച്ചില്ല . അവസാനം നടന്ന ഏകദിന പരമ്പരയിൽ 1 - 2ന് ദക്ഷിണാഫ്രിക്കയോട് ഓസ്ട്രേലിയ പരാജയപ്പെട്ടിരുന്നു .


സ്വാതന്ത്ര്യദിനത്തിൽ ഇന്ത്യൻ സൈനികർക്ക് എയർ ഇന്ത്യയുടെ വക തല്ലും തലോടലും . സൈനികരെ ബഹുമാനിക്കുന്നതിന്റെ ഭാഗമായി ബോർഡിംഗിൽ മറ്റു യാത്രകാരെക്കാലും കൂടുതൽ പരിഗണന സൈനികർക്ക് നൽകാനാണ് എയർ ഇന്ത്യ അധികൃതരുടെ തീരുമാനം . ഇനി ശത്രുക്കൾ കുറച്ചു വിയർക്കും ! ! ! കടലിൽ ഉരുക്കുകോട്ട കെട്ടുന്നു ! ! കേന്ദ്രത്തിന്റെ വമ്പൻ പദ്ധതികൾ ! എന്നാൽ അതിനിടെ എയർ ഇന്ത്യ സൈനികർക്ക് മറ്റൊരു പണികൊടുക്കുകയാണ് . ഓൺലൈൻ വഴിയുള്ള ടിക്കറ്റ് നിരക്കിലെ ഇളവ് എയർ ഇന്ത്യ നിർത്തലാക്കാൻ പോകുന്നു . നിലവിൽ ആഭ്യന്തര സർവീസുകളിൽ സൈനികർക്ക് ഇളവ് നൽകി വരുന്നുണ്ടായിരുന്നു . എന്നാൽ ബുക്കിങ് ഓഫീസുകൾ വഴി ടിക്കറ്റ് എടുക്കുന്ന സൈനികർക്ക് മാത്രമേ നിലവിൽ സേവനം ലഭ്യമാകുകയുളളൂ . ചില ട്രാവൽ ഏജന്റുമാരുടെ തട്ടിപ്പിനെ തുടർന്നാണ് ഈ സേവനം വിമാന കമ്പനി നിർത്തലാക്കുന്നത് . കഴിഞ്ഞ കുറച്ചു വർഷങ്ങളായി എയർ ഇന്ത്യ സൈനികർക്ക് നൽകി വരുന്ന സേവനമായിരുന്നു ടിക്കറ്റ് ചാർജിലെ ഇളവ് . സൈനികർ അവരുടെ ഔദ്യോഗിക ഐഡി കാർഡും കുടുംബാംഗങ്ങൾക്ക് ആശ്രിത കാർഡും നൽകിയാൽ വിമാനത്തിലെ എക്കണോമി ക്ലാസിൽ 50 ശതമാനം ഇളവ് അനുവദിച്ചിരുന്നു . ഈ ഇളവ് ഇനിയും ലഭിക്കണമെങ്കിൽ സൈനികർ തന്നെ നേരിട്ട് ബുക്ക് ചെയ്യേണ്ടി വരും .


നാൽപ്പത്തിയെട്ടാമത് ഗോവ രാജ്യാന്തരചലച്ചിത്രമേളയുടെ ഉദ്ഘാടനചിത്രമായി പ്രദർശിപ്പിച്ചത് വിഖ്യാത ഇറാനിയൻ സംവിധായകൻ മജീദ് മജീദിയുടെ ഇന്ത്യൻ ചിത്രമായ ബിയോണ്ട് ദ ക്ലൌഡ്സ് ആയിരുന്നു . സിനിമയുടെ പ്രദർശനനത്തിന് മുന്നോടിയായി മജീദ് മജീദി പറഞ്ഞ ഒരു കാര്യമുണ്ടായിരുന്നു . ' എന്റെ നാട്ടിലേക്കാളും ഇന്ത്യയിൽ ഞാൻ പ്രശസ്തനാണ് ' . ആ വാക്കുകളോട് ചേർത്തുവായിക്കാവുന്നതു തന്നെയായിരുന്നു സിനിമയും . ഇന്ത്യൻ പ്രേക്ഷകരെ കൈയ്യിലെടുക്കാനുള്ള ശ്രമങ്ങളായിരുന്നു സിനിമ . മുംബെയിലെ ചേരിയിലെ ദുരിതജീവിതമാണ് സിനിമ പറയുന്നത് . സഹോദരങ്ങളായ ആമിറിന്റെയും താരയുടെയും കഥ പറഞ്ഞാണ് മജീദ് മജീദി മുംബയിലെ ചേരിജീവിതത്തിന്റെ അടിത്തട്ടിലെ കഥ പറയുന്നത് . മയക്കുമരുന്ന് ശൃംഖലയുടെ കണ്ണിയായ ആമിറിലൂടെ ഒരേസമയം ജീവിതത്തിന്റെ ഇരുണ്ടഭാവങ്ങളും സ്നേഹത്തിന്റെ കരുതലുമാണ് പകർത്തുന്നത് . ഒരിക്കൽ റെയ്ഡ് നടത്തി പൊലീസ് ആമിറിനെ കുടുക്കാൻ ശ്രമിക്കുന്നു . പൊലീസിന്റെ പിടിയിൽനിന്നു രക്ഷപ്പെടാൻ ആമിർ സഹോദരി താരയുടെ താമസസ്ഥലത്ത് അഭയം പ്രാപിക്കുന്നു . ആമിറിന്റെ കൂട്ടാളിയായ അക്ഷി , താരയെ ബലാത്സംഗത്തിന് ഇരയാക്കാൻ ശ്രമിക്കുന്നു . പ്രതിരോധിക്കാൻ ശ്രമിക്കുന്ന താര ക്കല്ലുകൊണ്ട് അക്ഷിയുടെ തലയ്ക്കിടിച്ചു . വധശ്രമത്തിനു താര ജയിലിലാകുന്നു . തുടർന്നുള്ള ഇവരുടെ ജീവിതമാണ് സിനിമ പറയുന്നത് . ബോളിവുഡ് ചിത്രങ്ങളുടെ മേമ്പൊടിയിലാണ് സിനിമ . വർണ്ണപ്പൊലിമയുടെ കാഴ്ചകൾ ഒഴിവാക്കാതെ തന്നെ മുംബയിലെ അടിത്തട്ടിൽ കഴിയുന്നവരുടെ സഹനജീവിതത്തിന്റെ കഥയാണ് പറയുന്നത് . വേശ്യാത്തെരുവും അധോലോകവും എല്ലാം മുംബൈയിലെ ചേരി ജീവിതം പകർത്താൻ സംവിധായകൻ ഉപയോഗിച്ചിരിക്കുന്നു . മജീദ് മജീദിയുടെ മുൻ സിനിമകളിൽ നിന്ന് തീർത്തും വ്യത്യസ്തമായിട്ടാണ് ബിയോണ്ട് ദ ക്ലൌഡ് ഒരുക്കിയിരിക്കുന്നതും . ഇന്ത്യൻ ജീവിതത്തിന്റെ സ്വഭാവം പഠിക്കാനുള്ള ശ്രമം നടത്തിയെന്ന് തോന്നിക്കുന്നുണ്ടെങ്കിലും ഉപരിവിപ്ലവകരമായ സമീപനമാണ് മജീദ് മജീദി ബിയോണ്ട് ദ ക്ലൌഡ്സിൽ സ്വീകരിച്ചിരിക്കുന്നതെന്നും ഇതിനൊപ്പം ചേർത്തുവായിക്കേണ്ടതുണ്ട് . ഹിന്ദി ഭാഷയിലെ സംഭാഷണങ്ങൾ ഭൂരിഭാഗമുള്ള സിനിമയിൽ ഇംഗ്ലിഷിലും തമിഴിലും സംഭാഷണശകലങ്ങളുണ്ട് . ബോളിവുഡ് താരം ഷാഹിദ് കപൂറിന്റെ സഹോദരൻ ഇഷാനും മലയാളി നടി മാളവിക മോഹനനുമാണ് ആമിറിനെയും താരയെയും അവതരിപ്പിച്ചിരിക്കുന്നത് . ഇരുവരുടെയും മികച്ച പ്രകടനത്തിന്റെ പിൻബലവും അനിൽ മേത്തയുടെ ക്യാമറാക്കാഴചയുമാണ് സിനിമയുടെ രസച്ചരട് മുറിയാതെ നോക്കുന്നത് . എ ആർ റഹ്മാനാണ് സംഗീതം നിർവഹിച്ചിരിക്കുന്നത് . വിശാൽ ഭരദ്വാജ് തിരക്കഥയിൽ പങ്കാളിയാണ് .


ഷവോമിയുടെ പുതിയ സ്മാർട്ട് ഫോണായ റെഡ്മി വൈ ടു വിപണിയിലേക്ക് എത്തുകയാണ് . 9999 മുതൽ 12999 രൂപ വരെയാണ് റെഡ്മി വൈ ടുവിന്റെ വില വരുന്നത് . വൈ ടുവും എത്തുന്നതോടെ വിപണിയിലുള്ള റെഡ്മി നോട്ട് ഫൈവും റെഡ്മി വൈ ടുവും തമ്മിൽ ഏതാണ് നല്ലതെന്ന ചിന്ത ഉയരുന്നുണ്ട് . നോട്ട് ഫൈവിനും ഏറെക്കുറെ ഇതേ വില തന്നെയാണ് വരുന്നത് . 12MP + 5MP റിയർ ക്യാമറയും 16MP ഫ്രണ്ട് ക്യാമറയുമാണ് റെഡ്മി വൈടുവിന്റെ സവിശേഷത . ക്വാൽക്കം സ്നാപ്പ്ഡ്രാഗൺ 625 പ്രൊസസറാണ് റെഡ്മി വൈ ടുവിന്റെ പ്രത്യേകത . നോട്ട് ഫൈവിലും ഇതുണ്ട് . ആൻഡ്രോയിഡ് ഓറിയോ MIUI 9.5 വുമായി വൈ ടു എത്തുമ്പോൾ നോട്ട് സീരീസിൽ ആൻഡ്രോയിഡ് നോഗട്ട് തന്നെയാണ് . റെഡ്മി വൈ ടു സവിശേഷതകൾ ; 5.99 ഇഞ്ച് ഡിസ്പ്ലെ , 18:9 ആസ്പെക്റ്റ് റേഷ്യോ , 1440 x 720 പിക്സൽ / ക്വാൽക്കം സ്നാപ്ഡ്രാഗൺ 625 പൊസസർ / 3GB / 4GB RAM + 32 GB / 64 GB സ്റ്റോറേജ് / 128 GB മെമ്മറി വരെ ഉപയോഗിക്കാം , / 12MP + 5MP റിയർ ക്യാമറ , 16MP ഫ്രണ്ട് ക്യാമറ / 3080 mAh ബാറ്ററി / MIUI 9.5 ആൻഡ്രോയിഡ് ഓറിയോ 8.0 ഇന്ത്യയിലെ വില ; 3 GB RAM - 9,999,4GB RAM - 12,999 ഗുണങ്ങൾ മികച്ച സെൽഫികൾ എടുക്കാൻ സഹായിക്കുന്ന തരത്തിലുള്ള 16MPയുടെ ഫ്രണ്ട് ക്യാമറയാണ് റെഡ്മി വൈ ടുവിന്റെ സവിശേഷത . പോർട്രെയിറ്റ് മോഡും തൃപ്തിപ്പെടുത്തുന്നതാണ് . ഇൻഡോർ ഫോട്ടോകളും നന്നായി എടുക്കാൻ കഴിയും . ഫോണിന്റെ വില കണക്കിലെടുക്കുമ്പോൾ മികച്ചതു തന്നെയാണിത് . തരക്കേടില്ലാത്ത ഡിസ്പ്ലേ 5.99 ഇഞ്ചിന്റെ സ്ക്രീനും 18:9 ആസ്പെക്റ്റ് റേഷ്യോയുള്ള ഡിസ്പ്ലേ വീഡിയോകളും മറ്റും വലുപ്പത്തിലും ക്ലാരിറ്റിയോടെയും കാണാൻ സഹായിക്കുന്നു . 720p റെസലൂഷനുള്ള ഡിസ്പ്ലേ നോട്ട് ഫൈവിലേത് പോലെ ഫുൾ എച്ചിഡി അല്ലെങ്കിലും മികച്ചതു തന്നെയാണ് . ഒരു കൈയ്യിൽ ഉപയോഗിക്കുന്നതിന് തടസമില്ലാത്ത ഡിസൈനാണ് . മെറ്റാലിക്ക് ആണ് ബാക്ക് സൈഡ് . കഴിഞ്ഞ വർഷമിറങ്ങിയ വൈ വണ്ണിൽ സ്നാപ്ഡ്രാഗൺ 435 ആയിരുന്നു പ്രൊസസർ . വൈ ടുവിൽ അത് സ്നാപ്ഡ്രാഗൺ 635 ആണ് . സമാന വിലയുള്ള ഫോണുകളെ അപേക്ഷിച്ച് വൈ ടുവിന്റെ പെർഫോമൻസ് ഒരുപടി മുകളിൽ തന്നെയാണ് . സോഷ്യൽ മീഡിയ , ഗെയ്മിങ് തുടങ്ങിയവയെല്ലാം വൈ ടുവിൽ സുഖമമായിരിക്കും . ബാറ്ററി ലൈഫും മറ്റൊരു സവിശേഷതയാണ് . 10 - 12 മണിക്കൂർ ബാറ്ററി ലൈഫുണ്ട് . നോട്ട് ഫൈവിൽ നിന്നും വ്യത്യസ്തമായി ഡുവൽ സിം സ്ലോട്ടുകൾക്കൊപ്പം തന്നെ മെമ്മറി കാർഡ് ഇടാനുള്ള സ്ലോട്ടുമുണ്ട് . 10000 രൂപയ്ക്ക് 720p ഡിസ്പ്ലേ തൃപ്തികരമല്ല . ഉയർന്ന റെസലൂഷന്റെ കുറവ് ഒരു അപര്യാപ്തത തന്നെയാണ് . റെഡ്മി നോട്ട് ഫൈവിന്റെ 4GB RAM ഫോണിന് ഫുൾ എച്ച്ഡി ഡിസ്പ്ലേയാണുള്ളത് . വില 11999 രൂപ മാത്രമാണ് . നോട്ടിഫിക്കേഷനുകൾ കൂടുമ്പോൾ ഫോൺ സ്ലോ ആകാനും സാധ്യതയുണ്ട് . മറ്റൊരു പോരായ്മ ഡുവൽ - റിയർ ക്യാമറയാണ് . 12MP + 5MP ആണ് ക്യാമറകൾ . പോർട്രെയിറ്റ് മോഡിൽ പശ്ചാത്തലം ബ്ലർ ആയ ഇമേജുകളാണ് ലഭിക്കുക . ക്യാമറയുടെ ഷട്ടർ ലാഗ് വ്യക്തമായി അറിയാൻ കഴിയും . അതുപോലെ തന്നെ ഫോക്കസ് ചെയ്യുന്നതിലും ബുദ്ധിമുട്ടുണ്ടാകുന്നു . ബ്രൈറ്റ് റെഡ് പോലുള്ള കളറുകളിലുള്ള പടമെടുക്കുന്നതിലും പ്രശ്നങ്ങൾ നേരിടേണ്ടി വരുന്നു . വെളിച്ചം കുറയുമ്പോഴും ക്യാമറയുടെ പ്രകടനം മോശമാകുന്നുണ്ട് . കൊടുക്കുന്ന കാശിന് മുതലാണെങ്കിലും ഓവറോൾ പെർഫോമൻസിൽ റെഡ്മി വൈ ടു പിന്നിലാണ് . പ്രധാനമായും ക്യാമറയിൽ . എന്നാൽ ഷവോമി ഫോണുകൾ ഇഷ്ടപ്പെടുന്നവർക്ക് വിലക്കുറവിൽ ഫോൺ വേണമെന്നുണ്ടെങ്കിൽ തീർച്ചയായും തിരഞ്ഞെടുക്കാവുന്ന മോഡൽ തന്നെയാണ് റെഡ്മി വൈ ടു .


സിനിമാരംഗത്ത് നിന്ന് രാഷ്ട്രീയത്തിലെത്തുന്നത് തമിഴകത്ത് പുതിയ കാര്യമല്ല . എംജിആറിനും കരുണാനിധിക്കും ജയലളിതയ്ക്കും പിൻകാമിയായി തമിഴകത്തിൻറെ മുഖ്യമന്ത്രി പദത്തിലേക്ക് രജനീകാന്ത് എത്തുമെന്നാണ് പുതിയ വാർത്ത . ഏറ്റവുമൊടുവിൽ പുറത്തുവന്ന ഐബി റിപ്പോർട്ട് അനുസരിച്ച് സിനിമാക്കാർക്കിടയിൽ നിന്നും അടുത്ത തമിഴ്നാട് മുഖ്യമന്ത്രിയാകാൻ ഏറ്റവും സാധ്യത സ്റ്റൈൽ മന്നൻ രജനീകാന്തിനാണെന്നു വ്യക്തമാക്കുന്നു . കേന്ദ്ര ആഭ്യന്തര മന്ത്രാലയത്തിന് ഐബി സമർപ്പിച്ച റിപ്പോർട്ടിലാണ് ഇക്കാര്യമെന്ന് ദേശീയ മാധ്യമം റിപ്പോർട്ട് ചെയ്തു . രാഷ്ട്രീയപാർട്ടിയുമായി എത്തുമെന്നു രജനീകാന്തും കമൽ ഹാസനും പ്രഖ്യാപിച്ചു കഴിഞ്ഞു . ഇടയ്ക്കു വിജയിയും രാഷ്ട്രീയത്തിലേക്കെന്ന അഭ്യൂഹങ്ങൾ ഉണ്ടായിരുന്നു . ഇടക്കാല തെരഞ്ഞെടുപ്പു നടക്കുകയാണെങ്കിൽ എന്താകും സ്ഥിതിയെന്നു മനസിലാക്കാനാണു ബിജെപി നിർദേശത്തെത്തുടർന്ന് ഐബി റിപ്പോർട്ട് സമർപ്പിച്ചത് . നിലവിൽ എഐഎഡിഎംകെയാണ് തമിഴ്നാട്ടിൽ അധികാരത്തിൽ . ജയലളിതയുടെ പ്രചാരണ തന്ത്രങ്ങളും വലിയ ഇളവുകൾ പ്രഖ്യാപിച്ചതുമാണ് ഇതിനു സഹായിച്ചത് . എന്നാൽ , ഇടക്കാല തെരഞ്ഞെടുപ്പു നടന്നാൽ ഇതാകില്ല സ്ഥിതിയെന്നും ഐബി ചൂണ്ടിക്കാട്ടുന്നു .


ഭരണ വിരുദ്ധ പ്രക്ഷോഭങ്ങൾ ശക്തമാകുന്ന വെ ന സ്വേ ലയിൽ , സ ർ ക്കാ രി ൻറെ വെ ബ്സൈ റ്റു ക ൾ ഹാ ക്ക ർ മാ ർ ത ക ർ ത്തു . ദി ബൈ ന റി ഗാ ർ ഡി യ ൻ എ ന്ന സം ഘ മാ ണ് സൈ ബ ർ ആ ക്ര മ ണം ന ട ത്തി യ ത് . വ ല ൻ സ്യാ ന ഗ ര ത്തി ലെ സൈ നി ക താ വ ളം ആ ക്ര മി ച്ച വ ർ ക്ക് പി ന്തു ണ അ ർ പ്പി ച്ചാ ണ് ആ ക്ര മ ണ മെ ന്ന് സൈ റ്റു ക ളി ൽ പോ സ്റ്റ് ചെ യ്ത സ ന്ദേ ശ ത്തി ൽ ഹാ ക്ക ർ മാ ർ പ റ ഞ്ഞു . വെ ന സ്വേ ല ൻ സ ർ ക്കാ രി ൻറെ വെ ബ്സൈ റ്റു ക ൾ ക്കൊ പ്പം നാ ഷ ണ ൽ ഇ ല ക്ട്ര ൽ കൌ ൺ സി ൽ , വെ ന സ്വേ ല ൻ നേ വി വെ ബ്സൈ റ്റു ക ളും ഹാ ക്ക് ചെ യ്യ പ്പെ ട്ടു . സേ ച്ഛാ ധി പ ത്യ ത്തി ൻറെ നാ ളു ക ൾ എ ണ്ണ പ്പെ ട്ടി രി ക്കു ക യാ ണെ ന്ന സ ന്ദേ ശ വും ഹാ ക്ക് ചെ യ്യ പ്പെ ട്ട സൈ റ്റി ൽ ഹാ ക്ക ർ മാ ർ പോ സ്റ്റ് ചെ യ്തി ട്ടു ണ്ട് . ഭീകര പ്രവർത്തനം എന്നാണ് സർക്കാർ വൃത്തങ്ങൾ ഇതിനെതിരെ പ്രതികരിച്ചത് . മ ഡു റോ യ്ക്കെ തി രേ പ്ര ക്ഷോ ഭം ന ട ത്തു ന്ന വ ർ വ ല ൻ സ്യാ ന ഗ ര ത്തി ലെ സൈ നി ക താ വ ളം ആ ക്ര മി ക്കാ ൻ ശ്ര മി ച്ചെ ങ്കി ലും പ രാ ജ യ പ്പെ ട്ടി രു ന്നു . പ ട്ടാ ള ത്തി ൽ നി ന്ന് ഒ ളി ച്ചോ ടി യ ല ഫ്റ്റ ന ൻറി ൻറെ നേ തൃ ത്വ ത്തി ൽ 20 അം ഗ സം ഘ മാ ണ് യൂ ണി ഫോം ധ രി ച്ച് വ ല ൻ സി യ മി ലി ട്ട റി ആ സ്ഥാ നം ആ ക്ര മി ക്കാ ൻ ശ്ര മി ച്ച ത് . തു ട ർ ന്നു സൈ ന്യം ന ട ത്തി യ റെ യ്ഡി ൽ ര ണ്ടു പേ ർ കൊ ല്ല പ്പെ ടു ക യും എ ട്ടു പേ ർ പി ടി യി ലാ കു ക യും ചെ യ്തു .


കെഎഫ്സിയിൽ നിന്നും രുചികരമായ ചിക്കൻ കഴിക്കാൻ കൊതിയുണ്ടോ . . ? കൈയ്യിൽ ഉള്ള പൈസ തികയില്ല അല്ലേ . ടെൻഷൻ വേണ്ട . നിങ്ങൾക്കായി ഞങ്ങൽ ഒരുക്കുന്നു സൂപ്പർ ഓഫറുകൾ . രുചികരമായ ഭക്ഷണം കുറഞ്ഞ ചിലവിൽ നിങ്ങളുടെ മേശയിൽ എത്തും . നിങ്ങളുടെ താൽപ്പര്യത്തിന് അനുസരിച്ച് നിങ്ങൾക്ക് തെരഞ്ഞെടുക്കാം . താഴെ കാണുന്ന ലിങ്കുകൾ നിങ്ങൾക്ക് ഉള്ളത് ആണ് . ഫുഡ്പാണ്ടയിൽ നിന്ന് നിങ്ങൾ 300 രൂപയ്ക്ക് മുകളിൽ വാങ്ങുന്ന ഭക്ഷണസാധനങ്ങൾക്ക് 200 രൂപ ക്യാഷ് ബാക്ക് കെഎഫ്സിയിൽ നിന്ന് 300 രൂപയ്ക്ക് മുകളിൽ വാങ്ങുന്ന എല്ലാ ഭക്ഷണത്തിനും 20ശതമാനം ലാഭിക്കാം . മാക്ഡൊണാൾഡ്സ് നിങ്ങൾക്കായി ഒരുക്കുന്നത് ബെസറ്റ് ഓഫർ , മാക്ലൂ ഗ്രിൽ ചിക്കൻ സൌജന്യം വൺ ഇന്ത്യ കൂപ്പൺ ഉപയോഗിക്കൂ . . 97ശതമാനം വിലക്കുറവിൽ ഫാറ്റ് ഫ്രീ സബ്സ് നേടൂ . . ടേസ്റ്റി ഖാനയിൽ നിന്ന് ഓൺലൈൻ വഴി ഓർഡർ ചെയ്യുന്ന സാധനങ്ങൾക്ക് 50ശതമാനം ഓഫ് ജെസ്റ്റ്ഈറ്റ് . ഇൻ ൽ ക്ലിക്ക് ചെയ്യൂ . . 500 രൂപയ്ക്ക് മുകളിലുള്ള എല്ലാ പർച്ചേയ്സുകൾക്കും 30ശതമാനം ലാഭിക്കാം ഗാർലിക് ബ്രെഡ് കഴിക്കാൻ കൊതിയുണ്ടോ ? മെഡ് പിസയിൽ നിന്നും പർച്ചേഴ്സ് ചെയ്യുമ്പോൾ സൌജന്യമായി ലഭിക്കും ഫുഡ്പാണ്ട ഇത്തവണയും ബെസ്റ്റ് ഓഫറുകൾ നിങ്ങൾക്ക് ഒരുക്കുന്നു . 500 രൂപയ്ക്ക് മുകളിൽ ഭക്ഷണം വാങ്ങുമ്പോൾ 15ശതമാനം ഓഫ് ഫുഡ്പാണ്ട നൽകുന്നു യോ ചൈന 50 ശതമാനം ഇളവിൽ ഗ്രൂപോൺ ഇന്ത്യയിൽ നിന്നും ഭക്ഷണവും ഡ്രീംഗ്സും കഴിക്കൂ 62ശതമാനം ലാഭത്തിൽ


എസ് . എസ് രാജമൌലി സംവിധാനം ചെയ്ത് ബാഹുബലി : ദ ബിഗിനിങ് ഇറങ്ങിയിട്ട് ഒരു വർഷം . ഇന്ത്യൻ സിനിമ ചരിത്രത്തെ തന്നെ രണ്ടായി പകുത്ത ബാഹുബലി 2015 ജൂലൈ 10നാണ് നാല്ഭാഷകളിലായി 4000 ത്തോളം തിയറ്ററുകളിൽ പ്രദർശനത്തിന് എത്തിയത് . തെലുങ്കിന് പുറമേ തമിഴ് , ഹിന്ദി , മലയാളം ഭാഷകളിൽ ബാഹുബലി ഇറങ്ങി . 2015 ലെ മികച്ച ഇന്ത്യൻ സിനിമയ്ക്കുള്ള പുരസ്കാരവും ബാഹുബലി നേടിയിട്ടുണ്ട് . ഈഗ , മഹാധീര തുടങ്ങിയ ഹിറ്റ് ചിത്രങ്ങൾക്ക് ശേഷമുള്ള എസ്എസ് രാജമൌലിയുടെ ചിത്രം എന്ന നിലയിൽ ഇന്ത്യൻ സിനിമ പ്രേക്ഷകർ വളരെ കാലമായി കാത്തിരിക്കുകയായിരുന്ന ബാഹുബലിക്കായി . മഹിഷ്മതി എന്ന രാജ്യവും അവിടുത്തെ രാജവംശത്തിലെ അധികാര തർക്കവും ഒരു അമർചിത്രകഥയുടെ ഫാൻറസിപോലെയാണ് ബാഹുബലി രാജമൌലി അവതരിപ്പിച്ചിരിക്കുന്നത് . മഹിഷ്മതി സാമ്രാജ്യത്തിന്റെ സെറ്റ് രാമോജി റാവു ഫിലിം സിറ്റിയിലാണു ചിത്രീകരിച്ചത് . കുർണൂൽ , അതിരപ്പിള്ളി , മഹാബലേശ്വർ എന്നിവിടങ്ങളിലായി ശേഷിക്കുന്ന ഭാഗങ്ങൾ ചിത്രീകരിച്ചു സാങ്കേതികമായി ചിത്രത്തിൻറെ മികവാണ് ചിത്രത്തെ പ്രേക്ഷക പ്രീതി നേടിയിയെടുക്കുവാൻ സഹായിച്ചത് . പ്രഭാസ് , റാണ , തമന്ന ഭാട്ടിയ , അനുഷ്ക ഷെട്ടി , സത്യരാജ് , രമ്യകൃഷ്ണൻ , നാസർ തുടങ്ങിയവർ മുഖ്യ കഥാപാത്രങ്ങളെ അവതരിപ്പിക്കുന്ന ഈ ചിത്രത്തിൽ . ചിത്രം പത്ത് ദിവസത്തിനുള്ളിൽ 335 കോടി രൂപ കളക്ഷൻ നേടി . രണ്ട് ഭാഗമായാണ് ബാഹുബലി എടുക്കുന്നത് . ഇതിലെ ആദ്യഭാഗമാണ് ഒരുവർഷം മുൻപ് ഇറങ്ങിയത് . ചിത്രത്തിലെ മുഖ്യകഥപാത്രമായ അമരേന്ദ്ര ബാഹുബലിയെ അടുത്ത അനുനായി ആയ കട്ടപ്പ കുത്തി കൊലപ്പെടുത്തുന്ന ഇടത്താണ് പടം അവസാനിക്കുന്നത് , എന്താണ് ഇതിൻറെ കാരണം എന്നത് ഇന്നും അവസാനിക്കാത്ത ചർച്ചയാണ് . അതിനാൽ തന്നെ ചിത്രത്തിൻറെ രണ്ടാം ഭാഗത്തിനുള്ള കാത്തിരിപ്പിലാണ് ചലച്ചിത്ര ലോകം . 2016 ൽ ഇറങ്ങുമെന്ന് കരുതിയ രണ്ടാം ഭാഗം , എന്നാൽ അൽപ്പം വൈകും . 2017 ഏപ്രിൽ 14 ആണ് ഇപ്പോൾ ബഹുബലിയുടെ രണ്ടാം ഭാഗം എത്തുകയെന്നാണ് ബാഹുബലിയുടെ അണിയറക്കാർ പറയുന്നത് . ഒന്നാം ഭാഗത്തിൻറെ വലിയ വിജയമാണ് രാജമൌലിയെ രണ്ടാം ഭാഗം കൂടുതൽ സമയം എടുത്ത് ഷൂട്ട് ചെയ്യാൻ പ്രേരിപ്പിച്ചത് . കേരളത്തിൽ അടക്കം ബാഹുബലി രണ്ടാം ഭാഗത്തിൻറെ ഷൂട്ടിംഗ് നടന്നിട്ടുണ്ട് . സെന്തിൽ കുമാർ ക്യാമറ ചലിപ്പിച്ച ബാഹുബലിയുടെ പ്രോഡക്ഷൻ ഡിസൈനർ മലയാളിയായ സാബുസിറിളാണ് . ശ്രീകർപ്രസാദാണ് എഡിറ്റിംഗ് . കീരവാണിയുടെ ഗാനങ്ങളും പാശ്ചാത്തല സംഗീതവും ഒരു വർഷത്തിന് ഇപ്പുറവും ശ്രദ്ധേയമാകുന്നു , അർക മീഡിയ വർക്സ് ആണ് ചിത്രം നിർമ്മിച്ചത് . രാജമൌലിയുടെ പിതാവ് വിജയേന്ദ്ര പ്രസാദ് എഴുതിയ കഥയ്ക്ക് സംവിധായകൻ തന്നെയാണ് തിരക്കഥ തയ്യാറാക്കിയത് . എന്തായാലും ഇന്ത്യൻ ചലച്ചിത്ര ലോകത്ത് നാഴികകല്ലാണ് ബാഹുബലി അതിനാൽ തന്നെ സിനിമ ലോകം വളരെ പ്രതീക്ഷയോടെയാണ് ചിത്രത്തിൻറെ രണ്ടാം ഭാഗത്തിന് കാത്തിരിക്കുന്നത് , നമ്മുക്ക് എല്ലാം അറിയേണ്ടത് ആ ചോദ്യത്തിനുള്ള ഉത്തരമാണ് ' എന്തിന് കട്ടപ്പ ബാഹുബലിയെ കൊന്നു '


കോപ്പ അമേരിക്ക ശതാബ്ദി ടൂർണമെന്റിൽ വെനസ്വേലയ്ക്കെതിരായ നിർണായക പോരാട്ടത്തിൽ ഉറുഗ്വ സ്ട്രൈക്കർമാർ അവസരങ്ങൾ ഒന്നൊന്നായി പാഴാക്കുന്നത് സൈഡ് ബെഞ്ചിലിരുന്ന് കണ്ട ലൂയി സുവാരസ് തന്നെ കളത്തിലിറക്കാൻ കോച്ച് ഓസ്കർ ടബരെസിനോട് കെഞ്ചി . എന്നാൽ 100 ശതമാനം കായികക്ഷമതയില്ലാത്ത സുവാരസിനെ ഇറക്കാൻ കോച്ച് തയാറായില്ല . കളിക്കളത്തിലെ മോശം പെരുമാറ്റത്തിന്റെ പേരിൽ പണ്ടേ നോട്ടപ്പുള്ളിയായ സുവാരസ് കോച്ചിനോടുള്ള അരിശം തീർത്തത് റിസർവ് താരങ്ങൾ അണിയാറുള്ള മേൽക്കുപ്പായം പരസ്യമായി വലിച്ചെറിഞ്ഞുകൊണ്ടായിരുന്നു . ഡഗ് ഔട്ടിലെ ഗ്ലാസ് ഭിത്തിയിൽ ആഞ്ഞിടിക്കുകയും ചെയ്തു . വെനിസ്വെലയ്ക്കെതിരായ മത്സരത്തിന്റെ അവസാന നിമിഷം വരെയും സുവാരസ് കോച്ചിനോട് തന്നെ കളത്തിലിറക്കാൻ ആവശ്യപ്പെട്ടിരുന്നു . മത്സരശേഷം ഇതിനെ കുറിച്ച് ചോദിച്ചപ്പോൾ ഒരു കളിക്കാരനെയും 100 ശതമാനം ഫിറ്റല്ലെങ്കിൽ താൻ കളിപ്പിക്കില്ലെന്നായിരുന്നു കോച്ച് ഓസ്കാർ ടബെരെസിന്റെ പ്രതികരണം . ബാഴ്സയ്ക്കായി മിന്നുന്ന ഫോമിൽ കളിച്ച സുവാരസിന് ഉറുഗ്വ മുന്നേറ്റ നിരക്കാരായ എഡിസൻ കവാനിക്കും സ്റ്റുവാനിയും അവസരങ്ങൾ തുലയ്ക്കുന്നത് സൈഡ് ബെഞ്ചിലിരുന്ന് കണ്ടിരിക്കാനെ കഴിഞ്ഞുള്ളു . തുടർച്ചയായ രണ്ടാം മത്സരത്തിലും തോറ്റ് ഉറുഗ്വ കോപ അമേരിക്ക ടൂർണ്ണമെന്റിൽ നിന്നും പുറത്താവുകയും ചെയ്തു . നേരത്തെ മെക്സിക്കയോടും ( 3 - 1 ) ഉറുഗ്വെ തോറ്റിരുന്നു . പുറത്തായെങ്കിൽ ഒരു മത്സരം കൂടി കോപയിൽ ഉറുഗ്വെയ്ക്ക് അവശേഷിക്കുന്നുണ്ട് . ജമൈക്കായാണ് ഉറുഗ്വെയുടെ അടുത്ത എതിരാളി .


കൃത്യനിഷ്ഠയുടെ കാര്യത്തിൽ പിന്നോട്ടാണ് ഇന്ത്യൻ റെയിൽവേയെന്നാണ് പൊതുവേ പറയുക . തീവണ്ടികൾ അരമണിക്കൂറും ഒരു മണിക്കൂറും അതിന് മുകളിലും താമസിക്കുമെന്ന പരാതി ഇനി മുതൽ വേണ്ട . ട്രെയിനുകൾ വൈകിയോടുന്നതിന് കാരണം സിഗ്നലിംഗ് സംവിധാനത്തിലെ പിഴവാണെന്നാണ് ഇന്ത്യൻ റെയിൽവേയുടെ കണ്ടെത്തൽ . ഇതിനുളള ശാശ്വത പരിഹാരവുമായി എത്തുകയാണ് റെയിൽവേ . ഇതിനായി യൂറോപ്യൻ രീതിയിലുളള സിഗ്നലിംഗ് സംവിധാനം ഏർപ്പെടുത്താൻ പോവുകയാണെന്ന് റെയിൽവേ അറിയിച്ചു . കൺട്രോൾ സിസ്റ്റം - 2 ( ഇടിസിഎസ് - 2 ) എന്നാണ് അവതരിപ്പിക്കാൻ പോകുന്ന സിസ്റ്റത്തിൻറെ പേര് . ട്രെയിനുകളുടെ വേഗത വർധിപ്പിക്കുന്നതിനും ഒരേ ഇൻഫ്രാസ്ട്രക്ചറിലൂടെ കൂടുതൽ ട്രെയിനുകൾ ഓടിക്കാനും ഇടിസിഎസ് - 2 വഴി സാധിക്കും . സുരക്ഷയുടെ കാര്യത്തിലും പുതിയ സിംഗ്നലിംഗ് സമ്പ്രദായം കൊണ്ടുവന്നാൽ വലിയ പുരോഗതിയുണ്ടാവും . 2017 - 18 കാലയിളവുകളിൽ റെയിൽവേ പാളങ്ങളിൽ 73 അപകടങ്ങളാണ് ഉണ്ടായത് . ഇത് പൂർണ്ണമായും ഒഴിവാക്കാൻ പുതിയ സംവിധാനത്തിലൂടെ സാധിക്കും .


റോഡിലൂടെ നടന്ന് പോകുന്നവർ ഫോണിലേക്ക് നോക്കി നടക്കുന്നത് ഇന്ന് വലിയ സംഭവമല്ല . എന്നാൽ അമേരിക്കൻ തെരുവുകളിലോ പാതകളിലൂടെയോ മൊബൈൽ ഫോണിൽ നോക്കി നടന്നാൽ 99 അമേരിക്കൻ ഡോളർ വരെ പിഴ . വാഹനാപകടങ്ങളിലായി നിരവധി കാൽനടയാത്രക്കാർ കൊല്ലപ്പെട്ടതിൻറെ പശ്ചാത്തലത്തിലാണ് ഇത് . യുഎസ് , യൂറോപ്യൻ നഗരങ്ങളിലാണ് ഇത്തരം ഒരു പിഴശിക്ഷ നടപ്പിലാക്കാൻ ഒരുങ്ങുന്നത് . നടപടിക്രമങ്ങളുടെ ഭാഗമായി യുഎസ് സംസ്ഥാനമായ ഹവായിയുടെ തലസ്ഥാനം ഹോണോലുലുവിൽ ബുധനാഴ്ച മുതൽ നിയമം പ്രാബല്യത്തിൽ വന്നു . തെരുവുകളിലൂടെ നടക്കുമ്പോൾ എന്ത് ഇലക്ട്രോണിക്ക് ഉപകരണം നോക്കി നടന്നാലും പിഴ ഈടാക്കും . ഇന്ത്യൻ തുക അനുസരിച്ച് 2275 രൂപയോളമാണ് പിഴ . റോഡ് സുരക്ഷയുടെ കാര്യത്തിൽ വാഹനങ്ങളിൽ യാത്ര ചെയ്യുന്നവർക്കു മാത്രമല്ല കാൽനടയാത്രക്കാർക്കും തുല്യ ഉത്തരവാദിത്തമുണ്ടെന്ന ബോധ്യം ഇതോടെ കൈവരുമെന്നാണ് പ്രതീക്ഷിക്കുന്നതെന്നു ബിൽ കൊണ്ടുവന്ന സിറ്റി കൌൺസിൽ അംഗം ബ്രാൻഡൺ ഇലെഫെന്റെ പറഞ്ഞു . കഴിഞ്ഞ വർഷമാണ് ഏറ്റവുമധികം കാൽനടയാത്രക്കാർ കൊല്ലപ്പെട്ടത് . 5 , 987 പേരാണ് ഇത്തരത്തിൽ മരിച്ചതെന്ന് യുഎസ് പുറത്തുവിട്ട റിപ്പോർട്ടിൽ പറയുന്നു . മരണനിരക്ക് ഉയരുന്നതിന് സ്മാർട്ട് ഫോൺ പ്രധാനമായ ഒരു പങ്ക് വഹിച്ചിട്ടുണ്ടെന്നാണ് വിലയിരുത്തൽ .


രാജ്യത്തെ എല്ലാ ബാങ്കുകളും ഏപ്രിൽ ഒന്നുവരെ എല്ലാ ദിവസങ്ങളിലും തുറന്നുപ്രവർത്തിയ്ക്കണമെന്ന് റിസർവ് ബാങ്ക് നിർദേശം . എല്ലാ പൊതുമേഖലാ - സ്വകാര്യ മേഖലാ ബാങ്കുകൾക്കും റിസർവ് ബാങ്ക് നിർദേശം ബാധകമാണ് . ഈ സാമ്പത്തിക വർഷം അവസാനിക്കാനിരിക്കെ സർക്കാരിലേയ്ക്കുള്ള ഇടപാടുകൾ വർധിച്ച സാഹചര്യത്തിലാണ് റിസർവ് ബാങ്ക് നിർദേശം . റിസർവ് ബാങ്ക് പുറത്തിറക്കിയ വാർത്താക്കുറിപ്പിലാണ് നിർദേശം . ബാങ്കുകൾക്ക് അവധിയുള്ള ശനി ഞായർ ദിവസങ്ങൾക്ക് പുറമേ പൊതുഅവധി ദിവസങ്ങളിലും ബാങ്കുകൾ പ്രവർത്തിയ്ക്കണമെന്നാണ് റിസർവ് ബാങ്ക് നൽകിയിട്ടുള്ള നിർദേശം . ബാങ്കുകൾക്ക് പുറമേ റിസർവ് ബാങ്കിന് കീഴിൽ പ്രവർത്തിയ്ക്കുന്ന സർക്കാർ പണമിടപാട് സ്ഥാപനങ്ങൾക്കും നിർദേശം ബാധകമാണ് . സർക്കാരുമായി ബന്ധപ്പെട്ട നികുതികൾ ഉൾപ്പെടെയുള്ള സാമ്പത്തിക ഇടപാടുകളായിരിക്കും മാർച്ച് 25 മുതൽ ഏപ്രിൽ ഒന്നുവരെയുള്ള ദിവസങ്ങളിൽ നടത്തുക . സർക്കാർ കാര്യങ്ങൾ കൈകാര്യംചെയ്യുന്ന രാജ്യത്തെ റിസർവ്വ് ബാങ്ക് ശാഖകകളും ഇതിനൊപ്പം തുറന്നുപ്രവർത്തിയ്ക്കും .


സി ഹോട്ടലുകളിലെ ഭക്ഷണത്തിന് ഇപ്പോൾ ഇടാക്കുന്ന 18 ശതമാനം ജി . എസ് . ടി 12 ശതമാനമാക്കി കുറച്ചേക്കും . സി ഇല്ലാത്ത ഹോട്ടലുകളിലാണ് 12 ശതമാനം ജി . എസ് . ടി ഈടാക്കുന്നത് . സി , നോൺ എ . സി ഹോട്ടലുകളിൽ ഒരേ നികുതി തന്നെയായിരിക്കും ഈടാക്കുക . ചരക്ക് സേവന നികുതി ജൂലൈ ഒന്നിന് പ്രാബല്യത്തിൽ വന്ന ശേഷം വൻതോതിലാണ് ഹോട്ടൽ ഭക്ഷണത്തിന് വില വർദ്ധിച്ചത് . സി ഉള്ള ഹോട്ടലുകൾക്ക് 18 ശതമാനവും എ . സി ഇല്ലാത്ത ഹോട്ടലുകൾക്ക് 12 ശതമാനവുമാണ് നികുതി ഈടാക്കുന്നത് . ഇത് വലിയ പ്രതിഷേധനങ്ങൾക്ക് വഴി വെച്ചതോടെ കഴിഞ്ഞയാഴ്ച ചേർന്ന ജി . എസ് . ടി കൌൺസിൽ ഇക്കാര്യം പരിശോധിക്കാൻ ഒരു സമിതിക്ക് രൂപം നൽകുകയായിരുന്നു . സി , നോൺ എ . സി വിവേചനം അവസാനിപ്പിക്കാനൊരുങ്ങുന്നത് . രണ്ട് തരത്തിലുള്ള ഹോട്ടലുകളിലും 12 ശതമാനം നികുതി ഈടാക്കാൻ തീരുമാനമെടുത്തേക്കുമെന്നാണ് സൂചന . ഇതിന് പുറമെ ഹോട്ടലുകൾക്ക് ലഭിക്കുന്ന ഇൻപുട്ട് ക്രെഡിറ്റ് എടുത്തുകളയുകയും ചെയ്യും . എന്നാൽ പഞ്ച നക്ഷത്ര ഹോട്ടലുകൾക്ക് നേരത്തെ ഈടാക്കിയിരുന്ന 18 ശതമാനം ജി . എസ് . ടി തന്നെ തുടരും . ഹോട്ടലുകളിലേക്ക് സാധനങ്ങൾ വാങ്ങുമ്പോൾ ലഭിക്കുന്ന ഇൻപുട്ട് ക്രെഡിറ്റ് സൌകര്യം വ്യാപാരികൾ ഉപഭോക്താക്കൾക്ക് കൈമാറുന്നില്ലെന്നാണ് കണ്ടെത്തിയിരിക്കുന്നത് . ഭക്ഷണത്തിന്റെ വില അൽപ്പം പോലും കുറയ്ക്കാതെ ജി . എസ് . ടി ഈടാക്കുകയാണ് . ഈ സാഹചര്യത്തിലാണ് ഹോട്ടലുകൾക്ക് ഇൻപുട്ട് ക്രെഡിറ്റ് സംവിധാനം തുടരേണ്ടതില്ലെന്ന തീരുമാനത്തിലേക്ക് സമിതി എത്തുന്നത് . ഒക്ടോബർ 29ന് വീണ്ടും യോഗം ചേർന്ന് അന്തിമ തീരുമാനമെടുത്ത ശേഷം നവംബർ ഒൻപതിന് ഗുവാഹത്തിയിൽ നടക്കുന്ന ജി . എസ് . ടി കൌൺസിൽ യോഗത്തിൽ അവതരിപ്പിക്കും . കേന്ദ്ര ധനകാര്യ മന്ത്രി അരുൺ ജെയ്റ്റ്ലിയുടേതാകും ഇക്കാര്യത്തിൽ അന്തിമ തീരുമാനം .


സമാജ്വാദി പാർട്ടി നേതാവ് മുലായം സിംഗ് യാദവിൻറെ മരുമകൾ സഞ്ജയ് ലീല ബൻസാലി ചിത്രം പദ്മാവതിയിലെ പാട്ടിനൊപ്പം നൃത്തം ചെയ്യുന്ന ദൃശ്യങ്ങൾ വിവാദമാകുന്നു . മുലായം സിങ്ങിൻറെ ഇളയ മകൻ പ്രതീക് യാദവിൻറെ ഭാര്യ അപർണ യാദവാണ് പദ്മാവതിയിലെ പാട്ടിനൊത്ത് നൃത്തം ചെയ്തത് . സഹോദരൻറെ വിവാഹാഘോഷങ്ങൾക്കിടെയായിരുന്നു അപർണ്ണയുടെ നൃത്തം . സംഭവം വിവാദമായതോടെ പ്രതിഷേധവുമായി കർണി സേന രംഗത്തെത്തി . രജപുത്രവനിതയായിട്ടും പദ്മാവതിയിലെ പാട്ടിനൊപ്പം നൃത്തം ചെയ്യാൻ അപർണയ്ക്ക് എങ്ങനെ മനസ്സുവന്നെന്നാണ് കർണിസേനയുടെ വിമർശനം . വീഡിയോ കാണാം ചിത്രത്തിനെതിരെ രാജ്യത്തെങ്ങും കടുത്ത പ്രതിഷേധമാണ് ഉയരുന്നത് . ചരിത്രം വളച്ചൊടിക്കുന്നതാണ് ചിത്രമെന്ന് ആരോപിച്ച് കർണിസേനയാണ് ആദ്യം പ്രതിഷേധവുമായി എത്തിയത് . ചിത്രീകരണവേളയിൽ രണ്ട് തവണ കർണിസേന സെറ്റ് ആക്രമിക്കുകയും ചെയ്തിരുന്നു . പ ത്മാ വ തി ക്കെ തി രാ യ പ്ര തി ഷേ ധ മെ ന്ന നി ല യി ൽ ജീ വ നൊ ടു ക്കു ക വരെയുണ്ടായി . പത്മാവതി പ്രദർശിപ്പിക്കുന്ന തീയറ്ററുകൾ കത്തിക്കുമെന്ന് ബി . ജെ . പി എം . എൽ . എ രാജാസിംഗ് നേരത്തെ പറഞ്ഞിരുന്നു . ഗുജറാത്ത് തെരഞ്ഞെടുപ്പുമായി ബന്ധപ്പെട്ട് പത്മാവതിയുടെ റിലീസ് തടയണമെന്നും ബി . ജെ . പി നേതാക്കൾ ആവശ്യപ്പെട്ടിരുന്നു . ചിത്രത്തിന് മധ്യപ്രദേശിലും ഗുജറാത്തിലും വിലക്കുണ്ട് . തീയറ്ററുകൾക്കെതിരെ ആക്രമണങ്ങൾ , കോലം കത്തിക്കൽ തുടങ്ങി രാജ്യത്തുടനീളം ചിത്രത്തിനെതിരെ പ്രകടനങ്ങൾ നടക്കുന്നുണ്ട് . ചിത്രത്തിൻറെ പ്രദർശനം തടയണമെന്ന് ആവശ്യപ്പെട്ട് നിരവധി പേർ നിവേദനങ്ങളും സമർപ്പിച്ചിട്ടുണ്ട് . ചിത്രത്തിന് ഇതുവരെ സെൻസർബോർഡ് അനുമതി പോലും കിട്ടിയിട്ടില്ല . ദീപിക പദുക്കോൺ , രൺവീർ സിംഗ് , ഷാഹിദ് കപൂർ തുടങ്ങിയവരാണ് ചിത്രത്തിലെ അഭിനേതാക്കൾ . അലാവുദ്ദീൻ ഖിൽജിക്ക് ചിറ്റോർ രാജകുമാരിയായ പദ്മാവതിയോട് തോന്നുന്ന പ്രണയമാണ് സിനിമയുടെ ഇതിവൃത്തം . ബോളിവുഡിലെ ഏറ്റവും ചെലവേറിയ ചിത്രങ്ങളിലൊന്ന് എന്നതും ' പദ്മാവതി ' ക്ക് വാർത്താപ്രാധാന്യം നേടികൊടുത്തിരുന്നു .


റോയൽ ചലഞ്ചേഴ്സ് നഥാൻ കൌൾട്ടറിനെ ഐപിഎൽ 11 - ാം എഡിഷനിൽ നിന്നും ഒഴിവാക്കി . പകരം ന്യൂസിലാൻഡ് ഓൾറൌണ്ടർ കൊറി ആൻഡേഴ്സണെ ടീമിലെടുത്തു . ഇതുസംബന്ധിച്ച് ബിസിസിഐ ഔദ്യോഗിക പ്രഖ്യാപനം നടത്തി . ഓസീസ് ഫാസ്റ്റ് ബൌളറായ നഥാനെ മാറ്റി ആൻഡേഴ്സണെ ടീമിലെത്തിക്കാൻ ഐപിഎൽ ടെക്നിക്കൽ കമ്മിറ്റി അനുമതി നൽകി . രജിസ്റ്റേർഡ് ആൻഡ് എവൈലിബിൾ പ്ലെയർ പൂൾ അടിസ്ഥാനത്തിലാണ് ആൻഡേഴ്സൺ ബെംഗളൂരുവിലെത്തിയത് . താരത്തിൻറെ അടിസ്ഥാന വിലയായിരുന്ന രണ്ട് കോടി രൂപ ബെംഗളൂരു നൽകും . ജനുവരയിൽ നടന്ന താരലേലത്തിൽ ആൻഡേഴ്സണ് ആവശ്യക്കാരുണ്ടായിരുന്നില്ല . വിട്ടുമാറാത്ത പരിക്കാണ് നഥാൻ കൌൾട്ടറിനെ ഒഴിവാക്കാൻ കാരണം .


മോഹൻലാൽ നായകനായ ഒടിയൻ റിലീസിന് തയ്യാറെടുക്കുകയാണ് . 14ന് ആണ് ചിത്രം റിലീസ് ചെയ്യുന്നത് . അതേസമയം മോഹൻലാലിന്റെ മറ്റൊരു പ്രൊജക്റ്റ് കൂടി പ്രഖ്യാപിച്ചിരിക്കുകയാണ് . ടോമിച്ചൻ മുളകുപാടമാണ് പുതിയ സിനിമ നിർമ്മിക്കുന്നത് . അരുൺ ഗോപിയാണ് ചിത്രം സംവിധാനം ചെയ്യുന്നത് . മലയാളത്തിന്റെ ആദ്യത്തെ 100 കോടി ചിത്രമായ പുലിമുരുകന് ശേഷം മോഹൻലാലും ടോമിച്ചൻ മുളകുപാടവും ഒന്നിക്കുന്നുവെന്ന പ്രത്യേകയുമുണ്ട് . സിനിമയെ കുറിച്ചുള്ള മറ്റ് വിവരങ്ങൾ പുറത്തുവിട്ടിട്ടില്ല . അതേസമയം മോഹൻലാലിന്റെ മകൻ പ്രണവ് മോഹൻലാലിനെ നായകനാക്കി ഒരുക്കുന്ന ഇരുപത്തിയൊന്നാം നൂറ്റാണ്ട് ആണ് അരുൺ ഗോപിയുടെ സംവിധാനത്തിൽ ഒരുങ്ങുന്ന പുതിയ ചിത്രം .


ഡിജിറ്റൽ ക്യാമറയും കാംകോഡറുമൊക്കെ ഇപ്പോൾ ആവശ്യമില്ല . മൊബൈലുകളിൽ സിനിമയും ഷോർട്ഫിലിമുമൊക്കെ ചിത്രീകരിക്കുന്ന കാലമാണ് . മൊബൈൽ ക്യാമറയിൽ വീഡിയോ എടുക്കാൻ ശ്രമിക്കുന്ന തുടക്കക്കാർക്കായി ചില നിർദ്ദേശങ്ങൾ 1 . മൊബൈലിലെ ഡിഫോൾട്ട് ക്യാമറ ആപ്ലിക്കേഷൻ തന്നെ ഉപയോഗിക്കുന്നതാവും നല്ലത് . തേർഡ് പാർടി ആപ്പിന് അധികം ഫീച്ചറുകൾ ഉണ്ടാവുമെങ്കിലും തേർഡ് പാർടി ആപ്പുകൾ നിങ്ങളുടെ ഫോൺ ഹാർഡ്വെയറിന്റെ സാധ്യതകളെ പരമാവധി ഉപയോഗപ്പെടുത്തിയെന്ന് വരില്ല . 2 . ഫേസ്ബുക്കിനും യുട്യൂബിനുംമറ്റുമായി ലാൻഡ്സ്കേപ്പ് മോഡിൽ പരമാവധി ഷൂട്ട് ചെയ്യുക . നിങ്ങൾ തിരക്കിനിടയിലാണെങ്കിൽ പോർട്രെയിറ്റിലാകും എളുപ്പം . പക്ഷേ ഫേസ്ബുക്കിലും യുട്യൂബിലുമൊക്കെ ഇടുമ്പോൾ ഇരുവശത്തും കറുത്ത രേഖകൾ കാണാനാകും . ഇത് എല്ലാവർക്കും ഇഷ്ടമാവണമെന്നില്ല . അതിനാൽ ലാൻഡ്സ്കേപ്പ് മോഡിൽ ക്യാമറ പിടിക്കുക . 3 . Vyclone - എന്നാൽ Vyclone പോലുള്ള ആൻഡ്രോയിഡ് ആപ്ളിക്കേഷനുകൾ പല മൊബൈലുകളിൽ ഒരേ ദൃശ്യം വ്യത്യസ്ത ആംഗിളുകളിൽ പകർത്താൻ സഹായിക്കും . റിസൽട്ട് പുറത്തുവരുമ്പോൾ ഓഡിയോ കട്ട് ആവുകയുമില്ല . പരീക്ഷിച്ചുനോക്കൂ . 4 . സൂം ചെയ്യാതെ വീഡിയോ ചിത്രീകരിക്കുന്നതാണ് നല്ലത് . ഡിജിറ്റൽ സൂം ദൃശ്യങ്ങളെ കൂടുതൽ ചലിപ്പിക്കും . അതിനാൽ മുന്നോട്ട് നടന്ന് ( physical zoom ) ഷൂട്ട് ചെയ്യുന്ന വസ്തുവിന്റെ അടുത്തേക്ക് എത്തുക . 5 . പ്രകാശം പുറപ്പെടുവിക്കുന്ന വസ്തുക്കളെ ഷൂട്ട് ചെയ്യുന്നത് ക്ലാരിറ്റി കുറയാൻ കാരണമാകും . ക്യാമറയിലെ ഓട്ടോമാറ്റിക് സെൻസറുകളുടെ പ്രവർത്തനം ഗുണനിലവാരമില്ലാത്തതാണ് ഇതിന് കാരണം . ആംഗിൾ മാറ്റി ശ്രമിച്ച് നോക്കാം .


ഓപ്പോയുടെ പുതിയ ഫ്ലാഗ്ഷിപ്പ് മോഡലാണ് ഫൈൻഡ് എക്സ് . മോട്ടറൈസ്ഡ് ക്യാമറ സ്ലൈഡ് എന്ന പ്രത്യേകത അടക്കം പുതിയ പ്രത്യേകതകളുമായി ആഗസ്റ്റ് ആദ്യമായിരിക്കും ഫോൺ വിപണിയിൽ എത്തുക . 80 , 000 രൂപയ്ക്ക് അടുത്ത് വില പ്രതീക്ഷിക്കാവുന്ന ഫോൺ ആണ് ഓപ്പോ ഫൈൻറ് എക്സ് എന്നാണ് വിപണിയിൽ നിന്നുള്ള വർത്തമാനം . ജൂലൈ 12 ന് ഫോണിൻറെ യഥാർത്ഥ വില പ്രഖ്യാപിക്കും എന്നാണ് റിപ്പോർട്ടുകൾ . ഈ ഫോണിൻറെ ചൈനയിലെ പുറത്തിറക്കൽ ജൂൺ 29നാണ് നിശ്ചയിച്ചിരിക്കുന്നത് . ബോർഡ് ഡ്യൂയക്സ് റെഡ് , ഗ്ലെയ്സർ ബ്ലൂ എന്നീ നിറങ്ങളിലാണ് ഫോൺ ഇറങ്ങുന്നത് . ബെസൽ ലെസ് ഡിസ്പ്ലേയാണ് ഈ ഫോണിനുള്ളത് . 3ഡി ഫേഷ്യൽ സ്കാനിംഗാണ് അൺലോക്കിന് . ഐഫോൺ എക്സിലെ പോലെ ഫിംഗർപ്രിൻറ് സ്കാനർ ഒഴിവാക്കിയിട്ടുണ്ട് . ഓൺബോർഡിലും ഫിംഗർപ്രിൻറ് നൽകിയിട്ടില്ല . മെറ്റൽ ബോഡിയും കവേർഡ് ഗ്ലാസ് സ്ക്രീനും ആണ് ഈ ഫോണുള്ളത് . ക്യാമറ ആപ്പ് തുറക്കുമ്പോൾ മാത്രമായിരിക്കും പിന്നിലെയും മുൻപിലെയും ക്യാമറകൾ ദൃശ്യമാകൂ , മോട്ടറൈസ്ഡ് ക്യാമറ സ്ലൈഡ് എന്ന പ്രത്യേകതയാണിത് . ഡ്യൂവൽ ക്യാമറ സെറ്റപ്പാണ് പിന്നിൽ ഉള്ളത് . മുന്നിൽ സിംഗിൾ ക്യാമറയാണ് . സ്ക്രീനിൻറെ ഡിസൈൻ ഗ്യാലക്സ് എസ്9നെ ഓർമ്മിപ്പിക്കുന്നതായിരിക്കും . ഒ - ഫേസ് റെക്കഗനേഷൻ എന്ന സംവിധാനമാണ ഫൈൻറ് എക്സിൽ ഉള്ളത് എന്നാണ് ഓപ്പോ അവകാശപ്പെടുന്നത് . ഇതുവരെ ഒരു ആൻഡ്രോയ്ഡ് ഫോണിലും കാണാത്ത 3ഡി സ്ട്രെക്ചർ ലൈറ്റ് ടെക്നോളജി ഇതിൽ ഉപയോഗിച്ചിട്ടുണ്ടെന്നാണ് ഓപ്പോയുടെ അവകാശവാദം . ആൻഡ്രോയ്ഡ് ഓറീയോയിൽ കളർ ഒഎസ് 5.1 യൂസർ ഇൻറർഫേസോടെ എത്തുന്ന ഫോണിൽ 2 നാനോ സിം സ്ലോട്ടാണ് ഉള്ളത് . 6 . 42 ഇഞ്ച് ഫുൾ എച്ച്ഡി എഎം ഒഎൽഇഡി ഡിസ്പ്ലേയാണ് ഫോണിനുള്ളത് . 1080x2340 പിക്സലാണ് സ്ക്രീൻ റെസല്യൂഷൻ . 19 . 5 : 9 ആണ് സ്ക്രീൻ അനുപാതം . ഒക്ടാകോർ സ്നാപ്ഡ്രാഗൺ 845 എസ്ഒസി ആണ് ഫോണിൻറെ ശേഷി നിർണ്ണയിക്കുന്ന ചിപ്പ് . ഗ്രാഫിക്സ് പ്രോസസ്സർ യൂണിറ്റ് ആൻഡ്രിനോ 630 ആണ് . 256 ആണ് ഇൻബിൽട്ട് മെമ്മറി ശേഷി . 8 ജിബിയാണ് ഫോണിൻറെ റാം ശേഷി . മൈക്രോ എസ്ഡികാർഡ് ഉപയോഗിച്ച് മെമ്മറി ശേഷി വർദ്ധിപ്പിക്കാൻ സാധിക്കില്ല . 16 എംപിയും , 20 എംപിയുമാണ് പിന്നിലെ ക്യാമറ ശേഷി എങ്കിൽ മുന്നിലെ സെൽഫി ക്യാമറ 25 എംപിയാണ് . 3730 എംഎഎച്ചാണ് ബാറ്ററി ശേഷി .


ഹർഭജൻ സിംഗ് ഇന്ത്യൻ ക്രിക്കറ്റ് കണ്ട എക്കാലത്തെയും മികച്ച സ്പിന്നർമാരിലൊരാളാണ് . എന്നാൽ ക്രിക്കറ്റിലേക്ക് വരും മുമ്പ് കുംടുംബം നോക്കാനായി ട്രക്ക് ഡ്രൈവറായി കാനഡയിലേക്ക് പോവാനിരുന്നയാളാണ് ഭാജിയെന്ന് എത്ര ആരാധകർക്കറിയാം . എന്തായാലും സെവാഗിന് അതിനെക്കുറിച്ച് നല്ലപോലെ അറിയാം . അതുകൊണ്ടാണ് 37 - ാം പിറന്നാൾ ആഘോഷിക്കുന്ന ഭാജിക്ക് പിറന്നാൾ ആശംസ നേർന്നുകൊണ്ട് ചെയ്ത ട്വീറ്റിൽ വീരു ഒറ്റവരിയിൽ ഹർഭജന്റെ ജീവിതം വരച്ചിട്ടത് . പിറന്നാളാശംസകൾ ഭാജി , കുടുംബം നോക്കാനായി ട്രക്ക് ഡ്രൈവറായി കാനഡയിൽ പോവാൻ ഒരുങ്ങുകയും വീണ്ടുവിചാരമുണ്ടായി ക്രിക്കറ്റിൽ ശ്രദ്ധ കേന്ദ്രീകരിച്ച് ഇന്ത്യൻ ക്രിക്കറ്റ് കണ്ട് എക്കാലത്തെയും മികച്ച സ്പിന്നർമാരിൽ ഒരാളായി മാറുകയും ചെയ്ത മഹത്തായ ജീവിത കഥയാണ് താങ്കളുടേതെന്നാണ് സെവാഗ് ട്വീറ്റിൽ പറയുന്നത് . സെവാഗ് മാത്രമല്ല , ഹർഭജന്റെ ഭാര്യ ഗീതാ ബസ്ര മുതൽ ശീഖർ ധവാൻ വരെ ഭാജിക്ക് പിറന്നാൾ ആശംസ നേർന്നിട്ടുണ്ട് . 37കാരനായ ഹർഭജൻ ക്രിക്കറ്റിൽ നിന്ന് ഇനിയും വിരമിച്ചിട്ടില്ല . 2016 മാർച്ചിൽ യുഎഇയ്ക്കെതിരെ ആണ് ഹർഭജൻ അവസാനമായി ഇന്ത്യൻ ജേഴ്സിയിൽ കളിച്ചത് .


മോദി സർക്കാരിൻറെ അവസാന സമ്പൂർണ്ണ പൊതുബജറ്റ് ഇന്ന് . സാമ്പത്തിക മാന്ദ്യം മറിക്കടക്കാനുള്ള പ്രഖ്യാപനങ്ങൾ ബജറ്റിൽ ഉണ്ടാകുമെന്നാണ് പ്രതീക്ഷ . നികുതി നിരക്കുകളിലും മാറ്റത്തിന് സാധ്യതയുണ്ട് . റെയിൽവെ രംഗത്ത് വലിയ പ്രഖ്യാപനങ്ങൾക്ക് സാധ്യതയില്ല അടുത്ത സാമ്പത്തിക വർഷം രാജ്യം ഏഴ് മുതൽ 7.45 ശതമാനം വരെ വളർച്ച കൈവരിക്കുമെന്നാണ് സാമ്പത്തിക സർവ്വെ പ്രവചിച്ചത് . സർക്കാരിനെ സംബന്ധിച്ച് വലിയ ആത്മവിശ്വാസം നൽകുന്ന സാമ്പത്തിക സർവ്വെ റിപ്പോർട്ട് നിലവിലെ സാമ്പത്തിക പരിഷ്കരണ നടപടികൾ കൂടുതൽ ശക്തമാക്കി ധനമന്ത്രി മുന്നോട്ടുപോകും എന്നതിൻറെ സൂചന കൂടിയാണ് . നികുതി നൽകുന്നവരുടെ എണ്ണത്തിലും വരുമാനത്തിലും വർദ്ധനയുണ്ടായ സാഹചര്യത്തിൽ നികുതി നിരക്കുകളിൽ മാറ്റംവരുത്താനുള്ള സാധ്യതയുണ്ട് . ആദായനികുതി പരിധി കൂട്ടുമോ എന്നാണ് ഇതിൽ അറിയേണ്ടത് . കാർഷിക - വിദ്യാഭ്യാസ - തൊഴിമേഖലകൾക്ക് എന്തൊക്കെ പ്രഖ്യാപനം എന്നതും പ്രധാനപ്പെട്ടതാണ് . കാർഷികമേഖലക്ക് കഴിഞ്ഞ ബജറ്റിൽ വലിയ ഊന്നൽ നൽകിയെങ്കിലും പ്രതീക്ഷിച്ച വളർച്ച കൈവരിക്കാനായില്ല . നിർമ്മാണേഖലയിലും മാന്ദ്യം തുടരുകയാണ് . ഈ പ്രതിസന്ധികൾ മറികടക്കാനുള്ള പ്രഖ്യാപനങ്ങൾ പ്രതീക്ഷിക്കുന്നു . പെട്രോളിയം ഉല്പന്നങ്ങളുടെ എക്സൈസ് തീരുവ വെട്ടിക്കുറക്കണമെന്ന പെട്രോളിയം മന്ത്രാലയത്തിൻറെ ശുപാർശ പരിഗണിക്കുമോ എന്ന് വ്യക്തമല്ല . മോദി സർക്കാരിൻറെ അവസാന സാമ്പത്തിക വർഷത്തേക്കുള്ള ബജറ്റ് എന്ന നിലയിൽ ചില ജനപ്രിയ പദ്ധതികളും ഉണ്ടായേക്കും . നടപ്പ് പദ്ധതികൾക്ക് കൂടുതൽ തുക എന്നതിനൊപ്പം റബറിന്റെ വിലത്തകർച്ച നേരിടാനുള്ള പ്രഖ്യാപനമാണ് കേരളത്തിൻറെ പ്രതീക്ഷകളിലൊന്ന് . എയിംസ് പ്രഖ്യാപനത്തിനും കേരളം കാത്തിരിക്കുന്നു . റെയിൽവെ രംഗത്ത് പാലക്കാട് കോച്ച് ഫാക്ടറി യാഥാർത്ഥ്യമാക്കണം എന്നതുൾപ്പടെയുള്ള പ്രതീക്ഷകളും കേരളം മുന്നോട്ടുവെക്കുന്നു .


ഫ്ലിപ്കാർട്ടിൽ വമ്പിച്ച വർഷാവസാന വിൽപ്പന . ഡിസംബർ 23 മുതൽ 31 വരെ നടക്കുന്ന ഇയർ എൻഡ് കാർണിവൽ വൻ വിലക്കുറവിൽ നടക്കുന്നത് . ഈ വിൽപ്പന മേളയിൽ ഇലക്ട്രോണിക് വീട്ടുപകരണങ്ങൾക്കും 70 ശതമാനം വരെയാണ് ഓഫർ നൽകുന്നത് . ഡിസംബർ 23 ന് രാത്രി തുടങ്ങിയ വിൽപ്പനയിൽ പ്രധാന ആകർഷണം സ്മാർട്ട് ടിവികൾക്ക് ലഭിക്കുന്ന ഓഫറാണ് . 80 ശതമാനം വരെ ഇളവ് നൽകുന്ന ഗ്രാബ് നൌ ഓർ ഗോൺ ഓഫർ ഈ വിൽപ്പന ഉത്സവത്തിൻറെ പ്രധാന പ്രത്യേകതയാണ് . എസ്ബിഐ കാർഡ് ഉപയോഗിക്കുന്നവർക്ക് ആകെ വിലയുടെ 10 ശതമാനം വരെ ഇളവ് ലഭിക്കും . 28 , 890 രൂപ വിലയുള്ള സാംസങ് 32 ഇഞ്ച് എച്ച്ഡി റെഡി എൽഇഡി ടിവി 48 ശതമാനം ഇളവിൽ 14999 രൂപയ്ക്കാണ് വിൽക്കുന്നത് . 4000 രൂപ എക്സ്ചേഞ്ച് ഓഫർ , 1500 രൂപയുടെ സ്പെഷൽ പ്രൈസ് ഇളവ് , 10 ശതമാനം ക്രെഡിറ്റ് കാർഡ് ഇളവ് എന്നിവ ലഭിക്കും . 30 , 690 രൂപ വിലയുള്ള എൽജി 260 എൽ ഫ്രോസ്റ്റ് ഫ്രീ ഡബിൾ ഡോർ റഫ്രിജറേറ്റർ 22,490 രൂപയ്ക്കാണ് വിൽക്കുന്നത് . ഷവോമിയുടെ എംഐ 43 ഇഞ്ച് ടിവി4എ 1000 രൂപ വിലകുറച്ച് 21,999 രൂപയ്ക്കും 41,000 രൂപ വിലയുള്ള വിയു ലോകോണിയം 43 ഇഞ്ച് 4കെ സ്മാർട് ടിവി 24,999 രൂപയ്ക്കും വാങ്ങാം . 25 , 999 രൂപയുടെ തോംസൺ ബി പ്രോ 40 ഇഞ്ച് ഫുൾ എച്ച്ഡി സ്മാർട് ടിവി 17,999 രൂപയ്ക്കാണ് ഫ്ലിപ്കാർട്ടിൽ ലിസ്റ്റ് ചെയ്തിരിക്കുന്നത് . എല്ലാ ദിവസവും അർധ രാത്രി 12 മുതൽ രണ്ടു മണി വരെ ക്രിസ്മസ് റഷ് ഡീലുകളും നൽകുന്നുണ്ട് . എക്സ്ചേഞ്ച് ഓഫറുകൾ , ക്രെഡിറ്റ്–ഡെബിറ്റ് കാർഡ് ക്യാഷ്ബാക്കുകൾ , നോകോസ്റ്റ് ഇഎംഐ ഇളവുകൾ എന്നിവയും ലഭിക്കും . 399 രൂപയ്ക്ക് അധിക വാറന്റിയുമുണ്ട് . ചില ഉൽപ്പന്നങ്ങൾക്ക് 22,000 രൂപ വരെയാണ് എക്സ്ചേഞ്ച് വില നൽകുന്നത് .


സംഗീതം ആസ്വാദനത്തിന് മാത്രമല്ല മറിച്ച് മനുഷ്യന്റെ മാനസികാവസ്ഥയെയും ഏറെ സ്വാധീനിക്കുന്ന ഘടകമാണ് . സംഗീതം കൊണ്ടുള്ള ചികിത്സ ഇന്ന് ലോകത്ത് വളരെയധികം പ്രാധാന്യമർഹിക്കുന്നു എന്നാണ് പല പഠനങ്ങളിൽ നിന്നും വ്യക്തമാക്കുന്നത് . സംഗീതം മനുഷ്യന്റെ മാനസികാവസ്ഥയെ എത്രമാത്രം സ്വാധീനിക്കുന്നുണ്ടെന്ന് പല പഠനങ്ങളിലും വ്യക്തമായിട്ടുണ്ട് . മാനസിക വൈകല്യങ്ങൾ അനുഭവിക്കുന്ന കുട്ടികൾക്കും ചെറുപ്പക്കാർക്കും ‘മ്യൂസിക് തെറാപ്പി’ ഏറെ ഫലപ്രദമാണ് . സ്കൂളിലും ജോലി സ്ഥലത്തും സ്വകാര്യജീവിതത്തിലൊക്കെ അനുഭവിക്കുന്ന മാനസിക സംഘർഷങ്ങൾ ലഘൂകരിക്കാൻ നമുക്ക് ചില മാർഗങ്ങളലൂടെ സാധ്യമാകും . എന്നാൽ ഏത് തരം സംഗീതത്തിലൂടെയാണ് മാനസിക സംഘർഷം കുറയുക എന്ന് വേർതിരിച്ച് പറയുകയാണ് ബ്രിട്ടനിൽ നിന്നുളള നാഡി ഗവേഷകർ . ഇതിനായി തിരഞ്ഞെടുത്ത ആളുകൾക്ക് കഴിയുന്നതും വേഗത്തിൽ ഒരു പ്രശ്നം പരിഹരിക്കാനായി നൽകുകയാണ് ചെയ്തത് . ഈ പ്രശ്നപരിഹാരം നടത്തുന്നതിനിടയിൽ പരീക്ഷണത്തിൽ പങ്കെടുത്തവരിൽ മാനസികസംഘർഷത്തിന് ഏറ്റക്കുറച്ചിലുണ്ടായതായി കണ്ടെത്തി . തുടർന്ന് ഇവർക്ക് വേണ്ടി വ്യത്യസ്ത തരത്തിലുളള സംഗീതങ്ങൾ കേൾപ്പിച്ചു . തലച്ചോറിന്റെ പ്രവർത്തനം , ഹൃദയമിടിപ്പ് , രക്തസമ്മർദ്ദം , ശ്വാസത്തിന്റെ വേഗത എന്നിവ കണക്കാക്കുകയും ചെയ്തു . പരീക്ഷണത്തിൽ ഒരു പ്രത്യേക ഗാനം കേൾവിക്കാരുടെ മാനസിക സംഘർഷം വളരെയധികം ലഘൂകരിക്കുന്നതായി ഗവേഷണം നടത്തിയ മൈൻഡ്ലാബ് ഇന്റർനാഷണലിന്റെ ഡോ . ഡേവിഡ് ലൂയിസ് ഹോഡ്ഗ്സൺ വ്യക്തമാക്കി . മർക്കോണി യൂണിയന്റെ ആൽബമായ ‘വെയിറ്റ്ലെസ് ( Weightless ) ’ എന്ന ഗാനം കേൾവിക്കാരുടെ ഉത്കണ്ഠ 65 ശതമാനം കുറച്ചതായി കണ്ടെത്തി . കൂടാതെ സാധാരണ സമയങ്ങളിലെ ശാരീരിക ആയാസങ്ങളെ 35 ശതമാനം കുറക്കുകയും ചെയ്തു . മേൽപ്പറഞ്ഞ തലച്ചോറിന്റെ പ്രവർത്തനം , ഹൃദയമിടിപ്പ് എന്നിവയൊക്കെ ചേർന്നതാണി കണക്ക് . സൌണ്ട് തെറാപ്പിസ്റ്റുകളുടെ സഹായത്തോടെയാണ് മാർക്കോണി യൂണിയൻ വെയിറ്റ്ലെസ് എന്ന ഗാനം തയ്യാറാക്കിയിരുന്നത് . കേൾവിക്കാരന്റെ ഹൃദയമിടിപ്പ് സാവധാനത്തിലാക്കുന്ന തരത്തിലുളള താളവും ലയവും ഉപയോഗിച്ചാണ് ഗാനം ചിട്ടപ്പെടുത്തിയിരിക്കുന്നത് . ഈ ഗാനം കൂടാതെ മറ്റ് ചില ഗാനങ്ങളും ഡോക്ടർമാർ മുന്നോട്ട് വയ്ക്കുന്നുണ്ട് . 10 . We Can Fly - Rue du Soleil 9 . Canzonetta Sull’aria - Mozart 8 . Someone Like You - Adele 7 . Pure Shores - All Saints 6 . Please Dont Go - Barcelona 5 . Strawberry Swing - Coldpaly 4 . Watermark - Enya 3 . Mellomaniac - DJ Shah 2 . Electra - Airstream


റേഡിയം വൺ എന്ന ഇന്റർനെറ്റ് അഡ്വർടൈസിങ് കമ്പനിയുടെ സിഇഒ ആയിരുന്നു ഗുർബക്ഷ് . അമേരിക്കക്കാരിയായ ഗേൾഫ്രണ്ടിനെ ഇദ്ദേഹം മർദ്ദിച്ചത് വലിയ വിവാദമായിരുന്നു . ഇതിന്റെ വീഡിയോയും പോലീസ് കൈക്കലാക്കിയിരുന്നു . എന്നാൽ കോടതിയിലെത്തിയപ്പോൾ ഗുർബക്ഷിന് ജയിൽ ശിക്ഷയിൽ നിന്ന് ഒഴിവാകാൻ പറ്റി . നല്ല നടപ്പിനായിരുന്നു ശിക്ഷ വിധിച്ചത് . ഇതോടെ ഫേസ്ബുക്ക് വഴി തന്റെ സത്യസന്ധത തെളിയിക്കാനുള്ള ശ്രമമായി . എന്തായാലും ഒടുവിൽ നിവൃത്തികെട്ടപ്പോൾ സ്വയം സ്ഥാപിച്ച കമ്പനിയുടെ ഡയറക്ടർ ബോർഡ് തന്നെ ഗുർബക്ഷിനെ സിഇഒ സ്ഥാനത്ത് നിന്ന് പുറത്താക്കി . കാര്യം ഇങ്ങനെയൊക്കെയാണെങ്കിലും ഗുർബക്ഷ് ആളൊരു പുലിയാണ് . സ്കൂൾ പഠനം പോലും പൂർത്തിയാക്കാത്ത ഈ കക്ഷി 25 വയസ്സിനുള്ളിർ രണ്ട് പരസ്യ കമ്പനികളാണ് തുടങ്ങിയത് . ഈ സ്ഥാപനങ്ങൾ 3.4 കോടി ഡോളറിനാണ് പിന്നീട് വിറ്റത് .


മലയാള സിനിമാസംഗീതത്തിൻറെ ചരിത്രത്തിനൊപ്പം നടന്ന സംഗീത സംവിധായകനാണ് വി ദക്ഷിണാമൂർത്തി . ചലച്ചിത്രഗാനങ്ങളിൽ ശാസ്ത്രീയ സംഗീതത്തെ സന്നിവേശിപ്പിച്ച് പുതിയ ചലച്ചിത്രസംഗീതരീതിയ്ക്ക് തന്നെ തുടക്കമിട്ട മഹാപ്രതിഭ . കുഞ്ചാക്കോയുമായുള്ള ബന്ധമാണ് ശുദ്ധ സംഗീതത്തിൻറെ കാവലാളായിരുന്ന ദക്ഷിണാമൂർത്തിക്ക് സിനിമാസംഗീത ലോകത്തേയ്ക്ക് വഴി തുറന്നത് . 1948ൽ നല്ലതങ്കയെന്ന ചിത്രത്തിലൂടെ സംഗീതസംവിധായകനായി രംഗത്തെത്തി . ഈണങ്ങൾ മലയാളത്തിലേക്ക് കടമെടുത്തിരുന്ന അതുവരെയുണ്ടായിരുന്ന രീതി അദ്ദേഹം പൊളിച്ചെഴുതി . അങ്ങനെ മലയാള സംഗീതലോകത്തിൻറെ സ്വന്തം സ്വാമിയായി . കാതടപ്പിക്കുന്ന ശബ്ദമല്ല , ഇമ്പമുള്ള സംഗീതമാണ് വേണ്ടതെന്ന പക്ഷത്തായിരുന്നു എന്നും സ്വാമി . സംഗീത ഉപകരണങ്ങൾ ഉപയോഗിക്കുന്നതിൽ അദ്ദേഹം വളരെയധികം പിശുക്കു കാണിച്ചു . പ്രണയവും വിരഹവും മാത്രമല്ല വിപ്ലവവും വാത്സല്യവും സ്വാമിയുടെ ഈണങ്ങിൽ ഹൃദ്യമായി . തലമുറകൾക്കിപ്പുറവും സംഗീതമത്സരവേദികളിലടക്കം സ്വാമിയുടെ സംഗീതം ഉയർന്നു തന്നെ കേൾക്കുകയാണ് . ആ സംഗീതത്തിലൂടെ സ്വന്തം കഴിവുകൾ തെളിയിച്ചെടുക്കാൻ പുതുതലമുറയും മത്സരിക്കുകയാണ് . ഇടനാഴിയിൽ ഒരു കാലൊച്ച എന്ന ചിത്രത്തിന് വേണ്ടി സംഗീതം നൽകിയ ശേഷം 1987ൽ അദ്ദേഹം സിനിമാ സംഗീതത്തോട് വിടപറഞ്ഞതാണ് . എന്നാൽ 2008ൽ പ്രിയപ്പെട്ടവരുടെ നിർബ്ബന്ധത്തിന് വഴങ്ങി മിഴികൾ സാക്ഷിയെന്ന ചിത്രത്തിന് വേണ്ടി വീണ്ടും രംഗത്തെത്തി . 2005ൽ പുറത്തിറങ്ങിയ രഞ്ജിത്തിന്റെ ചന്ദ്രോത്സവം സിനിമയിൽ ഒരു വേഷവും ചെയ്തിരുന്നു . കാലത്തിനും മരണത്തിനും ഒക്കെ അപ്പുറമാണ് സംഗീതം . ഈണങ്ങളുടെ ഈ ആചാര്യന്റെ ഗാനങ്ങൾക്ക് മുന്നിൽ ഇന്നും ഒരു വലിയ ആസ്വാദക ലോകം നമ്രശിരസ്കരായി തൊഴുത് നിൽക്കുന്നുണ്ട് .


പ്രിയദർശൻ സംവിധാനം ചെയ്യുന്ന പുതിയ സിനിമയിൽ പൃഥ്വിരാജ് നായകനാകുന്നു . ഇതാദ്യമായാണ് പ്രിയദർശന്റെ സിനിമയിൽ പൃഥ്വിരാജ് നായകനാകുന്നത് . മോഹൻലാലിന്റെ നായകനാക്കി പ്രിയദർശൻ ഒരുക്കുന്ന ഒപ്പം എന്ന സിനിമയ്ക്കു ശേഷമായിരിക്കും പൃഥ്വിരാജ് സിനിമയുടെ ജോലികൾ തുടങ്ങുക . മണിയൻപിള്ള രാജുവാണ് സിനിമ നിർമ്മിക്കുന്നത് . നേരത്തെ പാവാട എന്ന ചിത്രത്തിനു വേണ്ടിയും പൃഥ്വിരാജും മണിയൻപിള്ള രാജുവും ഒന്നിച്ചിരുന്നു . പുതിയ സിനിമയുടെ മറ്റ് വിവരങ്ങൾ ഒന്നും പുറത്തുവിട്ടിട്ടില്ല . അതേസമയം ഒപ്പം എന്ന സിനിമയിൽ മോഹൻലാൽ അന്ധനായാണ് അഭിനയിക്കുന്നത് . ചിത്രം ഒരു ക്രൈം ത്രില്ലർ ആയിരിക്കും . ഗോവിന്ദന്റെ കഥയിൽ പ്രിയദർശൻ ആണ് തിരക്കഥയും സംവിധാനവും ഒരുക്കുന്നത് . നെടമുടി വേണു , മാമുക്കോയയും പ്രധാന കഥാപാത്രങ്ങളെ അവതരിപ്പിക്കുന്നു . മധു വാസുദേവൻ ആണ് ഗാനരചന നിർവഹിക്കുന്നത് .


വിമാനയാത്രക്കാർക്ക് ഒരു സന്തോഷവാർത്ത . ബോളിവുഡ് ഹോട്ട് ബ്യൂട്ടി സണ്ണി ലിയോൺ സ്പൈസ് ജെറ്റുമായി കൈകോർക്കുന്നു . സ്വന്തം ബ്രാന്റിൽ സ്പ്രേയും ഡിയോയും , സൌന്ദര്യവർധക വസ്തുക്കളും പുറത്തിറക്കുന്നുണ്ട് സണ്ണി . ഇവ ഇനി സ്പൈസ് ജെറ്റ് വിമാനങ്ങളിൽ ലഭിക്കും . ബ്രാന്റ് പ്രമോഷന്റെ ഭാഗമായാണ് ഇത്തരം ഒരു പദ്ധതിയ്ക്ക് സ്പൈസ് ജെറ്റുമായി ചേർന്ന് സണ്ണി തുടക്കം കുറിയ്ക്കുന്നത് . കരാറിനെ കുറിച്ച് ചർച്ച ചെയ്യാൻ സണ്ണി കഴിഞ്ഞ ആഴ്ച സ്പൈസ് ജെറ്റ് ആസ്ഥാനത്ത് എത്തിയിരുന്നു . സ്പൈസ്ജെറ്റിൽ നിന്ന് സണ്ണി ഉൽപന്നങ്ങൾ വാങ്ങുന്നവർക്ക് പ്രത്യേക സബ്സിഡി നൽകാനും ആലോചനയുണ്ട് . ഇതോടൊപ്പം തന്നെ സ്പൈസ്ജെറ്റ് കൊറിയർ സർവ്വീസ് വിപുലീകരിക്കാനും കമ്പനി ഉദ്ദേശിക്കുന്നുണ്ട് . ഡോർ ടു ഡോർ ഡെലിവറി സംവിധാനം മെച്ചപ്പെടുത്തും . സണ്ണി ബ്രാന്റുകൾ വിമാനത്തിൽ വിൽപന നടത്തുന്നതോടെ 16 ശതമാനം അധിക വരുമാനമാണ് സ്പൈസ് ജെറ്റ് ലക്ഷ്യം വയ്ക്കുന്നത് .


സ്പേം കൌണ്ട് അറിയാൻ ഒരു സ്മാർട്ട്ഫോൺ മതി . 98 % കൃത്യത തരാൻ ഈ മൊബൈൽ ആപ്പിന് സാധിക്കും . സ്മാർട്ട് ഫോൺ ഉപയോഗിക്കുന്ന ആർക്കും ഏതുസമയത്തും ഇത് ഉപയോഗിക്കാം . അൽപ്പം ചിലവാണ് ഈ ആപ്പിന് വേണ്ടിവരും . അല്പം ചെലവ് വരുന്നത് എന്തിനാണെന്നല്ലേ , അത് ഒരു കൊച്ച് ഉപകരണത്തിനാണ് . ശുക്ലം വയ്ക്കാനും അത് ഇലക്ട്രോണിക് കണ്ണുകളിലൂടെ പരിശോധിക്കാനും വേണ്ടി പ്രമേഹം പരിശോധിക്കുന്ന ഉപകരണത്തിൻറെ മാതൃകയിലുള്ള കൊച്ച് യന്ത്രം വേണം . ഒരിക്കൽ ഉപയോഗിച്ചുകഴിഞ്ഞാൽ കളയുന്ന സ്ട്രിപ്പുകളും ഇതിൽ ഉപയോഗിക്കുന്നുണ്ട് . നാലരക്കോടിയോളം ദമ്പതികളാണ് ലോകത്താകമാനം വന്ധ്യത മൂലം കഷ്ടപ്പെടുന്നത് . ഇതിന് ചികിത്സ തേടിയെത്തുന്നവരെ പണമീടാക്കി കഴുത്തറുക്കുക എന്നത് മിക്ക ആശുപത്രികളുടേയും നയവുമാണ് . വന്ധ്യത അകറ്റാൻ ഏതറ്റംവരെയും ദമ്പതികൾ പോകും എന്നറിയാവുന്ന ആശുപത്രികൾ പണമീടാക്കാൻ നല്ല മിടുക്ക് കാണിക്കും . ഈ അവസരത്തിലാണ് മൊബൈൽ ആപ്ലിക്കേഷന്റെ പ്രാധാന്യം മനസിലാക്കേണ്ടത് . ആശുപത്രിയുടെ സഹായമില്ലാതെ ഇത്തരത്തിലൊരു ടെസ്റ്റ് നടത്താൻ സഹായിക്കുന്ന ആപ്പും ഉപകരണവും അധികം വൈകാതെ വിപണിയിലെത്തും . ഹാവാർഡ് യൂണിവേഴ്സിറ്റിയിലെ മെഡിക്കൽ സ്കൂൾ ആണ് ഇത്തരം ഒരു ആപ്പ് വികസിപ്പിച്ചത് .


ഒടിയൻറെ മൂന്നാം ഷെഡ്യൂളിലേക്ക് നീങ്ങുകയാണ് അണിയറക്കാർ . കൂടുതൽ ചെറുപ്പമായ മോഹൻലാലിനെയാണ് ഈ ഭാഗങ്ങളിൽ ചിത്രീകരിക്കുന്നത് . ഇപ്പോൾ ടീം ബ്രേക്ക് എടുത്തിരിക്കുന്നത് 30 വയസ്സുകാരൻ മാണിക്യനാകാൻ മോഹൻലാലിൻറെ രൂപ മാറ്റത്തിനായാണ് . മോഹൻലാലിൻറെ ഈ രൂപമാറ്റം സൂചിപ്പിക്കുന്ന ചിത്രങ്ങളാണ് ഇപ്പോൾ ഓൺലൈനിൽ വൈറലാകുന്നത് . ക്യൂട്ട് ലുക്കിൽ ലാലേട്ടൻ ഡിസംബർ 5 - ാം തീയതി ജോയിൻ ചെയ്യുമെന്ന് സംവിധായകൻ ശ്രീകുമാർ മേനോൻ ട്വിറ്ററിലൂടെ പറഞ്ഞു . ഇതിന് പിന്നാലെയാണ് വണ്ണം കുറച്ച രീതിയിൽ മോഹൻലാലിന്റെ ഒരു ഫോട്ടോ പുറത്തു വന്നിട്ടുണ്ട് . ഇതും ആരാധകർ ഏറ്റെടുത്തു . ഫ്രാൻസിൽ നിന്നുളള വിദഗ്ധ സംഘമാണ് മോഹൻലാലിനെ ഒടിയനാക്കാൻ രംഗത്തെത്തിയിരിക്കുന്നത് . സിനിമയ്ക്കായി അതിഗംഭീര മേയ്ക്ക്ഓവറാണ് മോഹൻലാൽ നടത്തുക . ഫ്രാൻസിൽ നിന്നുള്ള ഈ ടീമിൽ 25 പേരുണ്ട് . പഴയ മോഹൻലാലിനെ വീണ്ടും കാണാനാകും എന്നതാണ് ആരാധകരുടെ ആകാംക്ഷ വർധിപ്പിക്കുന്ന മറ്റൊരു കാര്യം . നിലവിൽ 65കാരനായ മാണിക്യന്റെ ജീവിതഘട്ടങ്ങളാണ് ചിത്രീകരിച്ചുകഴിഞ്ഞിരിക്കുന്നത് .


ഐപിഎല്ലിൽ രണ്ട് വർഷത്തെ ഇടവേളയ്ക്ക് ശേഷമെത്തുന്ന ചെന്നൈ സൂപ്പർ കിംഗ്സ് മടങ്ങിവരവ് ആഘോഷമാക്കാനുള്ള ഒരുക്കത്തിലാണ് . ചെന്നൈയ്ക്കൊപ്പം ' തല ' എംഎസ് ധോണിയുടെ മടങ്ങിവരവും ആരാധകരെ സന്തോഷിപ്പിക്കുന്നുണ്ട് . അടുത്തിടെ അവസാനിച്ച നിദാഹസ് ട്രോഫിക്കിടെ വിശ്രമത്തിലായിരുന്ന എംഎസ് ധോണി ചെന്നൈ ടീം ക്യാമ്പിൽ ചേർന്നു . ചെന്നൈ സൂപ്പർ കിംഗ്സ് ക്യാമ്പിൽ പരിശീലനം നടത്തുന്ന ധോണിയുടെ ദൃശ്യങ്ങൾ ടീം അധികൃതർ തന്നെയാണ് ട്വിറ്ററിൽ പുറത്തുവിട്ടത് . ക്രീസ് വിട്ടിറങ്ങി കൂറ്റൻ സിക്സുകൾ പറത്തുന്ന പതിവ് ധോണി സ്റ്റൈൽ തന്നെയാണ് നെറ്റ്സിലെ പരീശീലനത്തിലും പ്രകടമാകുന്നത് . ഏതായാലും ധോണിയുടെ മടങ്ങിവരവ് പരിശീലനം തുടങ്ങിയപ്പോൾ തന്നെ ചെന്നൈ ആരാധകരെ ആവേശത്തിലാക്കിക്കഴിഞ്ഞു . നായകനാക്കി എംഎസ് ധോണിയെ 11 - ാം സീസണിൽ ചെന്നൈ സൂപ്പർ കിംഗ്സ് നിലനിർത്തുകയായിരുന്നു . സുരേഷ് റെയ്ന , രവീന്ദ്ര ജഡേജ എന്നിവരെയും ചെന്നൈ ഇക്കുറി നിലനിർത്തിയിരുന്നു . ചെന്നൈ സൂപ്പർ കിംഗ്സിനായി 159 മത്സരങ്ങൾ കളിച്ച മുൻ ഇന്ത്യൻ നായകൻ 37.88 ശരാശരിയിൽ 3561 റൺസ് നേടിയിട്ടുണ്ട് . ഏപ്രിൽ ഏഴിനാണ് ഇന്ത്യൻ പ്രീമിയർ ലീഗ് 11 - ാം എഡിഷന് തുടക്കമാകുന്നത് .


ചെന്നൈ സൂപ്പർ കിംഗ്സ് ആരാധകർ ' തല ' യെന്നാണ് മുൻ ഇന്ത്യൻ നായകൻ എംഎസ് ധോണിയെ വിളിക്കുന്നത് . ഇന്ത്യൻ ക്രിക്കറ്റ് പ്രേമികൾക്കാവട്ടെ കൂൾ ക്യാപ്റ്റനാണ് ധോണി . എന്തായാലും ലോകത്തെ കൂടുതൽ ആരാധകരുള്ള കായികതാരങ്ങളിൽ ഒരാളാണ് ധോണിയെന്ന് നിസംശയം പറയാം . പ്രിയ ആരാധരോട് ഒരു വലിയ രഹസ്യം വെളിപ്പെടുത്തിരിക്കുകയാണ് താരമിപ്പോൾ . രഹസ്യങ്ങൾ ആരോടാണ് പങ്കുവെക്കാറ് എന്നായിരുന്നു ആരാധകർക്കറിയേണ്ടിയിരുന്നത് . എന്നാൽ ധോണിയുടെ മറുപടി ചെന്നൈ സൂപ്പർ കിംഗ്സ് ആരാധകർക്ക് അപ്രതീക്ഷിത മിന്നൽ ഷോട്ട് പോലെയാണ് അനുഭവപ്പെട്ടത് . രഹസ്യം രഹസ്യമാണ് , അത് പങ്കുവെച്ചാൽ രഹസ്യമാകില്ല . അതിനാൽ രഹസ്യങ്ങൾ ആരോടും പങ്കുവെക്കാറില്ല എന്നായിരുന്നു സൂപ്പർതാരത്തിൻറെ മറുപടി . ധോണിയുടെ അപ്രതീക്ഷിത ഹിറ്റിൽ ചെന്നൈ ആരാധകർക്ക് ചിരിയടക്കാനായില്ല . ചെന്നൈയിൽ സംഘടിപ്പിച്ച ഒരു ചടങ്ങിലായിരുന്നു ധോണിയുടെ പ്രതികരണം . ധോണിയെ കൂടാതെ റെയ്ന , ഡുപ്ലസിസ് , ജഡേജ , ബ്രാവേ എന്നിവരും പങ്കെടുത്തിരുന്നു .


ജർമൻ ബുണ്ടസ് ലീഗിൽ അസാമാന്യ ഫോം തുടരുന്ന പോളിഷ് താരം റോബർട്ട് ലെവൻഡോവസ്കിക്ക് ചാമ്പ്യൻ ടീമായ ബയേൺ മ്യൂണിക്ക് മടുത്തു . അടുത്ത സീസണിൽ യൂറോപ്പിലെ മറ്റേതെങ്കിലും ക്ലബ്ബിൽ കളിക്കുവാനും ടീം വിടുവാനുമുള്ള ആഗ്രഹം ഏജന്റ് മുഖേന താരം ടീം മാനേജ്മെന്റിനെ അറിയിച്ചുവെന്നാണ് റിപ്പോർട്ടുകൾ . സ്പാനിഷ് വമ്പന്മാരായ റയൽ മാഡ്രിഡിലേക്കു കൂടു മാറാനാണ് ലെവൻഡോവസ്കിയുടെ മോഹമെന്നാണ് സൂചന . ഇതിനായി നെയ്മറിനെ പിഎസ്ജിയിൽ എത്തിക്കുന്നതിന് ചുക്കാൻ പിടിച്ച ഏജന്റായി വിശേഷിക്കപ്പെടുന്ന പിനി സഹാവിയെ നേരത്തേ തന്നെ നിയമിച്ചിരുന്നു . ഇതോടെ യൂറോപ്പിനെ ഞെട്ടിക്കുന്ന പണമൊഴുകുന്ന ട്രാൻസ്ഫറാണ് താരം ലക്ഷ്യമിടുന്നതെന്ന് ഉറപ്പിച്ചിരുന്നു . കഴിഞ്ഞ സമ്മറിൽ ട്രാൻസ്ഫർ ജാലകം തുറന്നപ്പോൾ ലെവൻഡോവസ്കിയെ ടീമിലെത്തിക്കാൻ റയൽ ശ്രമിച്ചിരുന്നെങ്കിലും ബയേൺ സമ്മതം മൂളിയില്ല . റയലിനെ കൂടാതെ ഇംഗ്ലീഷ് ക്ലബ്ബുകളായ മാഞ്ചസ്റ്റർ യുണൈറ്റഡ് , ചെൽസി , ഫ്രഞ്ച് ക്ലബ് പിഎസ്ജി എന്നി ടീമുകളുമായി ബന്ധപ്പെട്ടും ലെവൻഡോവസ്കിയുടെ കാര്യത്തിൽ ഫുട്ബോൾ ലോകത്ത് അഭ്യൂഹങ്ങൾ പരക്കുന്നുണ്ട് . കഴിഞ്ഞ അഞ്ചു സീസണുകളിൽ ബുണ്ടസ് ലീഗിൽ മൂന്നു വട്ടവും ടോപ് സ്കോറർ പട്ടം സ്വന്തമാക്കിയ താരമാണ് ലെവൻഡോവസ്കി . ഇതുവരെ ബയേണിനായി 180 ഗോളുകളും പേരിലെഴുതി . ലെവൻഡോവസ്കിയ്ക്ക് ചെയ്യനാകുന്നതെല്ലാം ടീമിനായി ചെയ്തെന്നും ഇനി മാറ്റം വേണമെന്നുമുള്ള ആഗ്രമാണ് താരത്തിനുള്ളതെന്നും സഹാവി പറയുന്നു . എന്നാൽ , ലോകകപ്പിന് ശേഷം അടുത്ത സീസൺ ആരംഭിക്കുമ്പോഴും താരം ടീമിൽ തുടരുമെന്ന പ്രതീക്ഷയാണ് ബയേൺ പുലർത്തുന്നത് . നേരത്ത , ലെവൻഡോവസ്കി ടീം വിടുമെന്ന കാര്യത്തിൽ അസ്വസ്ഥമാകണ്ടെന്നും അദ്ദേഹവുമായി 2021 വരെ കരാർ നിലവിലുണ്ടെന്നും ബയേൺ സിഇഒ കാൾ ഹെയ്ൻസ് റുമ്മെനിജി ആരാധകരോട് പറഞ്ഞിരുന്നു . ചാമ്പ്യൻസ് ലീഗിൽ തുടർച്ചയായി മൂന്നാം വട്ടം കിരീടം ഉയർത്തിയെങ്കിലും കരീം ബെൻസേമ അടക്കമുള്ള താരങ്ങളുടെ പ്രകടനത്തിൽ റയൽ തൃപ്തരായിരുന്നില്ല . മുന്നേറ്റ നിര കൂടുതൽ ശക്തമാക്കുന്നതിനായി മിന്നുന്ന ഫോം തുടരുന്ന ലെവൻഡോവസ്കിയെ ഇതോടെ ടീം നോട്ടമിടുകയായിരുന്നു . കഴിഞ്ഞ രണ്ടു വട്ടവും ചാമ്പ്യൻസ് ലീഗ് സെമി ഫൈനലിൽ റയലിനോട് തോറ്റ് പുറത്താകാനായിരുന്നു ബയേണിന്റെ വിധി .


75 ലക്ഷം വരെയുള്ള ഭവന വായ്പകൾക്ക് 8.7 ശതമാനവും സ്ത്രീകൾക്ക് 8.65 ശതമാനവുമാണ് എച്ച് . ഡി . എഫ് . സി ബാങ്ക് പലിശ നിർണ്ണയിച്ചിരിക്കുന്നത് . നേരത്തെ ഇത് 9.1 ശതമാനമായിരുന്നു . ഭവന വായ്പകൾക്ക് സ്ത്രീകൾക്കും പുരുഷന്മാർക്കും പ്രത്യേക നിരക്കിൽ പലിശ ഈടാക്കുന്ന പ്രവണതയും ഇതാദ്യമായാണ് . 75 ലക്ഷത്തിന് മുകളിലുള്ള ഭവന വായ്പകൾക്ക് പുരുഷന്മാർക്ക് 8.75 ശതമാനവും സ്ത്രീകൾക്ക് 8.7 ശതമാനവും പലിശ ഈടാക്കും . നേരത്തെ ഇത് 9.15 ശതമാനമായിരുന്നു . ഇന്ത്യ ബുൾസ് ഹൌസിങ് ഫിനാൻസ് ലിമിറ്റഡും പലിശ നിരക്ക് കുറച്ചിട്ടുണ്ട് . 75 ലക്ഷം വരെയുള്ള വായ്പകളിന്മേൽ സ്ത്രീകൾക്ക് 8.65 ശതമാനവും പുരുഷന്മാർക്ക് 8.7 ശതമാനവുമാണ് പലിശ . 75 ലക്ഷം മുതൽ മൂന്ന് കോടി വരെയുള്ള വായ്പകൾക്ക് സ്ത്രീകൾക്ക് 8.7 ശതമാനവും പുരുഷന്മാർക്ക് 8.75 ശതമാനവും പലിശ നൽകണം .


ഹോക്കി ലോകകപ്പിന് നാളെ ഭുവനേശ്വറിൽ തുടക്കമാവും . ഉദ്ഘാടന മത്സരത്തിൽ ബൽജിയം വൈകിട്ട് അഞ്ചിന് കാനഡയെ നേരിടും . ഇന്ത്യ - ദക്ഷിണാഫ്രിക്ക പോരാട്ടം രാത്രി ഏഴിനാണ് . ഹോക്കിയിലെ പുതിയ ലോക രാജാക്കന്മാരെ തേടി കലിംഗനാട്ടിൽ 16 ടീമുകളാണ് ഏറ്റുമുട്ടുന്നത് . നാല് ടീമുകൾ വീതമുള്ള 4 ഗ്രൂപ്പുകളാണ് പ്രാഥമികറൌണ്ടിൽ . ഗ്രൂപ്പിൽ ഒന്നാമതെത്തുന്നവർ നേരിട്ട് ക്വാർട്ടറിലെത്തും . ലോക റാങ്കിംഗിൽ അഞ്ചാം സ്ഥാനത്തുള്ള ഇന്ത്യയുടെ ഗ്രൂപ്പിലുള്ളത് മൂന്നാം റാങ്കുകാരായ ബെൽജിയം , 11 - ാം സ്ഥാനത്തുള്ള കാനഡ , പതിനഞ്ചാമതുള്ള ദക്ഷിണാഫ്രിക്ക എന്നീ ടീമുകളാണ് . മൻപ്രീത് സിംഗ് നയിക്കുന്ന ഇന്ത്യൻ ടീമിൽ മലയാളി സാന്നിധ്യമായി പതിവുപോലെ പി ആർ ശ്രീജേഷുണ്ട് . 1982ൽ മുംബൈയിലും 2010ൽ ദില്ലിയിലും ലോകകപ്പ് നടന്നതിന് ശേഷം ഇന്ത്യ ആദ്യമായാണ് ഗ്ലാമർ ടൂർണമെൻറിന് വേദിയാകുന്നത് . ഏഷ്യൻ ഗെയിംസിലെ നിരാശാജനകമായ പ്രകടനം മറികടക്കാനായി ഇറങ്ങുന്ന ഇന്ത്യക്ക് ഒന്നാം നമ്പർ ടീമായ ഓസ്ട്രേലിയയും ഒളിംപിക് ചാമ്പ്യന്മാരായ അർജൻറീനയും വെല്ലുവിളി ഉയർത്തും . 1975ൽ അജിത് പാൽ സിംഗിൻറെ ടീമിലൂടെ സാധ്യമായ വിശ്വവിജയം മൻപ്രീത് സിംഗിനും കൂട്ടർക്കും ആവർത്തിക്കാനാകുമോയെന്ന് അറിയാൻ അടത്ത മാസം 16 വരെ കാത്തിരിക്കാം .


റിലയൻസ് ജിയോ ലോഞ്ചിങ് ആഘോഷങ്ങളും കോളിളക്കങ്ങളും കാണുമ്പോൾ ആരെങ്കിലും 2002 ലേക്ക് ഒന്ന് തിരിഞ്ഞ് നോക്കിയാൽ അത്ഭുതം കൊള്ളേണ്ടതില്ല . കാരണം ഇതിലും വലിയ ആഘോഷങ്ങളായിരുന്നു അന്ന് നടന്നത് . മുകേഷ് അംബാനിയുടെ തലയിൽ ഉദിച്ച റിലയൻസ് കമ്യൂണിക്കേഷൻ രാജ്യത്ത് കമ്യൂണിക്കേഷൻ വിപ്ലവം കൊണ്ടുവരുന്നു എന്നായിരുന്നു പറഞ്ഞത് . ലക്ഷക്കണക്കിന് ഫോണുകൾ ജനങ്ങളിലെത്തി . സിഡിഎംഎ വിപ്ലവത്തിലൂടെ രാജ്യത്തിന്റെ ഗതി തന്നെ മാറ്റിമറിക്കപ്പെടും എന്ന് പറഞ്ഞു . Read Also : ജിയോയിൽ നിന്ന് വോഡഫോണിലേക്ക് വിളിച്ച് നോക്കിയോ . . . ഒളിച്ചുവച്ച സംഗതികൾ പലതും പുറത്ത് 501 രൂപയും റേഷൻ കാർഡിന്റെ കോപ്പിയും ഉണ്ടെങ്കിൽ ആർക്കും റിലയൻസിന്റെ ഫോൺ കിട്ടും എന്ന അവസ്ഥയായിരുന്നു . പക്ഷേ പിന്നീടുള്ള വർഷങ്ങളിൽ എന്താണ് സംഭവിച്ചത് . സിഡിഎംഎ വിപ്ലവത്തിന് എന്താണ് സംഭവിച്ചത് . മുകേഷ് അംബാനിയുടെ കുഞ്ഞായിരുന്നു റിലയൻസ് കമ്യൂണിക്കേഷൻസ് . ഇന്നത് അനിലിന്റെ കൈയ്യിലാണ് . പക്ഷേ പഴയ സ്വപ്നങ്ങൾ ഇപ്പോൾ 4ജിയിലൂടെ പിടിച്ചെടുക്കൻ മുകേഷ് ശ്രമിക്കുമ്പോൾ ചരിത്രം ആവർത്തിക്കപ്പെടുമോ ?


ക്രിസ്റ്റിയാനോ റൊണാൾഡോയുടെ കൂടുമാറ്റത്തെ കുറിച്ച് ആദ്യമായി തുറന്ന് സംസാരിച്ച് ബാഴ്്സലോണ ക്യാപ്റ്റൻ ലിയോണൽ മെസി . ക്രിസ്റ്റിയാറ യുവന്റസിലേക്ക് ചേക്കേറുമെന്ന് ഒരിക്കൽപോലും ചിന്തിച്ചിരുന്നില്ലെന്നും പറഞ്ഞു . സ്പാനിഷ് റേഡിയോക്ക് നൽകി ്അഭിമുഖത്തിലാണ് മെസി ഇക്കാര്യം തുറന്ന് പറഞ്ഞത് . മെസി തുടരന്നു . . . റയൽ മാഡ്രിഡ് വലിയ ടീമാണെന്നതിൽ സംശമൊന്നുമില്ല . എന്നാൽ ക്രിസ്റ്റിയാനോ പോയത് അവരുടെ ശക്തി കുറച്ചിട്ടുണ്ട് . ചാംപ്യൻസ് ലീഗിൽ ഇനി യുവന്റസിന്റെ സാധ്യതകൾ വലുതാണ് . കിരീടം നേടാൻ സാധ്യതയുള്ളവരിൽ അവർ മുന്നിലുണ്ട് . റൊണാൾഡോയുടെ സാന്നിധ്യം തന്നെ അതിന് കാരണം . അവർക്ക് മികച്ച ടീം തന്നെയുണ്ട് . അവരിലേക്ക് ക്രിസ്റ്റിയാനോ കൂടി വരുമ്പോൽ ടീം കൂടുതൽ ശക്തമാവുമെന്നും മെസി പറഞ്ഞു . എന്നാൽ റൊണാൾഡോ ഒരിക്കലും യുവന്റിസിലേക്ക് പോകുമെന്ന് ചിന്തിച്ചിരുന്നില്ലെന്നും ബാഴ്സലോണ ക്യാപ്റ്റൻ പറഞ്ഞു . റയൽ മാഡ്രിഡ് ജേഴ്സിയില്ലല്ലാതെ റൊണാൾഡോയെ സങ്കൽപ്പിക്കാൻ വയ്യെന്നും താരം . ഈ വർഷത്തെ ബാഴ്സലോണയുടെ ചാംപ്യൻസ് ലീഗ് മത്സരങ്ങളെ കുറിച്ചും ലിയോണൽ മെസി വാചാലനായി . സീസണിൽ യൂറോപ്യൻ കിരീടമാണ് ലക്ഷ്യമെന്ന് മെസി പറഞ്ഞു . കഴിഞ്ഞ മൂന്ന് വർഷങ്ങളിലും ഞങ്ങൾക്ക് ക്വാർട്ടറിനപ്പുറം കടക്കാൻ കഴിഞ്ഞിട്ടില്ല . ഇത്തവണ അതിന് മാറ്റമുണ്ടാവുമെന്നും അർജന്റൈൻ താരം .


ഫോണുകൾ ഇപ്പോൾ വലുതായി വരുകയാണ് , എന്നാൽ ഈക്കാലത്ത് ഇതാ ലോകത്തിലെ ഏറ്റവും ചെറിയ ഫോൺ ഇറങ്ങിയിരിക്കുന്നു . 3 ഇഞ്ച് , അല്ലെങ്കിൽ 4 ഇഞ്ച് സ്ക്രീൻ ഫോണുകൾ ആവശ്യമാണ് ഇന്ന് പലർക്കും . എന്നാൽ ടിന്നി ടി1 എന്ന ഫോണിനെ നിർമ്മാതാക്കളായ സെൻകോ വിശേഷിപ്പിക്കുന്നത് ലോകത്തിലെ ഏറ്റവും ചെറിയ ഫോൺ എന്നാണ് . ഫുൾ ഫംഗ്ഷൻ ഫോൺ ആണ് ഇത് ഇതിൽ ടെക്സ്റ്റ് അയക്കാനോ , കോൾ ചെയ്യാനോ സാധിക്കും . 0 . 49 ഇഞ്ച് ഒഎൽഇഡി സ്ക്രീനും അതിന് 64x32 പിക്സൽ റെസല്യൂഷനും ഫോണിൽ ലഭിക്കും . 200എംഎഎച്ചാണ് ഫോണിൻറെ ബാറ്ററി ശേഷി . 3 ദിവസം ഫോൺ സ്റ്റാൻറ്ബൈ ടൈം ചാർജിംഗിൽ കിട്ടും . 180മിനുട്ട് ടോക്ക് ടൈം ഫോണിന് ലഭിക്കും . 32 ജിബി ഓൺബോർഡ് സ്റ്റോറേജുണ്ട് . നാനോ സിം സ്ലോട്ട് ഫോണിനുണ്ട് . ബ്ലൂടുത്ത് സപ്പോർട്ട് ഫോണിനുണ്ട് . 13 ഗ്രാം ആണ് ഫോണിൻറെ ഭാരം . വ്യായമം ചെയ്യുന്നവർക്കും മറ്റുമാണ് ഇത്തരത്തിലുള്ള ഫോൺ അത്യവശ്യമാകുക എന്നാണ് റിപ്പോർട്ട് . ക്രൌഡ് ഫണ്ടിങ്ങിൻറെ ഭാഗമായി ഈ ഫോൺ മോഡൽ ഇപ്പോൾ കിക്ക്സ്റ്റാറിൽ ലഭ്യമാണ് .


ഓസ്ട്രേലിയക്കെതിരായ ആദ്യ ടെസ്റ്റിൻറെ ഒന്നാം ഇന്നിംഗ്സിൽ ചീട്ടുകൊട്ടാരം പോലെ തകരുന്ന ഇന്ത്യയുടെ ബാറ്റിംഗിനിടയിലും അർദ്ധ സെഞ്ചുറി പിന്നിട്ട് ചേതേശ്വർ പൂജാര . മൂന്നാമനായി ഇറങ്ങി ഒരറ്റത്ത് നിലയുറപ്പിച്ച പൂജാര 153 പന്തിൽ നിന്നാണ് ടെസ്റ്റിലെ 20 - ാം അർദ്ധ സെഞ്ചുറി തികച്ചത് . പുറത്താകാതെ 170 പന്തിൽ 60 റൺസെടുത്ത പൂജാരയ്ക്കൊപ്പം 10 റൺസുമായി അശ്വിനാണ് ക്രീസിൽ . 64 ഓവറുകൾ പൂർത്തിയാകുമ്പോൾ ആറ് വിക്കറ്റിന് 162 റൺസാണ് ഇന്ത്യയുടെ അക്കൌണ്ടിലുള്ളത് . ടോസ് നേടി ബാറ്റിംഗ് ആരംഭിച്ച ഇന്ത്യ തുടക്കത്തിൽ 19 റൺസിന് മൂന്ന് വിക്കറ്റ് വലിച്ചെറിഞ്ഞിരുന്നു . രണ്ട് റൺസ് മാത്രമെടുത്ത ഓപ്പണർ ലോകേഷ് രാഹുലിനെ രണ്ടാം ഓവറിലെ അവസാന പന്തിൽ പേസർ ജോഷ് ഹെയ്സൽവുഡ് ഫിഞ്ചിൻറെ കൈകളിലെത്തിച്ചു . സഹ ഓപ്പണർ മുരളി വിജയി 11 റൺസുമായി ഏഴാം ഓവറിൽ സ്റ്റാർക്കിന് കീഴടങ്ങി . നാലാമനായെത്തിയ നായകൻ വിരാട് കോലിയെ മൂന്ന് റൺസിൽ നിൽക്കേ ഖവാജയുടെ പറക്കും ക്യാച്ചിൽ കമ്മിൺസ് ഡ്രസിംഗ് റൂമിലേക്ക് മടക്കി . മധ്യനിരയിൽ പ്രതിരോധക്കോട്ടെ കെട്ടുമെന്ന് കരുതിയ രഹാനെയെ ( 13 ) ഹെയ്സൽവുഡ് പുറത്താക്കിയതോടെ ആദ്യ സെഷനിൽ നാലിന് 56 റൺസെന്ന നിലയിൽ ഇന്ത്യ പ്രതിരോധത്തിലായി . എന്നാൽ രണ്ടാം സെഷനിൽ ആക്രമിച്ച് കളിച്ചുതുടങ്ങിയ രോഹിത് ശർമ്മയ്ക്ക് ആവേശമാണ് വിനയായത് . 38 - ാം ഓവറിലെ രണ്ടാം പന്തിൽ ലിയോണെ രോഹിത് സിക്സർ പറത്തി . തൊട്ടടുത്ത പന്തിലും സിക്സിനുള്ള ഹിറ്റ്മാൻറെ ശ്രമം ഹാരിസിൻറെ കൈകളിൽ അവസാനിച്ചു . 61 പന്തിൽ 37 റൺസാണ് രോഹിത് നേടിയത് . മിന്നും വേഗത്തിൽ തുടങ്ങിയ റിഷഭ് പന്തിനും അധിക സമയം പിടിച്ചുനിൽക്കാനായില്ല . ലിയോണിൻറെ പന്തിൽ വിക്കറ്റ് കീപ്പർ പെയ്നിന് ക്യാച്ച് നൽകി പന്ത് മടങ്ങി . 38 പന്തിൽ പന്ത് നേടിയത് 25 റൺസ് . ഇതോടെ ഇന്ത്യ ആറ് വിക്കറ്റിന് 127 റൺസ് എന്ന നിലയിലായി . എന്നാൽ പൊരുതിനിന്ന പൂജാര പിന്നാലെ അർദ്ധ സെഞ്ചുറി തികയ്ക്കുകയായിരുന്നു .


മികച്ച മൌത്ത് പബ്ലിസിറ്റിയുമായി തീയേറ്ററുകളിൽ പ്രദർശനം തുടരുന്ന ചിത്രം അബ്രഹാമിൻറെ സന്തതികളുടെ വിജയം മറ്റ് അണിയറപ്രവർത്തകർക്കൊപ്പം ആഘോഷിച്ച് മമ്മൂട്ടി . എറണാകുളം പനമ്പിള്ളി നഗർ അവന്യൂ സെൻററിൽ നടന്ന ചടങ്ങിൽ മമ്മൂട്ടിക്കൊപ്പം സംവിധായകൻ ഷാജി പാടൂർ , രചന നിർവ്വഹിച്ച ഹനീഫ് അദേനി , വിവിധ കഥാപാത്രങ്ങളെ അവതരിപ്പിച്ച കനിഹ , സുരേഷ് കൃഷ്ണ , സിദ്ദിഖ് എന്നിവർക്കൊപ്പം മറ്റ് അണിയറപ്രവർത്തകരും ചടങ്ങിനെത്തിയിരുന്നു . മമ്മൂട്ടി കേക്ക് മുറിച്ച് വിജയം പങ്കിട്ടു . ഡെറിക് അബ്രഹാം എന്ന പൊലീസ് ഉദ്യോഗസ്ഥനാണ് ചിത്രത്തിൽ മമ്മൂട്ടി . കനിഹയാണ് ചിത്രത്തിൽ നായിക . പുതുമുഖം മെറീന മറ്റൊരു പ്രധാന കഥാപാത്രത്തെ അവതരിപ്പിച്ചിരിക്കുന്നു . രൺജി പണിക്കർ , കലാഭവൻ ഷാജോൺ , മഖ്ബൂൽ സൽമാൻ എന്നിവരും അഭിനയിച്ചിരിക്കുന്നു . റഫീഖ് അഹമ്മദിൻറെ വരികൾക്ക് ഗോപി സുന്ദർ സംഗീതം . ഛായാഗ്രഹണം ആൽബി . ഗുഡ്വിൽ എൻറർടെയ്ൻമെൻറിൻറെ ബാനറിൽ ജോബി ജോർജ്ജ് നിർമ്മാണം .


യൂട്യൂബ് വിജയകരമായി നടപ്പിലാക്കിയ ഓഫ് ലൈൻ വീഡിയോ സ്ട്രീമിങ്ങ് സംവിധാനം ഫേസ്ബുക്ക് ഇന്ത്യയിൽ അവതരിപ്പിക്കുന്നു . ജൂലൈ 11 മുതലാണ് ഈ സംവിധാനം ഫേസ്ബുക്ക് ഇന്ത്യൻ ഉപയോക്താക്കൾക്ക് ലഭിക്കുക . നേരത്തെ ഓഫ് ലൈനായി ഡൌൺലോഡ് ചെയ്തുവച്ച വീഡിയോ . പിന്നീട് ഓഫ് ലൈനിൽ കാണാം എന്നതാണ് ഇതിൻറെ പ്രത്യേകത . ഇത് സംബന്ധിച്ച് ഫേസ്ബുക്ക് മീഡിയ പാർട്ട്ണർമാർക്ക് ഇമെയിൽ സന്ദേശം അയച്ചിട്ടുണ്ട് . ഫേസ്ബുക്കിൻറെ മൊബൈൽ ആപ്പിലും ഓഫ്ലൈനായി വീഡിയോ കാണാനുള്ള സൌകര്യം ലഭിക്കും . എന്നാൽ ഇത് മറ്റ് ആപ്പുകളുമായോ ഉപകരങ്ങളുമായോ ഷെയർ ചെയ്യാനുള്ള സംവിധാനം ഉണ്ടായിരിക്കില്ല . കൂടാതെ ഫേസ്ബുക്ക് വാളിൽ നിന്ന് സേവ് ചെയ്യുന്ന വീഡിയോകൾ 48 മണിക്കൂറിനുള്ളിൽ മാത്രമേ കാണാൻ കഴിയൂ എന്ന പ്രത്യേകതയുമുണ്ട് . എന്നാൽ ഈ ഫീച്ചറിൽ ഫേസ്ബുക്ക് ഏർപ്പെടുത്താനിക്കുന്ന നിയന്ത്രണങ്ങൾ എന്തെല്ലാമാണെന്ന വിവരം വ്യക്തമല്ല . രണ്ട് മാസത്തിനുള്ളിൽ ഇന്ത്യയിൽ ഔദ്ധ്യോഗികമായി പുറത്തിറക്കുമെന്നാണ് പ്രതീക്ഷിക്കുന്നത് . ഇൻറർനെറ്റ് സ്പീഡ് പലപ്പോഴും മാറി മറിയുന്ന ഇന്ത്യ പോലുള്ള രാജ്യങ്ങളിൽ ഈ സംവിധാനം കൂടുതൽപ്പേർ ഉപയോഗപ്പെടുത്തും എന്നാണ് ഫേസ്ബുക്ക് കരുതുന്നത് . തങ്ങളുടെ വീഡിയോ ശേഖരം വഴി ലോകത്തിലെ ഏറ്റവും വലിയ വീഡിയോ സോഷ്യൽ മീഡിയ ആയ യൂട്യൂബിനെ തന്നെയാണ് ഫേസ്ബുക്ക് ലക്ഷ്യം വയ്ക്കുന്നത് . വലിയൊരു ലാഭ വിഹിതവും ഈ വർഷം ഫേസ്ബുക്ക് വീഡിയോയിൽ നിന്നും പ്രതീക്ഷിക്കുന്നുണ്ട് .


ബിജെപിയുടെ ഹർത്താലിനെ പോലും തകർത്തെറിഞ്ഞ് തീയറ്ററുകളെ പൂരപ്പറമ്പാക്കുകയാണ് മോഹൻലാൽ ചിത്രം ഒടിയൻ . ഒരു വർഷത്തിന് മേലെ അക്ഷമരായി കാത്തിരുന്ന ചിത്രത്തിനായി എണ്ണമറ്റ ഫാൻ ഷോകളാണ് മോഹൻലാൽ ആരാധകർ നടത്തിയത് . ആരാധകരുടെ ആഘോഷതിമിർപ്പിനിടയിൽ മോഹൻലാലിൻറെ ഒടിവിദ്യകൾ ആസ്വദിക്കാൻ പ്രമുഖരുടെ നീണ്ട നിര തന്നെയാണ് ആദ്യ ദിനം തീയറ്ററുകളിലേക്ക് ഒഴുകിയെത്തിയത് . മോഹൻലാലിൻറെ ഭാര്യ അടക്കമുള്ളവർ രാവിലത്തെ ഷോയ്ക്ക് എത്തിയിരുന്നു . പുലർച്ചെയുള്ള ഷോ കണ്ടതിൻറെ ആവേശത്തിലായിരുന്നു തീവണ്ടിയിലൂടെ ശ്രദ്ധേയയായ നടി സംയുക്ത മേനോൻ . കാലത്ത് നാലരയ്ക്ക് എണീറ്റ് വന്നത് തന്നെ ഈ സിനിമ കാണാനാണ് . ' ഐ ലവ്ഡ് ഇറ്റ് ' എന്നാണ് സിനിമ കണ്ട ശേഷം സംയുക്ത പ്രതികരിച്ചത് . നടനവിസ്മയം എന്നൊക്കെ പറയുന്നത് ഇതാണെന്നും മോഹൻലാലിൻറെ അഭിനയത്തെ പ്രകീർത്തിച്ച് സംയുക്ത പറഞ്ഞു . എറണാകുളം കവിത തീയറ്ററിലാണ് സംയുക്ത സിനിമ കാണാൻ എത്തിയത് . സംയുക്തയെ കൂടാതെ ഉണ്ണി മുകുന്ദൻ , ഫർഹാൻ ഫാസിൽ , നീരജ് മാധവ് എന്നിങ്ങനെ സിനിമ രംഗത്തെ നിരവധി പ്രമുഖരും ഒടിയൻ ആദ്യ ദിനം കാണാനെത്തി . പടം കണ്ട ശേഷം മികച്ച കഥയാണെന്നും നല്ലൊരു എൻറർടെയ്നറുമാണ് ഒടിയനെന്നാണ് മോഹൻലാലിൻറെ ഭാര്യ സുചിത്ര പ്രതികരിച്ചത് .


ഗോകുലം കേരള എഫ്സി ഇന്ന് ഈസ്റ്റ്ബംഗാളിനെ നേരിടും . ടീം വിട്ട അന്റോണിയോ ജർമൻ ഇല്ലാതെയാണ് ഗോകുലം ഇറങ്ങുന്നത് . വൈകിട്ട് അഞ്ചിന് കൊൽക്കത്ത സാൾട്ട്ലേക്ക് സ്റ്റേഡിയത്തിലാണ് കളി . ഐ ലീഗിൽ ഈ സീസണിൽ ഏറെ പ്രതീക്ഷ നൽകി ഗോകുലത്തിനൊപ്പം വന്ന കളിക്കാരനാണ് അന്റോണിയോ ജർമൻ . പക്ഷെ പ്രതീക്ഷക്കൊത്ത് താരത്തിന് ഉയരാനായില്ല . ഒടുവിൽ കഴിഞ്ഞ ദിവസം ഗോകുലവുമായുള്ള കരാറും അവസാനിപ്പിച്ചു . ഈയൊരു സാഹചര്യത്തിലാണ് ഗോകുലം കേരള , ഈസ്റ്റ് ബംഗാളിനെ നേരിടുന്നത് . ജർമന് പകരക്കാരനായി സാബ ഈസ്റ്റ് ബംഗാളിനെതിരെ കളിക്കും .


ക്യാമറയിലും ഫോണിലെയുമൊക്കെ മെമ്മറി കാർഡിന്റെ പ്രാധ്യന്യം പറഞ്ഞറിയിക്കേണ്ട കാര്യമില്ല . നിരവധി വിവരങ്ങളാണ് നമ്മൾ അതിനുള്ളിൽ ശേഖരിച്ചുവയ്ക്കുന്നത് . ഏതായാലും മിക്കവർക്കും അറിയാവുന്ന എന്നാൽ മെമ്മറി കാർഡുപയോഗിക്കുന്നവർ ശ്രദ്ധിക്കേണ്ട കാര്യങ്ങൾ നോക്കാം - 1 . അറിയാതെ ഡിലീറ്റ് ആകുകയോ എറർ കാണിക്കുകയോ ചെയ്താൽ മെമ്മറി കാർഡിന്റെ ഉപയോഗം നിർത്തുക . കാരണം തത്കാലം ഡിലീറ്റ് ആയവയൊന്നും നഷ്ടപ്പെട്ടവയാവണമെന്നില്ല . റിക്കവറി ടൂൾ ഉപയോഗിച്ചാൽ തിരിച്ചെടുക്കാം . പക്ഷേ അതിനുമുമ്പ് വീണ്ടും ഉപയോഗിച്ചാൽ ചിത്രങ്ങൾ ഓവർ റൈറ്റ് ആയേക്കാം . 2 . കാർഡ് റിമൂവ് ചെയ്യുമ്പോൾ കാർഡ് ഫോണിൽനിന്നോ മറ്റ് ഡിവൈസുകളിൽ നിന്നോ ഊരി മാറ്റുമ്പോള് ശരിയായ രീതിയിൽത്തന്നെ ഊരുക . ഇജക്ടിൽ ക്ലിക്ക് ചെയ്യാൻ മറക്കരുത് . 3 . കാർഡ് കുത്തിനിറയ്ക്കരുത് സാധാരണ മെമ്മറി കാർഡ് അവകാശപ്പെടുന്ന മെമ്മറി സത്യത്തിൽ നമുക്ക് ഉപയോഗിക്കാനാവില്ലെവന്ന് നമുക്കറിയാം . അപ്പോൾ മെമ്മറി കാർഡുകൾ കുത്തിനിറയ്ക്കുകകൂടി ചെയ്താൽ ചില കാർഡുകൾ error മെസേജ് കാണിച്ചേക്കാം . 4 . ക്യാമറകളിൽ വലിയ മെമ്മറിയുള്ള ഒറ്റ കാർഡ് ഉപയോഗിക്കുന്നതിനുപകരം പകുതി മെമ്മറിയുള്ള രണ്ടെണ്ണം ഉപയോഗിക്കുക . ഒറ്റയടിക്ക് 128 ജിബി കാർഡ് error ആയി എല്ലാ ഫോട്ടോയും പോയാലുള്ള വിഷമം വെഡ്ഡിംഗ് ഫോട്ടോഗ്രാഫർമാർക്കറിയാം . 5 . എല്ലാ ഫോട്ടോകളും കളയണമെങ്കിൽ ഫോർമാറ്റ് ചെയ്യുക . എല്ലാ ഫോട്ടോകളും ഒറ്റയടിക്ക് ഡിലീറ്റ് ചെയ്യുമ്പോൾ ചിലപ്പോൾ കാർഡ് error ആകാറുണ്ടെന്ന് അനുഭവസ്ഥർ . 6 . ഒരു ഫയലിൽനിന്ന് മൂവ് ഓപ്ഷൻ ഉപയോഗിക്കുന്നതിനുപകരം കോപ്പി ഉപയോഗിക്കുന്നതാവും സുരക്ഷിതം . 7 . ക്യാമറയിലെ മെമ്മറി കാർഡ് ഓഫ് ചെയ്തശേഷം മാത്രം മാറ്റുക .


ഒരു ടീസർകൊണ്ട് അത്ഭുതം സൃഷ്ടിച്ച സിനിമയാണ് കബാലി . വൻ പ്രതീക്ഷയാണ് രജനി ആരാധകർ പാ . രഞ്ജിത്ത് സംവിധാനം ചെയ്യുന്ന ചിത്രത്തിന് നൽകുന്നത് , അതിനിടയിലാണ് ചിത്രത്തിൽ മലയാളത്തിൻറെ മെഗാസ്റ്റാർ മമ്മൂട്ടി അതിഥി താരമായി എത്തുമെന്ന വാർത്ത സമീപദിവസങ്ങളിൽ പ്രചരിച്ചത് . കബാലിയിൽ മമ്മൂട്ടിയുടെ റോളിനെക്കുറിച്ച് സോഷ്യൽ മീഡിയയിൽ വാർത്ത പരന്നതോടെ , ഫാൻസ് വിവരങ്ങൾക്കായി പരക്കം പാഞ്ഞു തുടങ്ങി . പക്ഷെ ഇതിന് പിന്നിലുള്ള പ്രധാന സംഭവം ഇങ്ങനെ , കബാലിയുടെ വിക്കിപ്പീഡിയ പേജാണ് മമ്മൂട്ടിയുടെ കബാലി വേഷത്തെക്കുറിച്ച് അഭ്യൂഹം പരന്നത് . പെട്ടെന്നൊരു ദിവസം കബാലിയുടെ വിക്കിപീഡിയ പേജിൽ ചിത്രത്തിലെ താരങ്ങളുടെ പട്ടികയിൽ മമ്മൂട്ടിയുടെ പേരും പ്രത്യക്ഷപ്പെട്ടു . ഇതോടെ മമ്മൂട്ടിയുടെ ഗസ്റ്റ് റോൾ എന്ന വാർത്ത വൈറലായി . എന്നാൽ പ്രചരിച്ച വാർത്തകളെല്ലാം തെറ്റാണെന്ന് കബാലി എന്ന സിനിമയുമായി ബന്ധപ്പെട്ടവർ ഔദ്യോഗികമായി അറിയിക്കുന്നു . കബാലിയുടെ വിക്കിപ്പീഡിയ പേജ് എഡിറ്റ് ചെയ്ത ആരോ കൊടുത്ത പണിയാണ് മമ്മൂട്ടിയുടെ പേര് , പിന്നീട് വിക്കീപ്പീഡിയ ടീം പേജ് തിരുത്തി മമ്മൂട്ടിയുടെ പേര് ഒഴിവാക്കുകയും ചെയ്തു . ജൂലായ് ഒന്നിന് കബാലി തിയറ്ററുകളിലെത്തുമെന്നാണ് സൂചന . രാധികാ ആപ്തേയാണ് നായിക . മൈലാപ്പൂർ മുതൽ മലേഷ്യ വരെ അധോലോക സാമ്രാജ്യം സ്ഥാപിച്ച കബാലീശ്വരൻ എന്ന ഡോണിനെയാണ് രജനി അവതരിപ്പിക്കുന്നത് .


അടുത്തിടെ തുർച്ചയായി വാർത്തകളിൽ ഇടം പിടിക്കാറുണ്ട് മുൻ ഇന്ത്യൻ താരം സുനിൽ ഗവാസ്കർ . ഓസ്ട്രേലിയൻ പര്യടനത്തിൽ രണ്ട് ടെസ്റ്റുകൾ കഴിഞ്ഞപ്പോൾ പിന്തുണച്ചും വിമർശിച്ചും ഗവാസ്കറുണ്ടായിരുന്നു . ഇന്നും ഗവാസ്കർ തന്റേതായ അഭിപ്രായം രേഖപ്പെടുത്തി . ഓസ്ട്രേലിയയിൽ പരമ്പര നഷ്ടമായാൽ ഉത്തരവാദിത്വം ആരെങ്കിലും ഏറ്റെടുക്കണമെന്ന് ഗവാസ്കർ നിർദേശിച്ചു . ആദ്യ ടെസ്റ്റിൽ വിജയിച്ചെങ്കിലും രണ്ടാം ടെസ്റ്റിൽ ഇന്ത്യ പരാജയപ്പെട്ടിരുന്നു . പിന്നാലെ കോലിക്കെതിരെ വിമർശനങ്ങളുയർന്നിരുന്നു . ടീമിനെ തെരഞ്ഞെടുക്കുന്നതിലും കോലിയുടെ ക്യാപ്റ്റൻസിയും ഏറെ വിമർശിക്കപ്പെട്ടു . കോലി നായകനെന്ന നിലയിലും ബാറ്റ്സ്മാനെന്ന നിലയിലും വലിയ വ്യത്യാസങ്ങളുള്ള വ്യക്തിത്വമാണെന്നാണ് ഗവാസ്കർ പറയുന്നത് . അത് ഈ പരമ്പരയിൽ തെളിഞ്ഞ് വരുന്നു . ഓസ്ട്രേലിയ , ഇംഗ്ലണ്ട് , ദക്ഷിണാഫ്രിക്ക എന്നിവിടങ്ങളിലെ ടീം സെലക്ഷനുകളും ചാമ്പ്യൻസ് ട്രോഫി ഫൈനലിൽ ഇന്ത്യ ആദ്യം ബാറ്റ് ചെയ്യാൻ തീരുമാനിച്ചതുമെല്ലാം കണക്കിലെടുത്ത് ഈ തീരുമാനങ്ങൾക്കെല്ലാം ആരെങ്കിലും ഉത്തരവാദിത്വം ഏറ്റെടുത്തേ മതിയാകൂ എന്ന് ഗവാസ്കർ അഭിപ്രായപ്പെട്ടു . കഴിഞ്ഞ ടെസ്റ്റിൽ , അശ്വിൻ പരിക്കേറ്റത്തിനെ തുടർന്ന് ജഡേജയെ കളിപ്പിക്കാതെ ഇന്ത്യ ഇറങ്ങിയത് തോൽവിയ്ക്ക് കാരണമായി എന്നാണ് പലരും അഭിപ്രായപ്പെട്ടത് . കോലിയെയും രവി ശാസ്ത്രിയെയും ലക്ഷ്യം വെച്ചാണ് ഇപ്പോൾ ഗവാസ്കർ രംഗത്തെത്തിയിരിക്കുന്നത് . ഇന്ത്യ ടെസ്റ്റ് പരമ്പര തോറ്റാൽ തോൽവിയുടെ ഉത്തരവാദിത്വം ആരെങ്കിലും ഏറ്റെടുത്തേ മതിയാകൂ എന്നാണ് ഗവാസ്കർ പറയുന്നത് .


പ്രേക്ഷകരെപ്പോലെ താരങ്ങളുടെ ആരാധകർ ആവേണ്ടവരല്ല സംവിധായകരെന്ന് രഞ്ജിത്ത് . ലോഹത്തിന് ശേഷം മോഹൻലാലുമായി ഒന്നിക്കുന്ന ' ഡ്രാമ ' എന്ന ചിത്രത്തെക്കുറിച്ച് മനോരമയ്ക്ക് നൽകിയ അഭിമുഖത്തിലാണ് രഞ്ജിത്തിന്റെ പ്രതികരണം . ഒരു താരത്തിന്റെ ആരാധകനും അയാളെ വച്ച് സിനിമയെടുക്കുന്ന സംവിധായകനും തമ്മിലുള്ള വ്യത്യാസം ചൂണ്ടിക്കാട്ടാൻ ദൃശ്യത്തിന്റെ ചിത്രീകരണസമയത്ത് തനിക്ക് വന്ന ആന്റണി പെരുമ്പാവൂരിന്റെ ഒരു ഫോൺകോളിനെക്കുറിച്ച് പറയുന്നു രഞ്ജിത്ത് . ' ദൃശ്യം എന്ന സിനിമയുടെ ഷൂട്ടിംഗ് തൊടുപുഴയിൽ നടക്കുന്ന സമയം . ഞാൻ ആന്റണി പെരുമ്പാവൂരിനെ വിളിക്കുന്നു . ' എന്താ ചേട്ടാ ' എന്ന് പറഞ്ഞുകൊണ്ട് ഫോൺ എടുക്കുമ്പോഴേ അവന്റെ ശബ്ദത്തിൽ വല്ലാത്തൊരു മാറ്റം എനിക്ക് ഫീൽ ചെയ്തു . ലൊക്കേഷനിൽനിന്ന് ഇറങ്ങി നടന്നുകൊണ്ടാണ് ആന്റണി സംസാരിക്കുന്നത് . ' എന്ത് പറ്റിയെടാ ' എന്ന് ഞാൻ ചോദിച്ചു . ' ചേട്ടാ , അവിടെ ഒരു മുറിയിലിട്ട് ലാൽസാറിനെ ഷാജോൺ ഇടിക്കുകയാണ് . അത് കണ്ടുനിൽക്കാൻ കഴിയുന്നില്ല ' എന്നുപറഞ്ഞ് കരയുകയാണ് ആന്റണി . ചിത്രത്തിന്റെ നിർമ്മാതാവ് കൂടിയാണ് ആന്റണി എന്നോർക്കണം . പക്ഷേ അതിനേക്കാളുപരി അവൻ മോഹൻലാലിന്റെ വലിയ ഫാനാണ് . ' ഈ ആരാധന ജീത്തു ജോസഫിന് തോന്നിക്കഴിഞ്ഞാൽ ദൃശ്യം എന്ന സിനിമ ഉണ്ടാകില്ലെന്ന് വിശദീകരിക്കുന്നു രഞ്ജിത്ത് . ' കഥാപാത്രങ്ങൾ സൃഷ്ടിച്ച് നടന്മാർക്ക് വെല്ലുവിളി ഉയർത്തേണ്ടവരാണ് സംവിധായകർ . അല്ലാതെ ആരാധകർ ആവേണ്ടവരല്ല . ' മോഹൻലാലിനോ മമ്മൂട്ടിക്കോ വെല്ലുവിളി ഉയർത്താൻ മലയാളസിനിമയ്ക്ക് കഴിഞ്ഞിട്ടില്ലെന്നാണ് തനിക്ക് തോന്നുന്നതെന്നും രഞ്ജിത്ത് . ' സംവിധായകരും എഴുത്തുകാരും ശ്രമിച്ചാൽ ഇതിലും വലിയ അത്ഭുതങ്ങൾ സൃഷ്ടിക്കാൻ അവർക്ക് കഴിയും . അവർക്ക് മാത്രമല്ല , അവർക്ക് ശേഷം വന്ന നടന്മാർക്കും കഴിയും ' , രഞ്ജിത്ത് പറഞ്ഞവസാനിപ്പിക്കുന്നു . ലോഹത്തിന് ശേഷം മോഹൻലാലിനെ നായകനാക്കി രഞ്ജിത്ത് സംവിധാനം ചെയ്യുന്ന ചിത്രമാണിത് . ലണ്ടനിലായിരുന്നു പ്രധാനമായും ചിത്രീകരണം . വർണചിത്ര ഗുഡ് ലൈൻ പ്രൊഡക്ഷൻസിന്റെയും ലില്ലിപാഡ് മോഷൻ പിക്ചേഴ്സിന്റെയും ബാനറിൽ എംകെ നാസ്സറും മഹാ സുബൈറും ചേർന്നാണ് ചിത്രത്തിന്റെ നിർമ്മാണം . കനിഹ , കോമൾ ശർമ്മ , നിരഞ്ജ് , സിദ്ദിഖ് , ടിനി ടോം , ബൈജു , സുരേഷ് കൃഷ്ണ എന്നിവർക്കൊപ്പം മൂന്ന് പ്രമുഖ സംവിധായകരും ചത്രത്തിൽ കഥാപാത്രങ്ങളായെത്തുന്നുണ്ട് . ദിലീഷ് പോത്തൻ , ശ്യാമപ്രസാദ് , ജോണി ആന്റണി എന്നിവരാണ് ചിത്രത്തിൽ വ്യത്യസ്ത കഥാപാത്രങ്ങളായെത്തുന്നത് . ഛായാഗ്രഹണം അഴകപ്പൻ . എഡിറ്റിംഗ് പ്രശാന്ത് നാരായണൻ . കേരളപ്പിറവി ദിനമായ നവംബർ ഒന്നിന് തീയേറ്ററുകളിലെത്തും .


വിമാനത്താവളം സ്വകാര്യ മേഖലയിലേക്ക് പോകരുതെന്ന് നിർബന്ധമുളളതിനാലാണ് പ്രത്യേക ഉദ്ദേശ്യ കമ്പനി രൂപീകരിച്ചതെന്ന് മുഖ്യമന്ത്രി പിണറായി വിജയൻ അറിയിച്ചു . തിരുവനന്തപുരം വിമാനത്താവളത്തിനായി എയർപോർട്ട് അതോറിറ്റി ഓഫ് ഇന്ത്യ വിളിച്ച ബിഡിൽ പങ്കെടുക്കുന്നതിനായാണ് സംസ്ഥാന സർക്കാർ പ്രത്യേക ഉദ്ദേശ്യ കമ്പനി രൂപീകരിച്ചത് . ഇതിൻറെ ഭാഗമായി തിരുവനന്തപുരം വിമാനത്താവളത്തിൻറെ ടെൻഡർ നടപടികളുമായി ബന്ധപ്പെട്ട സാങ്കേതിക - ധനകാര്യ കൺസൾട്ടൻസി നടപടികൾക്കായി ചീഫ് സെക്രട്ടറി അധ്യക്ഷനായി സർക്കാർ സമിതിയെ നിയോഗിച്ചു . ധന , ഗതാഗത പ്രിൻസിപ്പൽ സെക്രട്ടറിമാർ , നിയമ സെക്രട്ടറി എന്നിവരാണ് സമിതിയിലെ മറ്റ് അംഗങ്ങൾ . ടെൻഡർ നടപടികളുമായി ബന്ധപ്പെട്ട നിയമ കൺസൾട്ടൻറായി സിറിൾ അമർചന്ദ് മംഗൾദാസ് എന്ന സ്ഥാപനത്തെയും നിയോഗിക്കാൻ തീരുമാനിച്ചു . പ്രത്യേക ഉദ്ദേശ്യ കമ്പനിയിൽ വിമാനത്താവള ഭൂമിയായിരിക്കും സർക്കാരിൻറെ ഓഹരി . വിമാനത്താവളം സ്ഥാപിക്കാൻ തിരുവതാംകൂർ മഹാരാജാവിൻറെ കാലത്ത് 257.9 ഏക്കർ ഭൂമിയും പിന്നീട് കേരള സർക്കാർ 32.56 ഏക്കർ ഭൂമിയും ഉൾപ്പടെ 290.46 ഏക്കർ ഭൂമി സൌജന്യമായി നൽകിയിട്ടുണ്ട് . 18 ഏക്കർ ഭൂമി കൂടി വിമാനത്താവളത്തിൻറെ വികസനത്തിനായി ഏറ്റെടുക്കാനുളള നടപടി പുരോഗമിക്കുകയാണ് .


ഇംഗ്ലണ്ടിനെതിരെ നിർണായകമായ നാലാം ടെസ്റ്റിൽ ആദ്യ ഇന്നിംഗ്സിൽ ലീഡ് സ്വന്തമാക്കാൻ ഇന്ത്യയുടെ പോരാട്ടം . രണ്ടാം ദിനം ചായക്ക് പിരിയുമ്പോൾ ഇംഗ്ലണ്ട് ഉയർത്തിയ 246 എന്ന സ്കോറിന് മുന്നിൽ അഞ്ച് വിക്കറ്റ് നഷ്ടത്തിൽ 181 റൺസ് എന്ന നിലയിലാണ് കോലിപ്പട . ഇംഗ്ലീഷ് നിരയുടെ ആദ്യ ഇന്നിംഗ്സ് സ്കോറിലേക്കെത്താൻ ഇന്ത്യക്ക് ഇനി 65 റൺസ് കൂടി വേണം . മികച്ച തുടക്കം ലഭിച്ചിട്ടും നീണ്ട ഇന്നിംഗ്സ് കളിക്കാൻ സാധിക്കാതെ പോയതാണ് ഇന്ത്യൻ ബാറ്റ്സ്മാന്മാർക്ക് നാലാം ടെസ്റ്റിൽ തിരിച്ചടിയായത് . 59 റൺസുമായി ഒരറ്റത്ത് നങ്കുരമിട്ട് നിൽക്കുന്ന ചേതേശ്വർ പൂജാരയിലാണ് ഇന്ത്യൻ പ്രതീക്ഷകളുടെ ഭാരം മുഴുവൻ . നായകൻ വിരാട് കോലി 46 റൺസെടുത്ത് പുറത്തായി . ഹർദിക് പാണ്ഡ്യയാണ് പൂജാരയ്ക്കൊപ്പം ക്രീസിൽ . വിക്കറ്റുകൾ നഷ്ടപ്പെടുത്താതെ ആദ്യ ദിവസം അവസാനിപ്പിച്ച ഇന്ത്യയുടെ ഓപ്പണിംഗ് കൂട്ടുക്കെട്ടിന് അധികം മുന്നോട്ട് പോകാനായില്ല . ആദ്യ വിക്കറ്റായി കെ . എൽ . രാഹുൽ പുറത്താകുമ്പോൾ ഇന്ത്യൻ അക്കൌണ്ടിൽ 37 റൺസ് മാത്രം . എന്നാൽ , പകരമെത്തിയ ചേതേശ്വർ പൂജാരയും ശിഖർ ധവാനും ഒത്തൊരുമിച്ചതോടെ അതിവേഗം ഇന്ത്യയെ തകർക്കാമെന്നുള്ള ഇംഗ്ലീഷ് പ്രതീക്ഷകൾക്ക് മങ്ങലേറ്റു . അനാവശ്യമായി ഒരു ഷോട്ട് പോലും പായിച്ച് വിക്കറ്റ് തുലയ്ക്കാതിരിക്കനായിരുന്നു ഇരുവരും ശ്രമിച്ചത് . എന്നാൽ , ബ്രോഡിൻറെ ബൌളിംഗിന് മുന്നിൽ പിഴച്ച ധവാൻ 23 റൺസുമായി മടങ്ങി . പിന്നീടെത്തിയ കോലി മികച്ച രീതിയിൽ കളം പിടിച്ചെങ്കിലും വൻ സ്കോറിലേക്ക് കാര്യങ്ങൾ എത്തിക്കാനായില്ല . പിന്നാലെയെത്തിയ അജിങ്ക്യ രഹാനെയും വലിയ സംഭാവനകൾ നൽകാതെ കൂടാരം കയറി . നേരത്തെ വൻ തകർച്ചയെ നേരിട്ട ഇംഗ്ലണ്ട് പിന്നീട് ഭേദപ്പെട്ട സ്കോർ പടുത്തുയർത്തുകയായിരുന്നു . ഒരുഘട്ടത്തിൽ സ്കോർ 100 പോലും കടക്കുമോ സംശയിക്കേണ്ട നിലയിൽ നിന്ന് ഇംഗ്ലണ്ട് ഒന്നാം ഇന്നിങ്സിൽ 246 റൺസ് കൂട്ടിച്ചേർത്തു . 78 റൺസെടുത്ത സാം കുറനാണ് ആതിഥേയരെ ഭേദപ്പെട്ട സ്കോറിലേക്ക് നയിച്ചത് . ഇന്ത്യക്ക് വേണ്ടി ജസ്പ്രീത് ബുംറ മൂന്ന് വിക്കറ്റ് വീഴ്ത്തി . മുഹമ്മദ് ഷമി , ഇശാന്ത് ശർമ , ആർ . അശ്വിൻ എന്നിവർക്ക് രണ്ട് വിക്കറ്റുണ്ട് . പരമ്പരയിൽ ഇംഗ്ലണ്ട് നിലവിൽ 2 - 1 നു മുന്നിലാണ് . മൂന്നാം ടെസ്റ്റിൽ കളിച്ച ടീമിൽ നിന്ന് ഇന്ത്യ മാറ്റമൊന്നും വരുത്തിയിട്ടില്ല . ഈ ടെസ്റ്റിൽ വിജയിച്ചാൽ ഇന്ത്യക്ക് ഒപ്പമെത്താം .


കേരളത്തിന്റെ സ്വന്തം ക്ലബുകളായ കേരള ബ്ലാസ്റ്റേഴ്സ് , ഗോകുലം എഫ്സി എ്ന്നിവർക്കായി കളിച്ച അന്റോണിയോ ജർമൻ ഇനി മലേഷ്യൻ ക്ലബിൽ പന്ത് തട്ടും . മലേഷ്യൻ സൂപ്പർ ലീഗ് ക്ലബായ സെലെങ്കോർ എഫ് . എയിലേക്കാണ് ജർമ്മൻ എത്തിച്ചേർന്നത് . റെഡ് ജയന്റ്സ് എന്ന് വിളിപ്പേരുള്ള സെലെങ്കോർ മലേഷ്യയിലെ ഏറ്റവും പ്രശസ്തമായ ക്ലബ്ബുകളിൽ ഒന്നാണ് . ഈ സീസണിലാണ് ജർമൻ കോഴിക്കോടെത്തിയത് . ഗോകുലം എഫ്സിക്കായി കളിക്കാനായാണ് താരം വീണ്ടും കേരളത്തിലെത്തിയത് . എന്നാൽ ടീമിനൊപ്പം ഫോമിലെത്താൻ കഴിയാതിരുന്ന ജർമൻ പിന്നീട് ക്ലബ് വിടുകയായിരുന്നു . ഗോകുലത്തിൽ എത്തുന്നതിനു മുൻപ് കേരളം ബ്ലാസ്റ്റേഴ്സിന്റെ താരമായിരുന്നു . ബ്ലാസ്റ്റേഴ്സിന് വേണ്ടി ആറും ഗോകുലത്തിന് വേണ്ടി രണ്ടു ഗോളുകൾ നേടി .


പ്രതിസന്ധിയിൽ പതറാതിരിക്കാൻ മാതൃകയാക്കാം ചൈനീസ് നടിയും മോഡലുമായ വാങ് ലേയ് ലേയെ . കാഴ്ചയില്ലാത്തത് ഈ സുന്ദരിക്ക് ഒരു പ്രശ്നമേ അല്ല . വാങ് ലേയ്ലേ . . വയസ്സ് 40 . . ലോകമറിയുന്ന മോഡലാകണം . . അതായിരുന്നു ആഗ്രഹം . കൌമാരപ്രായത്തിൽ തന്നെ ഫാഷൻ ലോകത്തേക്കെത്തി . പക്ഷെ 2004ൽ റാംപിൽ ചുടവട് വെക്കുമ്പോൾ അവർ തിരിച്ചറിഞ്ഞു . കാഴ്ച മെല്ലെ നഷ്ടപ്പെടുകയാണ് . ഒരു ചുവട് കൂടി വെച്ചിരുന്നെങ്കിൽ റാംപിൽ നിന്ന് താഴേയ്ക്ക് പതിക്കുമായിരുന്നു . അന്നത്തെ നടത്തത്തോടെ എല്ലാം തീർന്നെന്നാണ് കരുതിയത് . പിന്നെ ഏറെ നാൾ വെള്ളിവെളിച്ചത്തിൽ നിന്ന് ഇരുളിലേക്ക് . ഇതിനിടെ എല്ലാം മനസ്സിലാക്കി ഐഷുയി ജീവിത പങ്കാളിയായെത്തി . പക്ഷെ പഴയജീവിതം തിരിച്ചുപിടിക്കാനാകില്ലെന്ന നിരാശയിൽ അവർ ബാൽക്കണിയിൽ നിന്ന് 2014ൽ താഴേയ്ക്ക് ചാടാനൊരുങ്ങി . രക്ഷകനായത് ഭർത്താവ് . അതൊരു വഴിത്തിരിവായി . പിന്നെ കണ്ടത് വാങ് ലേയ് ലേയുടെ രണ്ടാം ജന്മം . ആദ്യം ബീജിംഗ് ഫിലിം അക്കാദമിയിൽ അഭിനയം പഠിക്കാൻ ചേർന്നു . പിന്നാലെ വീണ്ടും ഫാഷൻ ലോകത്തേയ്ക്ക് . ആത്മവിശ്വാസത്തോടെ രണ്ടാം വരവ് . മോഡലിംഗ് , അഭിനയം പിന്നെ ഒരു ഓൺലൈൻ ഷോപ്പും . . കാഴ്ചയില്ലെങ്കിലും ഒരു ചുവടും പിഴയ്ക്കാതെ ലേ മുന്നോട്ട് കുതിക്കുകയാണ് . ഒപ്പം കണ്ണുകളായി ഐഷൂയിയും മക്കളും .


താരങ്ങളില്ല , അഭിനേതാക്കളില്ല , മനുഷ്യരോ മൃഗങ്ങളോ ജീവനുള്ള എന്തെങ്കിലുമോ ഇല്ല . അത്തരമൊരു സാഹചര്യത്തിൽ ഒരു സിനിമയുടെ ടീർ ചെയ്യാനാവുമോ ? ഇല്ലെന്നാണ് മറുപടിയെങ്കിൽ , നിങ്ങൾക്ക് തെറ്റി . ഇതൊന്നുമില്ലാതെ ഒരു സിനിമാ ടീസർ സാദ്ധ്യമാണ് എന്ന് തെളിയിക്കുകയാണ് ചിത്രകാരനും എഴുത്തുകാരനും സംരംഭകനുമായ റാസി റൊസാരിയോ . ഉണങ്ങാത്ത കളിമണ്ണിൽ തീർത്ത രൂപങ്ങൾ മാത്രം വെച്ചാണ് താൻ രചനയും സംവിധാനവും നിർവഹിക്കുന്ന സിനിമയ്ക്ക് റാസി ഒരു ഗംഭീര ടീസർ തീർത്തത് . ' ഇടിമിന്നൽ ഈനാശു ' എന്നാണ് റാസി ചെയ്യാൻ പോവുന്ന സിനിമയുടെ പേര് . കോമഡി ത്രില്ലർ എന്നാണ് അതിനെ റാസി വിശേഷിപ്പിക്കുന്നത് . ഇടിമിന്നൽ ഈനാശു എന്ന കഥാപാത്രത്തിന്റെ സ്വഭാവവും സവിശേഷതകളും ഈ ടീസറിലൂടെ രസകരമായി അടയാളപ്പെടുത്തുകയാണ് റാസി . ബിജു മേനോൻ നായകനായ ഒരു സിനിമയാണ് റാസിയുടെ മനസ്സിൽ . പ്രാഥമിക ചർച്ചകൾ നടക്കുകയാണ് . താരങ്ങളുടെ ഡേറ്റ് അനുസരിച്ച് ചിത്രീകരണം ആരംഭിക്കും . ഇതാണ് ആ ടീസർ പഠനം കഴിഞ്ഞപ്പോഴും റാസി കലാരംഗത്തു തന്നെ ഉറച്ചു നിന്നു . ചിത്രം വരച്ച് ജീവിതം പുലർത്താൻ കഴിയാത്ത നാട്ടിൽ മറ്റാരും പരീക്ഷിക്കാത്ത മാർഗങ്ങൾ തേടി . ചിത്രകലയെ സാധാരണ മനുഷ്യരിലേക്ക് എത്തിക്കാനാണ് റാസി ശ്രമിച്ചത് . അമൂർത്തമായ രചനകളും ആർക്കും മനസ്സിലാവാത്ത സൈദ്ധാന്തിക ജാർഗണുകളും കൊണ്ട് മുഖരിതമായ സമകാലീന കലാരീതികളിൽനിന്ന് വിട്ടുമാറി എല്ലാ തലത്തിലുള്ള ആളുകളുമായി സംവദിക്കാവുന്ന തരത്തിൽ , കുറച്ചു കൂടി ജനകീയമായ ഒരു രചനാരീതിയാണ് റാസി സ്വീകരിച്ചത് . കൊമേഴ്സ്യൽ എന്നു പറഞ്ഞ് കലാരംഗം വിളിപ്പാടകലെ നിർത്തിയ രചനാവഴികളെ സർഗാത്മകമായ തന്റെ പരീക്ഷണങ്ങളുമായി വിജയകരമായ രീതിയിൽ വിളക്കിയെടുക്കുകയായിരുന്നു റാസി . കലാസാക്ഷരത തീരെയില്ലാത്ത നാട്ടിൽ ജനങ്ങളിലേക്ക് എത്താൻ അത്തരമൊരു വഴിമാറ്റം അനിവാര്യമായിരുന്നു . ഓരോ വീട്ടിലും ഓരോ ചിത്രം എന്ന മോഹസാക്ഷാൽക്കാരം കൂടി അതിനുപിന്നിലുണ്ടായിരുന്നു . സാമ്പ്രദായിക കലാകാരൻമാർ മാറ്റി നിർത്തിയ മാർക്കറ്റിംഗ് , വിപണന രീതികൾ തന്റെ ചിത്രങ്ങൾ ആളുകളിലേക്ക് എത്തിക്കാൻ റാസി ഫലപ്രദമായ ഉപയോഗിച്ചു . അതിനു ഫലവും കണ്ടു . കലാപ്രവർത്തനങ്ങളിലൂടെ മാത്രം ജീവിക്കാനുള്ള അവസ്ഥ റാസി നിരന്തര ശ്രമങ്ങളിലൂടെ സൃഷ്ടിച്ചെടുത്തു . സാധാരണക്കാരും സെലബ്രിറ്റികളും റാസിയുടെ ചിത്രങ്ങൾ കാണാനും ഇഷ്ടപ്പെടാനും വാങ്ങാനും തുടങ്ങി . ഏറ്റവും കുറഞ്ഞ ചെലവിൽ തന്റെ രചനകളുടെ മനോഹരമായ പ്രിന്റുകൾ ലഭ്യമാക്കി അതു വിപണനം ചെയ്യാനുള്ള വ്യത്യസ്തമായ വഴികളും റാസി ആരാഞ്ഞു . 200 രൂപ മുതൽ വിലയിട്ട ഈ പ്രിന്റുകൾ ഇപ്പോൾ ഒബ്റോൺ മാളിലെ റാസിയുടെ ഔട്ട്ലറ്റിൽ ലഭ്യമാണ് . ആലുവ പുളിഞ്ചുവടിലെ ഗാലറിയിലും ഈ ചിത്രങ്ങൾ ലഭ്യം . പ്രിയപ്പെട്ടവർക്ക് ഉപഹാരമായി ചിത്രങ്ങൾ നൽകാനുള്ള വ്യത്യസ്തമായ മറ്റൊരു വിപണന രീതിയും റാസി നടപ്പാക്കി . നിരവധി വീടുകളിലും ഓഫീസുകളിലും ഇപ്പോൾ റാസിയുടെ ചിത്രങ്ങളുണ്ട് . കാര്യമൊക്കെ ശരി . ചിത്രകാരനാണ് . വിപണന തന്ത്രങ്ങളറിയാം . എങ്കിലും സിനിമയിൽ അതൊന്നും പോരല്ലോ ? സിനിമ മറ്റൊരു മീഡിയമാണ് . അതിൽ എന്തെങ്കിലും ചെയ്തു കാണിക്കണ്ടേ ? അടുത്ത കടമ്പ ഇതായിരുന്നു . വിജയിയായ കലാകാരൻ എന്ന നിലയിൽ റാസിയിൽ വിശ്വാസമുണ്ടെങ്കിലും സിനിമ വിജയിക്കാനുള്ള ഉറപ്പ് നിർമാതാക്കൾ തേടുന്നത് സ്വാഭാവികമാണ് . ആ കടമ്പ കടക്കാൻ റാസി സ്വീകരിച്ച ആദ്യവഴി ഒരു ചെറു സിനിമയായിരുന്നു . മൊബൈൽ ഫോണിൽ വീട്ടിൽവെച്ച് മക്കളെയും വീട്ടിലെ പൂച്ചക്കുഞ്ഞുങ്ങളെയും അഭിനേതാക്കളാക്കി എടുത്ത ആ ചിത്രം ഫേസ്ബുക്കിൽ ഏറെ പേർ കണ്ടു . പ്രത്യേകിച്ച് ഒന്നുമില്ലാത്ത ഒരു കുഞ്ഞു സിനിമയാണത് . എന്നാൽ , കഥപറയാൻ ദൃശ്യമാധ്യമത്തെ ഉപയോഗിക്കാൻ അറിയുന്ന ഒരാളുടെ മിന്നലാട്ടങ്ങൾ അതിലുണ്ട് . ഇതാണ് രണ്ടര മിനിറ്റുമാത്രമുള്ള ആ കുഞ്ഞുചിത്രംഃ ഈ സിനിമയെക്കുറിച്ച് റാസി ഫേസ്ബുക്കിൽ ഇങ്ങനെ എഴുതിഃ ' നായിക നടിമാർക്ക് , രണ്ടു കിന്റർ ജോയിയും ഒബ്രോൺ മാളിലെ ഒരു ഈവനിങ്ങ് വിസിറ്റിങ്ങും ഓഫർ ചെയ്താണ് അഭിനയിപ്പിച്ചത് . സഹ നടികളുടെ പ്രതിഫലം കാൽക്കിലോ ചാള മീനിൽ ഒതുക്കി ' ടീസർ , ടീസർ ! പക്ഷേ , ചലിക്കാത്ത കളിമൺ രൂപങ്ങൾ വെച്ച് എങ്ങനെ ചലിക്കുന്ന ടീസറുണ്ടാക്കും ? ഗ്രാഫിക്സ് ഉപയോഗിക്കാം . പക്ഷേ , അതിനു സാങ്കേതികമായി കുറേച്ചറെ മുതൽമുടക്ക് വേണം . ഉറക്കാത്ത കളിമണ്ണിൽ ശിൽപ്പങ്ങൾ തീർത്ത് സ്വന്തം മേശയ്ക്കു മുകളിൽ വെച്ച് സ്വന്തം മൊബൈൽ ഫോണിൽ റാസി ഒരു ചെറിയ ടീസർ തയ്യാറാക്കി . സിനിമാ രംഗത്തെ ചില സുഹൃത്തുക്കളെ അതു കാണിച്ചപ്പോൾ വഴി ക്ലിയറായി . ഇതുപോലൊന്ന് , കുറച്ചു കൂടി സാങ്കേതിക തികവോടെ , നല്ല ക്യാമറയിൽ , നന്നായി ലൈറ്റപ്പ് ചെയ്ത് ടീസർ ചെയ്യാം . റാസിയുടെ ഓഫീസ് മേശ ലൊക്കേഷനായി . സുഹൃത്തുക്കളായ രാജേഷ് ഗുരുകൃപ ക്യാമറ ചലിപ്പിച്ചു . എഡിറ്റിംഗും രാജേഷ് ചെയ്തു . ജിനോയ് ജനാർദ്ദനൻ സഹായിയായി . അങ്ങനെ ഈ ടീസർ സംഭവിച്ചു . എങ്ങനെ ഈ കളിമൺ രൂപങ്ങളെ ചലിപ്പിച്ചു ? ഗ്രാഫിക്സ് ആണോ ? ക്യാമറാ മൂവ്മെന്റ് ആണോ ? ഈ ടീസർ കണ്ടാൽ ആരും ചോദിക്കും ? ഗ്രാഫിക്സും ക്യാമറാ മൂവ്മെന്റുമല്ല , ചില സാദാ നമ്പറുകൾ മാത്രമെന്ന് റാസി മറുപടി പറയുന്നു . ലോറിയും ജീപ്പും ഒന്നിച്ചു നിൽക്കുന്ന ദൃശ്യം ചെയ്തത് ലോറിയിൽ ഒരു കുഞ്ഞു നൂൽ വെച്ച് അനക്കിയിട്ടാണ് . കൈകൾ ചലിപ്പിച്ചതും ഇടിയുണ്ടാക്കിയതും വാഹനം നീക്കിയതുമെല്ലാം ഇങ്ങനെ ചില്ലറ പൊടിക്കൈകൾ ചെയ്താണ് . ഈ ടീസർ ഓൺലൈനിൽ ഇതിനകം ശ്രദ്ധിക്കപ്പെടാൻ തുടങ്ങിയിട്ടുണ്ട് . ടീസറിന്റെ ലിങ്കുമായി റാസി പോസ്റ്റ് ചെയ്ത ഫേസ്ബുക്ക് കുറിപ്പ് നിരവധി പേർ ഷെയർ ചെയ്തു . യൂ ട്യൂബിൽ ഈ ടീസർ നിരവധി പേർ കാണുന്നു . ടീസറിന് ലഭിക്കുന്ന സ്വീകാര്യതയിൽ ഏറെ സന്തോഷവാനാണ് റാസി . ' സിനിമ എടുക്കാനുള്ള കോൺഫിഡൻസ് കൂടി ; എനിക്കുമാത്രമല്ല , നിർമാതാക്കൾക്കും ! ' - റാസി പറയുന്നു .


ഇന്ത്യൻ ബാഡ്മിൻറൺ ലോകത്തെ ഏറ്റവും വലിയ എതിരാളികളാണ് സൈന നെയ്വാളും , പിവി സിന്ധുവും . ഗോൾഡ് കോസ്റ്റിൽ നടന്ന കോമൺവെൽത്ത് ഗെയിംസ് വനതി വിഭാഗം ബാഡ്മിൻറൺ സ്വർണ്ണം സൈനയ്ക്കായിരുന്നു . റിയോ ഒളിംപിക്സിലെ വെള്ളിമെഡൽ ജേതാവും ലോക മൂന്നാം നമ്പർ താരവുമായ സിന്ധു അപ്രതീക്ഷിതമായാണ് പത്താം നമ്പർ താരമായ ഇന്ത്യയുടെ തന്നെ സൈന നേഹ്വാളിനോട് കോമൺവെൽത്ത് ഗെയിംസിൽ അടിയറവ് പറഞ്ഞത് . എന്നാൽ മത്സരശേഷം സിന്ധുവിൻറെ ശരീര ഭാഷയാണ് ഇരുവരുടെ പോരാട്ടവും മറ്റൊരു തലത്തിലേക്ക് വളരുന്നു എന്നതിൻറെ സൂചനയാകുന്നത് . ഒളിംപിക്സിലും ലോക ചാമ്പ്യൻഷിപ്പിലും കപ്പിനും ചുണ്ടിനുമിടയിൽ കിരീടം നഷ്ടപ്പെട്ടിട്ടും പതറാതെ പുഞ്ചിരിച്ച സിന്ധു സൈനയ്ക്കെതിരായ തോൽവിക്കു പിന്നാലെ തീർത്തും നിരാശയായി . മാധ്യമങ്ങൾക്കു മുമ്പിൽ വലിയ പ്രതികരണങ്ങൾക്കു പോലും നിൽക്കാതെയാണ് സിന്ധു ഗോൾഡ് കോസ്റ്റ് വിട്ടത് . ഗെയിംസിനിടെ പരിക്കിൻറെ പിടിയിലായിരുന്നു സിന്ധു . ഫിറ്റ്നെസിൽ തനിക്കുള്ള മേൽക്കൈ സൈന മുതലെടുക്കുകയും ചെയ്തു . സിന്ധുവിന് എന്നേക്കാൾ ഉയരമുണ്ട് , കാലുകൾക്ക് നല്ല നീളവും . എന്നേക്കാൾ നന്നായി കോർട്ട് കവർ ചെയ്തു കളിക്കാനാകും . എന്നാൽ എനിക്കു കോർട്ടു മുഴുവൻ ഓടി നടക്കണം . പ്രതിബന്ധങ്ങൾ ഒട്ടേറെയുണ്ടായിരുന്നുവെങ്കിലും വിജയിക്കാനായതിൽ സന്തോഷമെന്നായിരുന്നു സൈനയുടെ പ്രതികരണം . സിന്ധുവിനെ കുത്താതെ കുത്തിയായിരുന്നു സൈനയുടെ എന്നാൽ ഒരു ദിവസത്തിന് ശേഷം സോഷ്യൽ മീഡിയ അക്കൌണ്ടിൽ പോസ്റ്റ് ചെയ്ത ഒരു കുറിപ്പിലൂടെ സിന്ധു സൈനയ്ക്ക് മറുപടി നൽകി . കുറിപ്പിൻറെ ചുരുക്കം ഇങ്ങനെ , ഒരിക്കൽകൂടി വീണു , പക്ഷെ ഇനിയും എനിക്കേറെ മുന്നേറാനുണ്ട് . ഈ കളിക്കായി ജീവിതം സമർപ്പിച്ച എനിക്ക് ഇനിയും വേദികളിൽ പ്രകമ്പനം സൃഷ്ടിച്ച് വിജയിച്ചു കയറാനാകും . ഒരു സ്പോർട്സ് താരമെന്ന നിലയിൽ എന്റെ യാത്രയിലെ ചെറിയൊരു വീഴ്ച മാത്രമാണ് കഴിഞ്ഞ ദിവസത്തെ തോൽവി . പക്ഷെ ഈ വീഴ്ചയ്ക്കു അധികായുസ്സില്ല . തൻറെ അശ്രദ്ധകൊണ്ട് മാത്രമാണ് ഫൈനലിലെ ഓരോ പിഴവുകളും സംഭവിച്ചത് . കഴിഞ്ഞ കളിയിൽ ഞാൻ നന്നായി കളിച്ചില്ലെന്ന് അറിയാം . പക്ഷെ എന്റെ പോരാട്ടവീര്യം അവസാനിക്കില്ല . മികച്ച പ്രകടനം നടത്തി സ്വർണ്ണം നേടുമെന്ന് ഉറപ്പു നൽകുന്നു . ഒന്നാമതെത്തുക എന്നതാണ് എക്കാലത്തേയും എന്റെ ലക്ഷ്യം


വ്യാഴത്തിന്റെ ഉള്ളിലിരിപ്പുകളറിയാൻ നിയോഗിക്കപ്പെട്ട ഉപഗ്രഹത്തിന് നാസ കണ്ടെത്തിയ പേര് ജൂണോ എന്നാണ് . റോമൻ മിത്തോളജി പ്രകാരം ദേവരാജാവാണ് വ്യാഴം ( ജൂപ്പിറ്റർ ) , അദ്ദേഹത്തിന്റെ ഭാര്യ ജൂണോയും . ജൂണോയുടെ പരിചാരികയായിരുന്ന അയോയുമായി പ്രണയത്തിലായ ജൂപ്പിറ്റർ അവളെ ജൂണോയിൽ നിന്ന് മറച്ചുപിടിക്കാൻ സ്വയം മേഘപടലമായി മറ തീർത്തു . എന്നാൽ ജൂപ്പിറ്റർ തീർത്ത മേഘമറയും തകർത്ത് ജൂണോ അയോയെ കണ്ടെത്തി ബന്ധിച്ചുവെന്നാണ് കഥ . 2011 ഓഗസ്റ്റ് അഞ്ചിനാണ് ജൂണോ ഭൂമിയിൽ നിന്ന് അറ്റ്ലസ് റോക്കറ്റിൽ യാത്ര തിരിച്ചത് . ഡീപ് സ്പേസ് എന്നറിയപ്പെടുന്ന അതിവിദൂര ബഹിരാകാശത്തിലേക്ക് ചുഴറ്റി എറിയപ്പെട്ട ഉപഗ്രഹത്തിന്റെ പാതശരിയാക്കൽ പ്രക്രിയകൾ 2012 ആഗസ്റ്റിലും സെപ്റ്റംബറിലുമായി ശാസ്ത്രജ്ഞർ നടത്തി . സൂര്യന്റെയും വിവിധ ഗോളങ്ങളുടെയും ഗുരുത്വബലത്തെ ആശ്രയിച്ച് ദീർഘദൂരം യാത്ര ചെയ്ത ജൂണോയെ വ്യാഴം കേന്ദ്രമായ ഭ്രമണപഥത്തിലേക്ക് മാറ്റാനുള്ള പ്രവർത്തികൾ ഈ മാസം ആദ്യം മുതൽ തന്നെ നാസ തുടങ്ങിയിരുന്നു . ഇതിന്റെ ഭാഗമായി പേടകത്തിലെ ശാസ്ത്ര ഉപകരണങ്ങളെല്ലാം നേരത്തെ ഓഫ് ചെയ്തു . അതിവേഗത്തിൽ സഞ്ചരിക്കുന്ന പേടകത്തിന്റെ വേഗത കുറച്ച് വ്യാഴത്തിനെ ചുറ്റുന്ന പാതയിലേക്ക് മാറ്റുകയാണ് ശാസ്ത്രജ്ഞർ ചെയ്തത് . ബ്രിട്ടീഷ് നിർമ്മിതമായ റോക്കറ്റ് എഞ്ചിൻ നീണ്ട 35 മിനിറ്റ് പ്രവർത്തിപ്പിച്ചാണ് ഇത് നിർവഹിച്ചത് . വ്യാഴം സൌരയൂഥത്തിലെ ഏറ്റവും വലിയ ഗ്രഹമാണ് . ബാക്കി ഗ്രഹങ്ങളെല്ലാം ഒത്തുചേർന്നാലും വ്യാഴത്തിനോളം എത്തില്ല . മേഘപടലങ്ങൾ മറ തീർക്കാത്ത രാത്രികളിൽ ആകാശത്ത് തെളിയുന്ന വ്യാഴത്തെ നഗ്നനേത്രങ്ങൾ കൊണ്ട് കാണാൻ കഴിയും . പക്ഷെ ബഹിരാകാശത്ത് നിലയുറപ്പിച്ചിരിക്കുന്ന ഇന്നത്തെ അത്യന്താധുനിക ടെലസ്കോപ്പുകൾ ഉൾപ്പെടെ നടത്തുന്ന നിരീക്ഷണങ്ങളിൽ വ്യാഴം ഒരു വാതക ഭീമനാണ് . എപ്പോഴും ഒരു മേഘപടലം അതിന്റെ ഉള്ളറകളെ മറച്ചുപിടിക്കും . ശാസ്ത്രജ്ഞരുടെ വിശ്വാസം അനുസരിച്ച് ഹൈഡ്രജനും ഹീലിയവുമാണ് വ്യാഴത്തിന്റെ പ്രധാന നിർമ്മാണവസ്തുക്കൾ . ഒരു കുഞ്ഞ് നക്ഷത്രത്തിന്റെ അതേ ഘടന . വ്യാഴത്തിന്റെ മേഘപടലങ്ങൾക്ക് അടിയിൽ എന്താണെന്നത് സംബന്ധിച്ച് ശാസ്ത്രലോകത്തിന് വലിയ ജിജ്ഞാസയുണ്ട് . അതൊരു തർക്കവിഷയവുമാണ് . വാതകപടലങ്ങൾക്ക് കീഴെ വ്യാഴത്തിന് കട്ടിയുള്ളൊരു ഉൾക്കാമ്പുണ്ടോ ? അതിന്റെ ഘടന എന്താണ് ? 1610ൽ ഗലീലിയോ ഗലീലി വ്യാഴത്തിന് ചുറ്റും നാലു ഗോളങ്ങളെ കണ്ടെത്തി . അയോ , യൂറോപ്പ , ഗ്യാനിമീഡ് , കലിസ്റ്റോ എന്നിങ്ങനെ നാമകരണം ചെയ്യപ്പെട്ട അവ ഗലീലിയൻ ഉപഗ്രഹങ്ങളെന്നാണ് അറിയപ്പെടുന്നത് . ഇതിൽ യുറോപ്പ ബഹിരാകാശ ഗവേഷകർ ജീവൻ തെരയുന്ന ഇടമാണ് . ഗലീലിയൻ ഉപഗ്രഹങ്ങൾ ഉൾപ്പെടെ 53 അംഗീകൃത ഉപഗ്രഹങ്ങൾ വ്യാഴത്തിനുണ്ട് . 14 എണ്ണം ഉപഗ്രഹപദവി കാത്ത് ക്യൂവിലുമാണ് . അങ്ങനെ ആകെ 67 ഉപഗ്രഹങ്ങൾ വ്യാഴത്തിനുണ്ട് . 1973ൽ പയനീർ 10 ആണ് വ്യാഴത്തെ ഒന്നുനോക്കി കടന്നുപോയ ആദ്യമനുഷ്യനിർമ്മിത വസ്തു . 1979 ൽ കടന്നുപോയ വൊയേജർ ഒന്നും രണ്ടും വ്യാഴത്തിന്റെ ഉപഗ്രഹങ്ങളെക്കുറിച്ച് നിർണായക വിവരങ്ങൾ കൈമാറി . 1995 മുതൽ 2003 വരെ തുടർന്ന ഗലീലിയോ ആണ് വ്യാഴത്തെ സംബന്ധിച്ച ഒട്ടധികം തെറ്റിദ്ധാരണകൾ മാറ്റിയത് . പ്ലൂട്ടോയെ തേടി പോയ ന്യൂ ഹൊറൈസണും 2007 ൽ വ്യാഴത്തിന്റെ ചില ഫോട്ടോകളെടുത്ത് മനുഷ്യനോട് കൂറു കാട്ടി . ഇതുവരെ കിട്ടിയതിനെക്കാളെല്ലാം കൂടുതൽ വിവരങ്ങൾ നൽകാൻ കരുത്തുള്ള ഉപകരണങ്ങളാണ് ജൂണോയിൽ ഉളളത് . ഇവ പ്രവർത്തിച്ച് തുടങ്ങുന്നതോടെ വ്യാഴം മനുഷ്യന് മുന്നിൽ സ്വയം അനാവൃതമാകുമെന്നാണ് ശാസ്ത്രജ്ഞരുടെ പ്രതീക്ഷ .


കോപ്പ അമേരിക്കയുടെ ആരവങ്ങൾക്കിടെ യൂറോപ്പും ഫുട്ബോൾ ആവേശത്തിലേക്ക് . യൂറോ കപ്പ് ഫുട്ബോളിന് ഇന്ന് തുടക്കമാവും . ഉദ്ഘാടനമത്സരത്തിൽ ആതിഥേയരായ ഫ്രാൻസ് റുമാനിയയെ നേരിടും . ഇന്ത്യൻ സമയം രാത്രി 12.30 മത്സരം തുടങ്ങും . ബെൻസേമയും റിബറിയും ഇല്ലെങ്കിലും ശക്തമായ ടീമാണ് ഫ്രാൻസ് . യൂറോ കപ്പിൽ ഫ്രാൻസിനെ തോൽപ്പിക്കാൻ ഇതുവരെയും റുമാനിയക്ക് കഴിഞ്ഞിട്ടില്ല . പതിനാറ് ടീമുകൾ ഏറ്റുമുട്ടിയിരുന്ന യൂറോ കപ്പിൽ ഇത്തവണ പോരിനിറങ്ങുന്നത് 24 ടീമുകൾ . ഹാട്രിക് കിരീടത്തിനായി സ്പെയിൻ . ലോക ചാമ്പ്യൻമാരുടെ തലയെടുപ്പുമായി ജർമനി . കരുത്തുകാട്ടാൻ ഇറ്റലി . അട്ടിമറിക്കായി ബൽജിയവും പോർച്ചുഗലും ഇംഗ്ലണ്ടും . അരങ്ങേറ്റം കുറിക്കാൻ അൽബേനിയയും ഐസ്ലൻഡും വടക്കൻ അയർലൻഡും സ്ലോവാക്യയയും വെയ്ൽസും . അസാന്നിധ്യംകൊണ്ട് ശ്രദ്ധേയരായി ഹോളണ്ട് . റൊണാൾഡോയും റൂണിയും ഇനിയസ്റ്റയും ഇബ്രാഹിമോവിച്ചും ബെയ്ലുമടക്കമുള്ള മിന്നുംതാരങ്ങളെല്ലാം കാൽപന്ത് വിരുന്നൊരുക്കാൻ വ്യത്യസ്ത ടീമുകളിലായി കളിത്തട്ടുകളിലെത്തും . ജൂലൈ പത്തിനാണ് ഫൈനൽ .


ഒറ്റനോട്ടത്തിൽ പാവപ്പെട്ടവൻറെ നോക്കിയ 8 എന്ന് വിശേഷിപ്പിക്കാവുന്ന ഫോൺ ആണ് നോക്കിയ 7 . ഒക്ടോബർ 24 മുതൽ ചൈനീസ് വിപണിയിൽ അരങ്ങേറ്റം പ്രതീക്ഷിക്കുന്ന ഫോണിൻറെ വില ഇപ്പോൾ പ്രഖ്യാപിച്ച ചൈനീസ് വില പ്രകാരം 24,500ന് അടുത്താണ് വില വരുക . എന്നാണ് ഇന്ത്യയിൽ ഈ ഫോൺ എത്തുക എന്ന് വ്യക്തമല്ല . നോക്കിയ 6ൻറെ ലോഞ്ചിംഗ് പോലെ ചൈനയിൽ ഇറങ്ങിയതിനാൽ ഇന്ത്യയിൽ എത്താൻ വൈകിയേക്കാം . നോക്കിയ പുതിയ സീരിസിൽ ഗ്ലാസ് ബാക്ക് കവറോടെ എത്തുന്ന ആദ്യ ഫോൺ ആണ് നോക്കിയ7 . ക്യൂവൽകോം സ്നാപ്ഡ്രാഗൺ 630 പ്രോസ്സർ ആണ് ഈ ഫോണിലുള്ളത് . 4ജിബി , 6ജിബി റാം ശേഷിയിൽ രണ്ട് ഫോണുകൾ നോക്കിയ 7 ൽ ഇറങ്ങുന്നുണ്ടെങ്കിലും . രണ്ടിൻറെയും ഇൻറേണൽ മെമ്മറി ശേഷി 64ജിബിയാണ് . 5 . 2 ഇഞ്ചാണ് സ്ക്രീൻ വലിപ്പം 10802പി റെസല്യൂഷനാണ് സ്ക്രീനിന് ഉള്ളത് . ഗോറില്ല ഗ്ലാസ് 3 സംരക്ഷണം സ്ക്രീനിനുണ്ട് . ആൻഡ്രോയ്ഡ് ന്യൂഗട്ട് ആണ് ഇതിലെ ഓപ്പറേറ്റിംഗ് സിസ്റ്റം . ആൻഡ്രോയ്ഡ് ഓറിയോയിലേക്ക് നേരിട്ട് മാറ്റം ലഭിക്കും . 3000 എംഎഎച്ചാണ് ബാറ്ററി ശേഷി . മുന്നിൽ 5എംപിയും പിന്നിൽ 16 എംപിയുമാണ് നോക്കിയ 7ൻറെ ക്യാമറ പ്രത്യേകത . ഇതിൽ ബോത്തി എന്ന സംവിധാനമുണ്ട് . ഇത് പ്രകാരം ഇരു ക്യാമറകളും ഒന്നിച്ച് പ്രവർത്തിപ്പിക്കാം . നേരത്തെ നോക്കിയ 8ൽ ഈ പ്രത്യേകത അവതരിപ്പിച്ചിരുന്നു . ടെക് സൈറ്റായ വെർജിൻറെ അഭിപ്രായത്തിൽ ഇത് ഒരു ഗിമ്മിക്ക് ആണെന്ന് പറയാമെങ്കിലും സ്നാപ്ചാറ്റിലും , ഇൻസ്റ്റഗ്രാമിലും മറ്റും പുതിയ വ്യത്യസ്ത ചിത്രങ്ങൾ ഈ പ്രത്യേകത നൽകും .


മിസ്ത്രി ബോർഡ് അംഗങ്ങൾക്ക് അയച്ച കത്തിൽ ടാറ്റാ ഗ്രൂപ്പിന്റെ അടിത്തറ ഇളകിയെന്നാണ് സൂചന നൽകുന്നത് . ടാറ്റാ മോട്ടോർ കാർസിന്റെ പാസഞ്ചർ കാർ വിഭാഗം , ടാറ്റാ ഗ്രൂപ്പിന്റെ യു . കെ ബിസിനസ് , ഇന്ത്യൻ ഹോട്ടൽസ് , വ്യോമയാന രംഗം എന്നിവ തിരിച്ചു വരാനാവാത്ത വിധം നഷ്ടത്തിലാണെന്ന് കത്തിൽ പറയുന്നു . രത്തൻ ടാറ്റയുടെ താൽപ്പര്യം ഒന്നു കൊണ്ടു മാത്രമാണ് വിമാന കമ്പനി വീണ്ടും തുടങ്ങിയത് . സിംഗപ്പൂർ ആസ്ഥാനമായ കമ്പനികളിൽ നടത്തിയ നിക്ഷേപം നിയമവിരുദ്ധമാണെന്നും കത്തിൽ മിസ്ത്രി ആരോപിക്കുന്നു . നഷ്ടം സഹിച്ച് നാനോ കാർ കൊണ്ടു നടക്കുന്നതിലുള്ള ബുദ്ധിമുട്ടും കത്തിൽ മിസ്ത്രി വിശദീകരിക്കുന്നു . മിസ്ത്രിയുടെ കത്തിലെ വിവരങ്ങളുടെ അടിസ്ഥാനത്തിലാണ് സെക്യൂരിറ്റി എക്ചേഞ്ച് ബോർഡ് ഓഫ് ഇന്ത്യ ( സെബി ) അന്വേഷണത്തിന് ഉത്തരവിട്ടത് . ടാറ്റാ ഗ്രാൂപ്പിൽ കഴിഞ്ഞ കാലങ്ങളിൽ നടന്ന ഇടപാടുകളാണ് അന്വേഷിക്കുന്നത് . മിസ്ത്രിയുടെ ആരോപണം അനുസരിച്ച് , ഒരു കോടി 18 ലക്ഷം രൂപയുടെ നഷ്ടമാണ് ടാറ്റാ ഗ്രൂപ്പിന് സംഭവിക്കാൻ പോവുന്നത് . കത്തിന് രത്തൻ ടാറ്റ മറുപടി നൽകണമെന്ന ആവശ്യവും ഓഹരി ഉടമകൾക്കിടയിൽ ഉയർന്നിട്ടുണ്ട് . മിസ്ത്രിയെ മാറ്റി രണ്ടു ദിവസത്തിനകം ഇരുപതിനായിരം കോടി രൂപയുടെ നഷ്ടമാണ് ടാറ്റാ ഓഹരികൾക്ക് ഉണ്ടായിരിക്കുന്നത് .